
ДЕВЕТ ГОДИНА 


Четрдесет прве, гвозденцима, каменцима и ста- 
кленцима придружили су се и гуменци: имали су на 
себи грб краљевине Југославије. Нисмо знали, игра- 
јући се тим кликерима цело време рата, да су то бивше 
гласачке куглице и да ће та наша игра добити вред- 
ност поетског симбола. 


ДВАНАЕСТ ГОДИНА 


Џокеј је лежао покривен »Новим временом«, на 
Чукарици, шестог септембра четрдесет четврте, на 
краљев рођендан. Енглези су ипак бомбардовали то- 
га дана и он је лежао блед као крпа и неповређен, 
чист, без крви, само му је из главе са стране прошве- 
тао мозак као кита јоргована заденута у косу. И не- 
колико месеци раније, да ли је то било 28 априла7 на 
Ускрс, када су пале прве бомбе те године, између сру- 
шених зграда и полупаних прозора, разнесених кро- 
вова и кућа којима су одузете фасаде а све остало 
остало, негде у Молеровој међу циглама растуреним 
на улици, на асфалту, била је једна откинута рука, сна- 
жна мушка рука откинута из рамена, гола, са некс- 
лико црних мрља по себи као од машинског уља. 
Људи су пролазили, нико руку није дирао. 


ДВАНАЕСТ ГОДИНА 


У јесен, на углу улице, лежали су Немци као цепа- 
нице, смрзнути и укочени, без ципела и чизама, ски- 
нули их партизани. На коси се том Немцу који је тако 
замрзнуто спавао нахватало иње као прва седина. Од- 
нели су их малим аутомобилом са три точка, нису 
стали до краја унутра, него су им вириле ноге у чара- 
пама, као ноге дрвених лутака, као даске које вире из 
камиона и љуљају се на окуци. 


ДВАНАЕСТ ГОДИНА 


Учило се у школи о краљевини Југославији, где 
жене нису имале никаква права, што се најлепше ВИДИ 
из поеме Ослобођење Цвеше Андрић. Волео сам Маја- 
ковског и Зоговића и сећао се како сам у старој Југо- 
славији јео чоколаде и читао библијске легенде у стри- 
пу у листу »Микијево царство«. Трудио сам се да обја- 
сним себи израз експропријација експро- 
пријатора, који је често понављан на суђењу ко- 
јим су радници фабрике где сам становао одузели ову 
приватном власнику, доказавши: да је раднички ви- 
шак рада који је капиталиста присвајао за последњих 
четрдесет година овоме пстпуно отплатио све што је 
уложио у предузеће. 


ТРИНАЕСТ ГОДИНА 


Примили су ме у СКОЈ тек идуће године, јер та- 
да, у јесен 1945, у дну тамног школског ходника, ни- 
сам умео да одговорим на чудна и тајанствена питања 
која ми је поставио две године старији друг из разреда, 
из бојажљиво отвореног папирића на коме је писало: 
какосисс држао пред класнимнепри- 
јатељем2 Да ли си у партизане оти- 
шао одлуком Партије или на неки 
други начин7 

ПРВО СКИДАЊЕ 
ДОГМАТИЧКЕ КОШУЉЕ 


НЕСПОРАЗУМ СА СТВАРНОШЋУ 
или 
ЧОВЕК ПОД ЗВЕЗДАМА 


1947. ЧОВЕК 
БЕЗ ОСТАТКА 


Питали по свим четама има ли неки касапин. У 
једној јавио се месаров син. Требало је заклати теле 
које су тог јутра довели сељаци. 

(Није ли то занимљив податак да нико није умео 
да закоље7 Било нас је око шест стотина омладинаца 
распоређених у дванаест радних чета: зидали смо село 
колонистима. Било је у четама доста демобилисаних 
Бораца, значи људи који су прошли рат као активни 
учесници, па ипак, нико се није јавио да уме да коље 
теле). 

Месаров син узео је са дрвљаника секиру и опре- 
зно кренуо ка телету које је било везано за пумпу. 
Одмах је било јасно да он никад није убијао теле. 
Замахнуо је секиром да ушицом погоди теле међу очи, 
вероватно је његов тата то радио исто тако, али брже. 
Распалио је секиром теле по челу, а оно почело да се 
отима. Ударио га још двапут-трипут, сви гледамо, ши- 
рок круг, у центру пумпа, теле се све јаче отима и 
љуља пумпу, месаров син подражава тату без успеха. 
Видео сам дотад само како убијају људе, то је било 
некако свечано, а ово је било смешно и језиво. 

Кад се теле откинуло и појурило улицом ново- 
изграђених кућа, дигосмо хајку. Забављали смо се 

вичући а избезумљено теле бежи од смрти. Неко је из 
штаба донео шмајсер којим смо ноћу, стражарећи 
поред циглане, плашили на друму сељаке што су 
носили жито на мељаву (један би прегледао вреће 
док други држи уперен шмајсер, као: да није нека 
шпекулација). 

Бежи теле са омчом око врата, бежи сасвим сума- 
нуто, зауставио га рафал преко стомака. Секиром га 
дотукли, прашина је одмах попила сву крв. Морали 
смо да журимо на посао. 

Телетину у купусу више нико није повезивао са 
јутрошњом авантуром: колективним убиством тврдо- 
главог створења. 


На истој тој акцији била је Данка, мала шесна- 
естогодишња плавуша, радница из неког предузећа. 
После су је вратили као курву. Избацили из чете, из 
Народне омладине, само платили карту трећег раз- 
реда. Иако је исли Жућа, пегави заменик команданта, 
на моје очи трзао на једну другу бригадирку, Мађа- 
рицу са Телепа, за коју сам поуздано знао да је курва, 
он је моралисао пред целим стројем и псовао малу 
плаву Данку. Стева брица је причао, додуше, да је 
имао Данку у бунару (копали смо тих дана бунаре, 
нико те не види, осам сати си под земљом), али смо 
сви закључили по његовој причи да су се само љу- 
Били. Е, па са том Данком једног дана сам радио ја, 
неки посебан посао, за двоје. Носили смо нешто, шта 
ли, па је пала у несвест и ја сам морао да је однесем 
до сенке. Подвукао сам јој руке под мишке, просто 
с намером да је одвучем у сенку и, нехотице, осетио 
под шаком меке, пријатне, девојачке груди. Нисам 
имао пуних петнаест. Био је то неупоредив доживљај. 
То није имало никакве везе са литературом. 

Радили смо и по десет часова, храна је била лоша, 
волели смо да певамо, били смо добри другови. 

'СОЦИОЛОШКИ 
ИНТЕРМЕЦО 

(Тек неких десет година доцније цела та акција 
добила је за мене потпуно нов, социолошки смисао. 
У том крају Бачке у коме смо градили ново село, пре 
наше појаве постојала су само велика имања. На неко- 
лико разбацаних салаша живели су пољопривредни 
радници, била је концентрисана техника. У име прав- 
де и историјске нужности ми смо распарчавали те ве- 
лике поседе, рушили салаше, помагали новим власни- 
цима земље да се што пре уобличе и формулишу у 
мале поседнике. Сећам се, годину дана раније, у акци- 
ји која се звала Обнова Срема, рушили смо дивну ве- 
лику шталу у којој би било места за стоку из три 
села. Доста се црепа поломило, и летава, и цигле. Ци- 
глу смб чистили од малтера и одмах је превозили на 
изградњу малих, индивидуалних кућа. Велику зграду 
смо рушили са задовољством, била је то немачка 
зграда. Читаве две године после ослебођења ми смо 
још увек видели у тој згради симбол туђег феудалног 
господства над сеоском сиротињом коју је чинио наш 
живаљ. Нисмо уопште приметили да рушимо своју, 
лепу, велику и чврсту зграду. 

Растојање од једне деценије пољуљало је самоу- 
верену дечачку свест о неприкосновеној напредности 
сваког мог тадашњег поступка. Могу се значи с искре- 
ном, напредном свешћу радити и привредно назадне 
ствари! Ствар се компликује тиме што смо рушећи 
лепо уређене салаше заиста чинили нешто историјски 
нужно и остваривалиправду за којом су људи жуље- 
витих руку дуго жудели. Ако се, међутим, за критери- 
јум истине узме пракса, стварна, привредна пракса 
а не идеје људске, идеали и идеологијом натопљени 
сентименти, остаје чињеница да смо рушили лепу 
велику зграду која је била наша заједничка и градили 
мале приватне куће, штале и бунаре). 

1947. 
НАСТАВАК 


То је било све са Данком, мекоћа псд дланом 
дечаковим, уплашио се, збунио, шта ли, направио се 
одмах луд, запамтио, размишља». Строгс интиман 
доживљај остао је запретен, никоме саопштен, неин- 
тегриран. 

А како сам дознао да је Мађарица са Телепа зан- 
ста курва7 

Била је игранка једне суботе, на крају читавог 
реда новоизграђених кућа. Становали смо на овом 
крају, на самом почетку, у првих пет-шест зграда, за- 
тим је долазила кухиња, магацин, па читав низ праз- 
них кућа. Милета је био пекарски помоћник, покази- 
вао нам је сутрадан после те логорске ватре јаје које 
га боли, лево му је висило дуже, рекао је да га бсли 
и тврдио да је црвено, али то нико није могао да 
утврди. Кад се завршио танго и опет почело козара- 
чко коло, одвео је, скривен сенкама, Резику у прву 
празну кућу и прислонио је на зид. Била је фина жен- 
ска, рекао је Милета лок је забринуто пипао то лево 
јаје. 

Била су предавања о постанку живота по Опари- 
ну, има ли живота на другим планетама, о ислориј- 
ском материјализму по Островитјанову: првобитна 
заједница, робовласнички систем, феудализам, капи- 
тализам,, социјализам, комунизам. Изграђивали смо 
се политички и учили како се прави малтер, како се 
пече цигла, како се копају бунари. 


Дакле: 


Стваралаштво: изградња села, рад, учење, колектив- 
ни живот; 


Аваншуризам: убиство телета, ноћне страже, логсрске 
ватре; 

Деструкција: рушење салаша, протеривање из бре- 
таде и убиство телела. 


Оно што је чудно и против чега се буним јесте 
чињеница да недужни додир мога длана и Данкиног 
тела, љубљење Данкино са Стевом брицом, оно што 
се догодило између шеснаеслогодишње Резике и осам- 
наестогодишњег Милете у празној кући, па и доцније, 
трзање Жућино на Резику, треба да падне у рубрику 
авантуризам, па чак и деструкција, иако учење и пра- 
ксу интимних људских односа пс свом интимном мо- 
ралу, морам да славим у рубрику стваралаштво. 

Пошто не знам да изађем из тог не баш зачара- 
ног круга, пада ми на памет да и убиство оног телета 
сврстам у стваралаштво: био је то пријатан колектив- 
ни тренутак када се теле покошено рафалом забалр- 
гало у прашини, сви смо се осетили помало саучес- 
ницима у тој победи. На тој линији били смо и учесни- 
ци у Милетиној победи над свим женама свела које 
су покорно дизале ноге притиснуте уза зид, били смо 
и саучесници кад је Жућа, у име шесл слотлина родо- 
љубивих аскета, отерао малу неморалну радницу на- 
зад у њену кројачку радионицу, ако је приме. 


1958. 


Једанаест година доцније, изашао сам на терасу 
малог и љупког провинцијског хотела у коме сам 6о- 
равио. 

Као да сам закорачио у прохладну и бистру васи- 
ону. Из бесконачности су жмиркале звезде на мене, 
двадесетшестогодишњака који стојим сада и овде... 
тако се догодило: више нисам имао своје године. И 
даље стојим сада и овде, али година више није било. 
Пред звездама је стајао некакав смртни и мисаони 
организам у коме су свитали дивни, зрели упизници. 
Пред тим далеким, тамо огромним и јаким, за мене 

2 Пољубам за другаришу паролу 


овде тако малим, треперавим светиљчицама које су 
те мигове жмирнуле можда далеко пре мог рођења. 
Цео систем био је присулан: бесконачност простора, 
свежина ноћи и мирис блиске реке, одсуство свих з. 
Бава и дужности којима бих, по друштвеном обичају 
и обавези, препуњавао своју интимну празнину. 

Број 26 није више постојао. Био је потпуно обе- 
смишљен. Ни себи нисам могао да докажем колико 
имам година. Нисам имао легитимацију при себи. 
Тако сам открио да ти фантоми који се зову године 
старости, школска спрема, политичка припадност, ус- 
помене из прошлости, радни стаж, имате ли неког у 
иностранству, знања важна за војну силу, НЕ УПО- 
ТРЕБЉАВАЈ У СТАНИЦАМА коначно и бр. лег. 
385529-Бгд/54 у ствари не постоје. Сви ти бројеви и 
класификатори, све те класе и ти фактори, не пос- 
тоје када се суочим са звездама. Под звездама, пред 
собом у ствари, пред собом самим у васиони, отпада 
све што је изван најужег, физички и емоционално нео- 
туђивог остатка мене. Када остане само то, то што 
пдстоји само данас, остане и комуницира само са со- 
бом, онда, пред звездама смртан, полажеш испит: 
живим ли ја довољно да бих могао мирно да умрем, 
живим ли ја активно сада, за свог живота, да бих 
могао часно да се претворим у минерале и постанем 
анонимно вечит као звезда, а да никог не буде срамо- 
ла, јесам ли ја довољно човек а не само структура 
меса, крви, костију и длака, и чвор зљезда са неколико 
неповезаних сентимената, наносима страха и закре- 
ченим опасним мислима7 Јесам ли постао добар кри- 
стал човека који живи и распиње се свим својим хте- 
њима и љубавима да би на крају оставио леп и чист 
пепео за собом, да ме сад не буде срамота пред тим 
звездама7 Јер нема никаквих двадесет шест, само сам 
некакав ја са својим мишићима, рскавицама, џигери- 
цом и цревима, функционише ли то доброј Функцио- 

нише ли то честито, да ли је све то ангажовано 2 Уче- 
ствујем ли ја у свему што радим сваки дан сваким ко- 
мадом својих плућа и сваком капљицом своје крви7 
Цео 2 Или се делим: на онога који хоће и онога који 
неће или не може7 Онога који живи и онога који са- 
ња, онога који мисли и онога који говори. Онога који 
говори и онога који ћути. 

У писмени задатак са радне акције нисам могао 
да унесем ни један једини детаљ у вези са својим 
интимним доживљајем Милетине авантуре са Рези- 
ком. Како сам онда то написао да смо цели, без 
осташка, припадали отаџбиниј (Да ли је Милетина 
мушкост, коју је потврдио са Резиком, и њена жен- 
ственост и податљивест, је ли то припадало отаџбини 
или неј Или су то били некакви тајни остаци2). 


УПИТНИК НА ШКОЛСКИ 
МАТЕРИЈАЛИЗАМ 


Можда је време да се под зрео и крупан упитник 
стави комплетно материјалистичко васпитање које 
смо примили у школама. 

Дијалектички материјализам нам је омогућио де- 
струкцију свих »привидних« целина. Звезде су небеска 
тела од хелијума и гвожђа итд., дуга је распршен 
сунчев зрак а свака појединачна боја није ништа дру- 
го до треперење одређених таласних дужина. Нема 
илузија и оптичких варки. Историјско кретање је ре- 
зултанта сплета сукобљених класних интереса и сво- 
јинских односа, електрицитет такође није страшан 
гром и блештава муња него пражњење разлике у по- 
тенцијалу и кретање електрона. 

И човек је конструкција од НО и маст, ту су 
и шећер и масти и базе и глицерини (плус хемогло- 
бини и матавуљи) и када сви ти ини и оли, метоли и 
хидрохинони заузму своје место, човек ишчезне, не- 

стане пре своје смрти у сопственој, академски и соци- 
јалистички однегованој свести. 

Ту су они цртежи из Полишикиног забавника: чо- 
век није ништа више него толико литара воде, толико 
килограма соли, неколико ексера гвожђа, неколико 
шибица фосфора, мало креча, ето. У јеку радосног 
разоткривања свих мистериозних појава, у раном пу- 
бертету, човек се врло радо бави раскринкавањем свих 
чуда и тајни природе и друштва. Перељманова За- 
нимљива физика и Кунцови експериментални часови 
из хемије били су нам незамењива духовна храна. 
Дарвинизам, дивљи коњ Пржеваљски, бластула и гас- 
трула, теорија постанка сунчевог система и овце које 
су појеле сељаке, све су то била сјајна објашњења не- 
познатих појава, свему је откривен унутрашњи про- 
цес, све је добило своје објашњене и објашњиве уз- 
роке и последице. 

Појаве су изгубиле своје границе, све сталне вред- 
ности изрелативизиране су захваљујући закону о све- 
повезаности, јединству и узајамној условље- 


ности. 

Тако је некако из свега ишчезао и човек. Као да 
у свему томе није нужна константа он који то све саз- 
наје, користи и мења. 

Питао сам се: јесам ли постао добар кристал чо- 
века7 

Научили су ме да је човек материјал: крв, месо, 
кости и живци. И организам који функционише: дише, 
вари, множи се, мисли. И јединка која припада: кла- 
си, професији, полу, нацији, раси. Одређена: друш- 
твом и класним односима, делимично културом, тра- 
дицијом и образовањем. Научили су ме да видим у 
човеку »садржаје«: понашање, знање, осећање, миш- 
љење. 

Све је то тачно, а опет, како је то велика ака- 
демска лаж! 

Све је то оно у чему су сви људи слични, или 
чак: исти. Варење, усправан ход, вожење аутомобила, 
улога рада ири прешварању мајмуна у човека, како је 
човек посшао дивом. 


Чак и структура, када бисмо је истраживали, и 
она би до извесне мере била иста. И све до ше мере 
човек не би постојао као посебно, особено биће, и све 
до тог тренутка он је још увек хемоглобин, два-три 
клина и неколико кила соли. Оно што је посебно, 
неотуђиво људско, настаје са ове стране границе у 
оквиру које смо сви исти, дисачи, варитељи, гледачи, 
крвави под кожом. Јер је и мајмун крвав под кожом 
и жирафа хода и слонови рађају мале слонове. И код 
њих је, за њих, важно оно што је посебно: мајмунско, 
жирафско, слоновско. Остало спада у причу о сиса- 
рима уопште, 


Дакле, те ноћи, под далеким звездама, нисам мо- 
гао да докажем колико имам година и, чист од свих 
фантома, размишљао сам о кристалу самог себе. 

Цео школски систем је забораван. Да ли је згодно 
третирати ученике тако као да је сваки од њих, сваки 
посебно, сваки за себе, неуништиво различито и ори- 
гинално биће7 И систем васпитања је забораван: на 
дечјим луткама узалуд ћете покушати да идентифику- 
јете да ли лутка представља дечака или девојчицу. А 
по Стевановићевој београдској ревизији Бине-Симо- 
нових тестова интелигенције, просечно интелигентан 
трогодишњак разликује свој пол. Деца се играју лут- 
кама још дуго после тога и виде да одрасли крију од 
њих оно што она знају од своје треће године. 

Тако настају дисоциране психичке структуре, огу- 
љени људски кристали, са лепим израслинама или 
ружним отвореним ранама. Понека рана бива закре- 
чена тако да сам власник њен не може ни да је 
сања. 

Зашто та наметљива, као неумесна реч: кристал. 
Нисам нашао другу за оно што настаје у чежњи потен- 
цијалног човека за унутрашњом зрелошћу, самостал- 
ном активношћу, доследношћу самом себи. Пстре- 
Бна ми је реч која би означила чистоту и ред али без 
ускраћености, лепоша целине је оно што је занимљиво. 
Кристал има још једну особину: када га неко спречи 
да се развија, он се уобличи, раскомадан, у мале пар- 
цијалне лепоте. Као да га нешто тера да процвела у 
самог себе, па кад и не успе, он се назначи, наговести 
шта је могао да постане. У сасвим неповољним усло- 
вима, минерал од кога је могао да се деси склад, 
остане аморфан, расејан, нелеп, а у неком угалцету — 
процвета крислалче: као ситан знак! 

Зато сам употребио баш ту реч, тражећи оно што 
је специфично људско, за разлику од жирафског, си- 
сарског, биљног. 


УПИТНИК 
НА УМЕТНОСТ 


Лепим речима гладили су ових дана песника који 
је у »нерешивом неспоразуму« између себе и ствар- 
ности излучио, или ако хоћете, излегао, поетске би- 
сере неописиве лепоте. 

На том примеру мој термин доживео је опасну 
пробу. У случају нерешиво! неспоразума између човека 
и стварности у којој се налази (и чији је и он сам део) 
долази до сукоба у коме је човек ссуђен на пораз. 
Прављење праве поезије чин је очајника. Човеку, када 
изгуби све остале шансе, остаје да свој пораз претвори 
у привидну, имагинарну победу лепотом коју може да 
роди интегрално и искрено људско очајање. Тада нас- 
тану кристали, али измишљени. Чиниће се непажљи- 
вом читацоу да сам ја заговарао прављење таквих 
кристала. 


22 


У тој продукцији, међутим, човек је неверан себи. 
Односно, остајући веран своме сну, престаје да буде 
веран своме животу, својој јави. 

Поетски бисери који настану у нерешивом сукобу 
човека са стварношћу у којој живи, представљају савр- 
шену имитацију смрти: издају себе као људског бића, 
прикривену произведеним својим божанским ауто- 
портретом. 

У том случају прављење чисте поезије могло би 
се, поред трагичног, назвати и срамним чином, чином 
самоубилачке акције правдане идеологијом ненаруши- 
вог зга!и5-диоа. Нерешиви неспоразум између чове- 
ка и стварности не може стварно да постоји због 
тога што је човек, својим крвотоком и свим тим 
меснато-утробним делом себе, део те стварности. 
Сваки сукоб је, према шоме, искључиво унушрашњи 
сукоб човеков. И: у његовој је, дакле, моћи да тај 
сукоб реши животно, акцијом према себи, не бек- 
ством. 

Када сам горе говорио погрдно о поезији, мислио 
сам, наравно, на најпоетичнију поезију. На ону која 
је савршена и која, према томе, рекли смо већ, пред- 
ставља имитацију смрти. Сви остали облици поетског 
казивања чији је циљ, поред »чисто уметничког« изра- 
жавања, и комуникација, што значи да су »упрљани« 
људском чежњом за сопственом животном целином и 
доследном активношћу, могу се позитивно вредно- 
вати аршинима који важе за сваку другу људску делат- 
ност. 


ОПЕТ 
СОЦИОЛОШКИ ИНТЕРМЕЦО 


И опет се враћамо на проблем човека — расцеп- 
љеног, помало угљенисалог кристала. Не без разлога 
једна од песама другог песника, који је ушао у сукоб 

и начинио поему од чворова упитника, серије ружних 
огледала и магловитих пропланака — зове се Пошер- 
ница за собом. 


И политички визионари окренути су у том прав- 
цу. Пре неки дан штампани реци запахнули су топли- 
ном; азијски државник говорио је скупу од столине 
хиљада својих сународника, целом једном народу: да 
мора одбранити своју независност, осшвариши свој 
иденшишеш. 

Постављањем идеала самоуправе и независности 
на општедруштвеном плану, мора изазвати поставља- 
ње истих идеала на сваком појединачном, индиви- 
дуалном плану. Истинољубиво око науке у стању је 
да свирепо запази драстична неслагања између изми- 
шљене слике самог себе коју стичемо у процесу васпи- 
тања и сшварног положаја самог себе с којим није у 
стању да се суочи. 

Свакако, крајњи случај представља онај из Ерик- 
сонове студије Црни иденшишеш: млади прнац шко- 
лован у школама белих, са развијеним супер-егом бел- 

"ца, у стравичном је ћорсокаку: на себе гледа свешћу 
белог човека, без своје отаџбине, својих очева и сво- 
јих снова, израсла је у њему бела свест, бели патрио- 
тизам и бели снови, у својој сопственој свести он је 
самом себи црн и туђ. 

Не ретко и ми, наизглед нормално бели као и 
наши очеви, откријемо да нам је свест друкчије боје од 
Боје сопственог срца. Живи из дана у дан у ствари не- 
јасан човек, разнобојан, разбијен. Другом свешћу љу- 
Би жену од оне којом даје просјаку петодинарац. Тре- 
ћом свешћу милује жену која није његова, четвртом 
свешћу воли слаткише, мрзи себе, вози се на ринги- 
шпилу. Нултом свешћу купује детету своме лутку која 
није ни мушко ни женско, ни црно ни бело, ни јесте ни 
није. Па настане нов човек од неколико комада, од 

неколико одсутности. Па не зна када је прљав а када 
чист, када је човечан а када инфантилан, лисичји, 
механичан. 


УПИТНИК 
НА ЖИВОТ 


И какве сад све то има везе: то некадашње уби- 
јање телета, грађење комбиновано са рушењем, гле- 
дање у ноћ десет година касније, производња поетских 
бисера као имитација смрти7 

Откуда та потреба да се разликујем од жирафе, 
од песника који се није реализовао као човек, од телета 
изрешетаног рафалом7 

То није потребно доказивати. Потребно је откри- 
вати како то у човеку може да утрне свака потреба за 
разликовањем, за особеношћу. Постанеш бела врана: 
црнац са белом свешћу. 

Свестан сам тога да је за Милету, пекарског по- 
моћника, подједнако важно било то што је постао 
ударник и што је имао Резику оне вечери када је била 
логорска ватра. То истичем на транспарент. 

Од најранијег детињства љубав према спољним 
вредностима вреднује се озбиљније, награђује се, фа- 
воризује. На то хоћу да пљунем. 

Лажна решења, изолационизам и замењивање жи- 
вота литературом квалификују се као високо људски 
чинови. Те кулисе треба одмакнути устрану. Да може 
да се прође. 

Коначно, школа, штампа, радио, књиге: све што 
служи преношењу знања отвара људима широке ви- 
дике једног несигурног, вечито променљивог света, 
тај свет је фаталистички детерминиран материјалним 
законима. Наука нам се предаје као велика позитивна 
вредност. Да ли је она то и онда када апсолутизацијом 
материјалног света ликвидира човеково самопоузда- 
ње7 

Уместо да своје координате потражи полазећи 
од самог себе, човек, погрешно научен тражи их, ис- 
кључиво у свету, сада и у васиони. Уместо да нађе 
чврсто тле, оно на коме стоји још више се заљуља. 


А ако нема компас у својим грудима и не уме да 
пронађе љубав у самом себи, стремљење према пла- 
нетама треба да добије своје право име: бежање од 
самог себе. 

Погрешно тражимо, никуд не стигнемо, у међу- 
времену играмо се ђинђувама, зачас наиђе добра тетка. 
из детињих снова: смрт. 

У тишини која затим наступи чује се тестера- 
-циркулар како весело циличе: спрема суседу дрва за 
зиму." 


1958. 


• Белешка из 1964: данас би на ову тему написао сасвим 
другачији текст. Тај текст не би личио на школски задатак 
младог догматичара који се труди да мисли демократски и само- 
критично зато што је сада речено да треба тако. И даље веру- 
јем да се према заблудама у које су нас униформисали у порат- 
ном детињству и омладинству, и према онима који су то чинили, 
хотимице или не, треба односити са топлином и разумевањем. 
Било је то доба Кунове графике и само је једна боја била, могла 
и смела да буде лепа: црвена. Била је то боја наше недељиве 
истине. Историја нас тада није благо мунула у ребра да нам 
скрене пажњу на нашу наивност — био је то ударац песнице по 
зубима. Показало се да је истина дељива, и верност. Па смо, 
приморавши себе да останемо усправни, са ужасом препозна- 
ли у сопственом крвотоку сиву крв, боје штампаних слова; 
да после тек (приставши на бол који је донела) од истине идући 
откријемо за себе и сунце као такво, и себе као људе, ван строја, 
пред једноставним задатком живљења. Са црвеном крвљу али 
плавим небом. Кријемо још сву горчину коју смо доживели 
и сав страх. И садашњу збуњеност пред животом у миру. Пред 
љубављу. 


БЕЛЕШКЕ 
НА НЕТРАНСПОНОВАНУ ТЕМУ 


САН-ПРАКСА, АКЦИЈА-ЉУБАВ 


Градишељима Аушонуша 60. 


ЧЕТИРИ ЧИЊЕНИЦЕ 


1. 

Приликом завршетка радова на Аутопуту 1959, 
војници једне Војне поште поздравили су своје дру- 
гове следећом поруком: 

Живимо у стварности инвентив- 
нијој од снова, у животу који уме да 
измишља задатке младим људима. 
Акције су нас научиле да се не збу- 
њујемо пред препрекама. Знамо да 
прекорачимо реку која нам се ис 
пречи на путу и померимо брдо ако 
смета, па што да не позовемо и само 
сунце на чај као што је то чинио Вла- 
димир Мајаковски7 


2. 


Дрска самосвест и стварносна романтика испи- 
сале су на Аутопуту о коме је реч чудесну паролу: 


ПРЕМАШИМО ОЧЕВЕ ДА БИСМО ИМ ПОСТАЛИ 
РАВНИ! 
3. 


»На једном делу бараке остао комад белог зида. 
Нека Мика нешто овде наслика, повикали сви. Донео 

Мика фарбу. Гледамо. Нацртао: две велике шаке, др- 
же — сунце. Сви су били задовољни. Мика је велики 
махер прта ко краљ милан.« 


4. 


»... Нама је важно да се иживљавамо из једног 
комада. Кад одвалим комад брега, да то буде и љу- 
бавна изјава Аутопуту и девојке да виде какав сам 
делија и мали инат мој, уживање у померању ствари 
са њиховог места, (тако рећи ћеф, драг и користан) 
и поклон један мсме деди који је одувек желео да 
путује у Грчку.« 

Из бригадирског писма 


ДИЈАЛОГ 


Зрелост нема на претек у овом садашњем све- 
ту па и ми нисмо огрезли у вишковима. На многим 
местима нема је довољно, као што некад нестане це- 
мента, или резервних делова за мешалице. И љубав, 
основна сировина за зрелост, производи се, исто као 
млеко и трава, сапуни и орхидеје, књиге и успомене, 
машине и слонови — све мора из нечег да настане, из 
неког животињског или људског сусрета. А човек че- 
сто гледа себе из своје романтичне, сањарске куле: 
доле, у мрачном понору праксе, копа он сам, шљака, 
напреже се, гради, руши, кроји, сијече, »и пјене баца«. 
После се вине у — рајске облаке снова, музицира, пе- 
вуши, мисли фине мисли, љуби финим речима туђа 
срца, плови измишљеним чамцима по имагинарном 
језеру Лепог Живота. Насели се на том језеру и нико 
од њега ништа стварно не добија. 

— Обуци, дакле, своје снове у бригадирско оде- 
ло — кажем нагло себи — и утрапи им колица! Ако су 
прави, неће севнути и неће дахтати, жуљеви ако им 
израсту, биће то зато што стичу снагу и прерастају у 
праву песницу. 

— Како то, »снови-песница«, кажете. Ко је ви- 
део такве ствари7 Није ли то мешање компетенција, 
уплитање вулгарне праксе у човеков интимни свет и 
обратној Замућивање оног прашњаво-блатњавог, 03- 
нојено-забринутог, испланирано-неминовног света, и 
његово насилно повезивање са дивним играријама. 
слободног духа7 

— Што то још нико није видео, то ништа не зна- 
чи. Видеће. Мени и свима нама доста је посебних пар- 
цијализованих живљења. Имали смо већ један период 
у коме су крампови певали и у коме су стихови поку- 
шавали да копају и малтеришу, кажете. Али ти крам- 
пови нису имали довољно слуха (хтели су да певају 
по нотама, а не по инжењерским плановима). Песници 
су изјављивали љубав бетону и желели, ваљда, да 
Бране хидроцентрале задрхте од наступа љубавне га- 
нутости. Нису знали да љубав припада људима а бе- 
тону река и снага, линија и пркос минерских лица. 


КАКО СТОЈЕ СТВАРИ 


Знамо да има народа чији су снови болесни, ме- 
тални, а има и оних финих беспомоћних народа, чији 
су снови нежни, човечни у својој крхкости и сумраку, 
без снаге. Има и народа са рукама које су се одвојиле 
од главе и које снују против ње. Те снажне, самозване 
руке, вредно и без мисли раде на напретку предметног 
света, неспособне да уоче (очи су им остале у беспо- 
моћној, паметној безрукој глави) како се он спрема 
да се затрпа, сулудо приморан да самог себе, обезљу- 
ђеног, све више и све брже производи. 

У тим разним, меким, савитљивим, кртим и мас- 
ним народима броде жилети по душама и режу сваку, 
пословно, на две-три па и више реса. Па уста кажу 
шећер, руке стварају со, а глава иде својим путем. Па 
свако око има своју душу, свака мисао посебну гарсо- 
њеру. 


31 


У тим народима сваки је човек растурен по ули- 
цама и својим џеповима, једу га машине, сунце га 
дарује опекотинама, земља га, раскриљена, љубавно 
зове на авантуру са које нема повратка. Увек са самим 
собом, двострук, трострук, изломљен у огледалима 
која не говоре истину. Метално звонак, сипак као 
прах, гладак и чврст као мермер, како кад какав, тек 
никад од сопственог људског ткива. 

А ми, доследни сну који живи са нама, измислили 
човека од једног комада, живог, који хода, мисли, го- 
вори и осећа из самог себе. 

Необичан и чудан изум. 

Па трагања, па напори, а Постојећи се не да, хи- 
љадама нити уплетен у релацију блато-облаци, у 
вечитој вожњи трамвајем на линији Романса-Зној, на 
линији Или-Или, на линији апри-ли-ли: 

— Где сте сад нашли да ме преправљате! 


ПОРЕКЛО СНА-ПРАКСЕ О 
КОМЕ ЈЕ РЕЧ 


Сан наш је озваничен, и то је увек помало опа- 
сно. Могу да га ставе у витрину. У желатину, у тово- 
тну маст. Могу да га умотају у завоје као мумију (да 
га сачувају од назеба). 

Али он се не да. 

Сну нашем није довољна шетња земљом, излежа- 
вање под храстовима традиције и седење на степени- 
цама Народне Скупштине. Он неће да буде лењи сти- 
пендирани мачор на јастучету. Наш сан хода и даље 
по крововима, провејава кроз људске главе и понекад 
му је чак и зима. Он није увек добро одевен и није 
увек весео и безбрижан као дечја песмица. Јер он није 
изишао из основачке читанке, он је помало и намр- 
штен и помало луд и самоуверен, јер је он прави омла- 
динац, не од јуче, пролетерски сан, шарени син снова 

који су били црвени и тамни, који су умирали и поново 
се рађали, на које се пуцало и који су се давили изре- 
шетани по горским кланцима, а осуђени проклетством 
своје људске лепоте на бесмртност. Знали су да ће, 
гладни, недосањани, преживети, да ће их загрлити сун- 
це са лепим именом Слобода. 

А оно кад се појавило, дошло у комбинезону, са 
припремљеним радним листама, свицима пројеката и 
много нових болова. 

И кренули смо (са сном о човековој целовитости) 
на акцију. Ми смо освајали њу и она је освајала нас. 
Сада се, после толико година, иако је мирно доба, 
већ не распознају добро границе Приватног и Јавног 
живота, рад и одмор почињу да воде љубав и имају 
своје заједничке стваралачке задатке. 


ОНИМА ОД КОЈИХ СМО ПОЧЕЛИ, 
ОНИМА ТАМО НА АКЦИЈИ 


Ипак, ови који смо ту, не тамо, они смо који су 
изабрали спорији пут. Логичнији на изглед, мање за- 
моран и више целовит (акција је код нас свугде, и у 
кућном савету). 

На траци Братства-Јединства, најлепши су међу 
нама. То су они којима младост дозвољава да буду 
сасвим једнострани, да се предају једној јединој стра- 
сти. 

Синови и ћерке човековог немира. 

Пелцују земљину кожу крампићима, чупају ко- 
рење, мичу брда и просецају кроз шуму и преко реке 
нов траг за људске кораке. 

Они, сан-пракса, спроводе један нов споразум чо- 
века са самим собом, заклетву његову пред свим неу- 
словима, заклетву дату са небом у очима, са осмехом 
на длану и са сунцем у срцу. На љубав. 

1960. 


3 Пољубац за другарицу паролу 


ПОЉУБАЦ 
ЗА ДРУГАРИЦУ ПАРОЛУ 


Пароле четрдесет шесте и пароле данас. 

Аскетизам се данас никакав не захтева. 

Зато парола која се узвикује није само израз со- 
лидарности, воље, спремности на жртву, потчињавање 
јединству. 

Парола је и игра. 

Вичу: Кликнимо трипут за Команданта! 

И цела бригада виче: КЛИК! КЛИК! КЛИК! 

И таман да останем при закључку да је данас 
избацивање парола више колективна игра и мани- 
фестација радости него што је била пре, кад ми Љуба 
Стојић помену своју бригаду из деветсто педесете. 
Бригада београдских средњошколаца »Дара Павло- 
вић«. Радили су као црнци. И бригаду су своју из ми- 
лоште звали »Дара црнкиња«. Новине о томе нису пи- 
сале, у новинама су се тада изражавала само правилна. 
осећања и никаквим шалама, поготово такве врсте, 
није било места. А када је Бригада кретала кући, на 
вагону је писало великим словима (истим оноликим 
коликим се писало СВИ НА лас > — ЖИВЕЛА ДАРА 
ЦРНКИЊА! 

Тако ме Љуба подсетио како је у мојој, новосад- 
ској, Бритади »Млади пролетер«, четрдесет осме, као 
најомиљенији, скандиран поздрав преузет из суседне, 
осјечке бригаде: 

А ЛОНЧИЋИ А ЛОНЧИЋИ У РЕД У РЕД У РЕД БУМ 
АААААА! 


(Био је то 64. километар Аутопута, код Вогња, 
У доба Петог конгреса, када је свако радио за тројицу 
или петорицу, колико ко може, и више, да се докаже, 
»Тито-Стаљин-Димитров«. ..) 

Тај »аполитични« апстрактан поклик нису у шта- 
Бу много волели. Настао је, сасвим животним пово- 
дом, код тих Осјечана кад су први пут добили паленту 
са. млеком, у лончићима. Друге бригаде су се доцније 
поздрављале тим покликом не знајући да оно »бум, 
аааа!« представља поетски опис изненађења ђачког и 
грађанског у сусрету са чудном сељачком храном — 
не баш укусном густом кукурузном кашом. 

Маштовито је на акцијама, не само младо, весело 
и лепо него и зрелије и друштвено здравље" него на 
другим местима. Како омладинци на акцији улепша- 
вају место где живе »из приручних средстава«! Реци- 
мо, ЖИВЕО ДРУГ ТИТО написано од употребљених 
кутија од сардина! Речи толико пута употребљене у 
друштвеном животу, озваничене навикама, ушкроб- 
љене рутинском употребом, сапете протоколом у хла- 
дна академски исписана слова на славолуцима, на рад- 
ној акцији поново добијају боју људског узбуђења. 
Најстарије и најпоштованије име слушаш овде као да 
га чујеш први пут. Прекопају падину брда изнад насе- 
ља и посеју сунцокрет у облику слова. Та парола била 
је невидљива још дуго после одласка бригаде. Парола 
посејана људском руком клијала је и споро расла из 
зефље. После неколико месеци израсла су из 
земље и процветала педесетметар- 
ска слова од сунцокрета: ТИТО. 

• Свестан свих могућности асоцијација на овакву термино- 
логију, молим читаоца да израз »друштвено здравље« схвати 
у оном смислу у коме га употребљава амерички марксист Ерих 
Фром у својој књизи »Здраво друштво«. 

За тако маштовиту праксу наши градови су тесни 
и сувише малограђански организовани. Погледајте 
шарене цртеже по баракама омладинских насеља и 
одмах ћете се сетити да је утопијски комуниста Кам- 
панела тако некако описивао свој Град Сунца. 

Документарни филм о радној акцији немогуће је 
направити документовано а да у њему не буде 
парола. Решио сам, дакле, да не избегавам 
пароле. Да им приђем, да их слушам, да им нађем 
унутрашњи смисао. То је посао који тек треба оба- 
вити на далеко ширем плану. Слушаш и не знаш увек: 
вичу ли и певају из одушевљења или карикирају ста- 
рију генерацију. Изговарају ли пароле зато што воле 
групно да кличу, из жеље да се прикажу добрим гра- 
ђанима, или, чак, из ироније и пусте доколице7 Цела 
ова тема амбивалентна је. Давичовска. 


Отуда — обновљени радни задатак: 
читати друга Оскара Давича. 


Ону репортажу из једне старе »Политике« о гра- 
дитељима зворничке хидроцентрале који на приредби 
слушају политичке говоранције и грицкају семенке. 
Тада сам први пут схватио: политички говор је чиста 
апстракција ако се уз њега не грицкају семенке. Се- 
менке додају ситуацији димензију стварности. После 
тога повероваћемо младићу кад се херојски спусти у 
кесон, у хладно блато, да је патриота и инаџија. 

Верујем да су се младићи док су прекопавали зе- 
мљу да засеју педесетметарско слово Т радовали 
својој игри. Ако жуљеви, ако зној, само да направимо 
нешто чега се нико пре нас није сетио. 

Тако социјализам, поредак већ давно мисаоно 
конципиран, у нашој пракси добија своје индивидуали- 
зовано, наше лице, боју нашег осмеха, усправност 
нашег пркоса и самопоуздања и бору наше сумње. 

ТТражење тог лица, посао је документаристе. 

Од свог колеге Бранка Гапа, који је у исто вре- 
ме снимао на Аутопуту, чуо сам следећу анегдоту. 
Инжењер, шеф једне деонице, имао је тешкоћа са 
насипом јер није имао довољно »јежева«. Договорио 
се са командантом оближње тенковске јединице да 
његови војници вежбају вожњу тенковима на самој 
траси. Омладинци насипају земљу, војници вежбају а 
тенкови успут набијају насип. Од те досетке подиђу 
те неки весели патриотски жмарци. 


Жао ми је што Гапо ту сцену није унео у свој 
филм. Обрадовао ме је радозналошћу за свеже, живо 
и чудно. А обично. У тој обичности оригиналних 
решења, у тој обичности духовите личне иницијативе 
лежи корен демистификације свих могућих парола. 
Тим чудним сликама нашег живота гледалац мора да 
верује, и после сусрета са њима више ће веровати и 
самом себи и свету око себе. Јер му откривају један 
врло познат, а несазнат, а важан, вид његовог соп- 
ственог живота. 

Сетиће се тај гледалац да лепота лоше написане 
пароле СВИ НА ИЗБОРЕ, кречом који ће опрати прва 
киша, није у томе што позива да гласаш ЗА НАРОДНЕ 
ОДБОРЕ (испало би да си ти некакав неодређен човек 
коме су потребна упутства шта га радиш и шта 
да бираш) него у малим мршавим скојевчићима, че- 
трнаестогодишњацима који су се целу ноћ мрзнули у 
кратким панталонама и непроспавали је само да би 
цео град, сваки зид и сваки угао, говорили оно што 
сви хоћемо, што сви знамо, што сви мислимо. Лепота 
те пароле је дакле: у непроспаваној ноћи дечаковој, у 
његовој жељи да порасте, у томе што су дечаци гла- 
сали на тај начин што из политичких раз- 
лога целу ноћ нису спавали. 


1961. 


ПРАШИНА, СУНЦЕ И ЉУДИ 


АУТОПУТ 61 


Гурнеш ониматеља у сам процес, само што, га 
не поједе мешалица, јауче: улази ми прашина у објек- 
тив, а ти срећан јер си то и хтео: да се слика поквари 
и замути од прашине као што засузи око. Метално 
шкргућу машине, дахћу и њиште док људи, послуга 
њихова, трчкарају около, обигравају, опслужују. 

Шта је стварност, дакле7 Шта је та лепа, честа, 
нејасна РЕЧ: стварност 2 

Да ли је то онај шљунак који је упао у чизму 
студента медицине из Ријеке који ради код табано- 
вачког моста7 

Да ли је та стварност у зрнцима цемента која 
шкрипућу под зубима цементаша што ужинају, онако 
прљави, хлеб са паштетом7 

Или је та стварност у лицу оног црног умазаног 
радника из асфалтне базе у Букаревцу који ми у јари 
плеханесојенице, на којој се у млазевима пламена топи 
смола из буради, показује црне изгореле шаке пуне 
пликова и виче: снимај, другар, како радим за 48 ди- 
нара на сат! 

На једној бараци у омладинском насељу (»Немој, 
друже, да говориш, логор, није логор, него омладин- 
ско насеље!«) омладинци нацртали лепо, метар и по 
велико, слово а. 

Зашто то велико мало а2 

Сезаме, ошвори се на кантини разумео сам и Трг 
гладних ударника, пред трпезаријом, а то а нисам. 

А велико више од метар и по. 

Нада из Новосадске бригаде (ова прича исприча- 
на ми је у строгом поверењу) отишла једно вече са че- 
тири радника из »Партизанског пута« у једну бараку. 
Светло се четири пута палило и гасило. Остала прича 
о Нади шапатом. 

Авантура Индиферентност 7 Зна се да примора- 
вања није било. Сигурно ни чоколаде. 

ње заставе. Не певају све бригаде химну. 
Београђани из Старог града изабрали Интернацио- 
налу. Коперци — песму: Лепо је у нашој домовини 
Бити млад. 

Такмичење за траку Револуције. Сто тридесет 
посто на мосту, двеста седам на истовару, само да 
не сазнају за Наду Новосађанку. Бараке орибане и 
уређене за десетку. 

Увече: пеку се кромпири на логорској ватри у 
част Двадесетогодишњице и рецитује Матић. 

Козара. 

Свако јутро, свако вече 

Србијанска брда јече. 


Јече брда и долине 
Од Тишове омладине... 


Песма, као у рату, грлата, омладинска, набре- 
кле вене на врату. Певају студенти и средњошколци 
песму босанску, сељачку. 

У Загребу подића се буна, 
Павелићка родила мајмуна. 
Хишлер шаље пеш кила сапуна 
Да опере својеја мајмуна... 

_ Ватра се разгорева. Бацају на њу гајбице од воћа 
које је тог дана стигло за ручак. 

Неколико љубавних парова седе на неједнако од- 
резаним пањевима, лижу по њима сенке разиграле 
ватре. Около се неуморно вије плетеница кола коза- 
рачког. 

Процветала љубичица бела 
На јастуку Едварда Кардеља 
Па мирише како Кардељ дише... 
Возила се Грета Гарбо 

У каруце сердар Јоле, 

Говори јој сердар Јоле 

Аој, цуро Грета Гарбо, 

Ти си Гарбо цура фина, 
Окани се шоа филма, 

Остави се Холивуда 

Те ти дођи у Пипере 

Па да љуштиш кромпијере... 

Питаш се: поезија или идолатрија, затим: ода- 
кле ови анахронизми. Нема нових текстова или се 
забављају наивношћу традиционалних 7 

На врх горе Романије 
Чешничка се кожа вије, 
Па нека је, нек се вије, 
Правићемо фишеклије. 

Од »техничког« насеља узели су канту нафте и 
просипају је на ватру. Ватра се пропиње и распаљује, 
коло се заталаса, делимично разбежи и одмах весело 
поново врати у ланац солидарне песме и игре. 

Правићемо и опанке 
Да их носе паршизанке... 

Играју и певају младићи и девојке рођени 1947. 
године. Две године после победе рођени, први зубићи 
у доба резолуције ИБ. Они не памте филм »Хоја, 
Леро«, чак ни Чапове филмове. Самоуправљање је 
најприроднија ствар на свету, једино што је нормално. 

Шта, шта, шта са оваквим упоређењима и вре- 
менским обележавањем 7 Зар није ове, шездесет прве, 
неки млади бирократски монструум из штаба Скопске 
Бригаде млатарао револвером на бригадисте који ни- 
су хтели да га слушају 7 Да, али је командант Главног 
штаба лично рекао на конференцији бригаде, којом 
је руководило радно председништво бригаде: Ако ви 
овога не пошаљете кући, ја ћу морати да одем са 
Аутопута. Бригада је овлашћена да одлучује сама: 
штабови и савети немају власт, они су извршни ор- 
гани. И понавља се »одозго«: Чувајте, другови, своја. 
представничка тела од изрођавања, како ћете живети 
зависи од вас самих, имате руководиоце какве заслу- 
жујуте, сами сте их изабрали, 

Срели смо заменика команданта бригаде, свег бе- 
лог од филера, смејао се белим испуцалим уснама док 
нам је показивао знак који је склонио у џеп, као да 
се стиди, није то овде важно, важно је да су нам људи 
схватили да све зависи од њих самих... 


Друже Тито, само пиши, 
Радићемо и по киши. 


Не знају тачно зашто су дошли, па... због дру- 
гарства. 


Ако пише и Јованка... 


Долазе сељаци због запослења, уче занат, неће 
да се врате на село. 


Радићемо без престанка... 

Има задовољних и незадовољних бригада. Ове 
друге раце траљаво, без воље, несложне, нејасне са- 
мима себи. Питају: »Шта се од нас тражи 7«, »Шта 
нам дају7« Њихове координате негде су изван, стално 
чекају нешто одозго и споља, па се, ако не прсне 
нешто, и разиђу тако смушене, незадовољне јер су им 
»укидали на процентима«, »потцењивали их«, »дали 
им лош штаб«. Школа демократије. На испиту се по- 
некад и пада. 

И све нове и нове контролне ситуације рађа тај 
живот без одраслих, без родитеља, школе, милиције и 
пословође. Када се пре две године излила Морава 
преко насипа, стигла у олујној ноћи интервенција у 
насељу: комунисти на насип, Морава односи Ауто- 
пут. Трка по мраку, и увређен глас у бараци: Зашто 
комунисти 7 Сви су грудима бранили, целу ноћ, насип 
од набујале Мораве. Ујутру је стајала пред саветом 
насеља каљава делегација нечланова Савеза: хоћемо 
у Главни штаб, да се жалимо: зашто су ноћас само 
комунисти позвани на насип7 Је ли ово њихово, при- 
ватно, да се само они брину7 Ако смо сви једнаки, 
онда смо једнаки и у дужностима. Чешкали се у Ко- 
митету по глави, признавали грешку, радовали се; 
да нам је више оваквих проблема! 


Немојте нас потцењивати. 


Браним 

Ово небо у очима 
„Браним 

Ово земље на длану 


Пече се кромпир у врелом пепелу логорске ватре. 
У част двадесет година ове наше Револуције. Је- 
су ли тако партизани пекли кромпире7 Они који су 
гинули у офанзивама. Седам офанзива. Николетина 
Бурсаћ, Павле, Уча, Гвозден и скојевац Вук, курири, 

Бомбаши, херој Пинки, рањеници, тифусари и Не- 
ретва... 


Одакле осмех мој 
На лицу швоме 
„Анђеле брате 


Партизанска добровољност. Бригада загребачких 
извиђача у шљивику препуном зрелих плодова. Оте- 
жале гране падају на шаторе. Нико не дира шљиве 
сељаку, чије су власништво. Бригада подупире гране 
отежале од шљива. Између воћака диже се застава, 
ради гимнастика, шљиве нико не дира, без наређења. 
Сами се договорили. Схватили да такви треба да буду. 

У исто то време правници из бригаде »Махмут 
Бушатлија« украдене кукурузе кувају на радилишту у 
хладњаку дробилице. 

И не знаш шта је слађе, шљива које си се одрекао 
или илегално скуван кукуруз. Сутра треба понети 
соли. 

Крвави жуљеви. Ниси смео тако да радиш. 

Увече звезде на небу. 

На бараци бригадирки парола ДОЂИТЕ, БИРАЈТЕ 
ОВДЕ ЛЕПОТИЦУ 1961. 

И парови које називају »партизанима«. Јер се губе 
У мраку. Крију се по шумарцима и кукурузима. 

Поздрав за наше жене: 


Плави радион! 
ПЕРЕ САМ! 


Плави радион! 
ПЕРЕ САМ! 


Плави радион! 
ПЕРЕ САМ! БИС! БИС! БИС! 

Један, два, фри: 

НАКУ БИКЕ НАГА РИ! 

Чешир, пет: 

ВАГО НЕТ! 

Шеста, седам: 

ЈОШ ЈЕДАН! 

Девет, десет: 

СТО ПЕДЕСЕТ! 

Сто педесет: 

ДВЕСТА ДЕСЕТ! 

Двеста десет: 

ТРИСТА ШЕСЕТ! 

Кошо ради 

БРИГА ДИРИ! 

Коих води“ 

КОМАН ДИРИ! 

За кога2 

ЗА ТИТА! 

За кога7 

ЗА НАРОД! 

За кога7 

ЗА ПАРТИЈУ! СВЕ! СВЕ! СВЕ! 

Јесу ли то клицања остала из »наших времена«7 

Већ је дванаест година од оног 228. километра код 
Капеле Батрине, 1949, када смо, радници и ђаци, са 


задовољством имитирали младе сељаке из Бијељин- 
ске бригаде: 

Кошо иде 
ПРВА ЧЕТА! 
Косу ониг 
МЛАДИ МОМЦИ! 
Друга Титар 
ДОБРО ВОЉЦИ! 
Кошо пуцаг 
титов топ! 


Како пуцар 
БУМ БУМ БУМ! 


Хиљаду деветсто шездесет прва је година, иду на 
рад млади Београђани, машинци, текстилци, келнери, 
Будуће дактилографкиње, и певају: 


ДА НАМ ЖИВИ. живи: РАД, 
ЧА, ЧА, ЧА, ХУ! 


Иду на рад: црни умешник који је нацртао себи на 
леђима слона са крампом у сурли и Руле репешаш, 
дивљи лав... 

Без строја, без корака, иду и певају, застава је 
негде у средини. (Зашто се то онда зове бригада7 
Због традиције, кажу.) У бригади која иде на посао 
има још неколико црних умешника. Објашњење: сви 
смо из исте школе, графичари. 

У насељу Самољица: модерна скулптура: два ле- 
па пања повезана кламфама. У насељу »Лола Рибар« 
изложба скулптуре у отвореном простору. Две гране 
спојене при врху: љубав. Један дугуљаст, мало искрив- 
љен корен, сам: меланхолик. Рашчерупана, дивља пањ- 
чина са корењем које стрши на све стране, постављена. 
на главу, заиста врло фантастичан и естетичан комад 
природе: ијиош. Вадили смо га пет сати, маму му 

његову, а норма је сат. Био је жилав, осветили му се 
овим потписом. 

Модне ревије, смешни сајмови, фото-карикатуре, 
такмичење у ждерању и ТИТО — ЛАЗО од металних 
затварача за скопско пиво. 

На баракама: УЛИЦА СНОВА, УЛИЦА 1000 ГРЕХО- 
ВА, стрелица: СТО ЗА ЉУБАВ. ПИСМА, и још једна, пре- 
ма клупи у сенци: КЛУПА УЗДИСАЈА. Седите и уз- 
дишите. Можете се држати за руке, уосталом то је 
ваша ствар. 

Испод лепе велике слике Лоле Рибара девојка 
пегла бригадирску блузу. 

1961. 


КОМУНИСТИ, НАПРЕД! 


1. 

Бригада нам је, у лето 1949, радила на темељима 
Председништва владе на Новом Београду. 

Први пут кренула је на акцију скоро цела гимна- 
зија. Од сто педесет бригадира — само седам »старих 
акцијаша«. У јеку напорних такмичења, сваки час 
попусти дисциплина. Раније су бригаде биле мешане: 
радници, сељаци и — школци, и то свеснији, пробрани. 
Сад одједном — бригада пуна маминих синова којима 
се не ради превише. Осетљиви дланови, свилене кон- 
ституције а мангупи хоће, уосталом, и да забушавају. 

Доведосмо, забринуто руководство бригаде са со- 
Бом, као појачање, једног друга радника из столар- 
ског предузећа, Пиљагића, вишеструког ударника, 
старог акцијаша. »Пиљага« је био старији од нас го- 
дину-две, имао је осамнаест или деветнаест година. 

Добије Пиљага чету. Мучи се Пиљага с њима, 
раде га фрајери што не зна да се изражава, а он упорно 
прича своје, замуцкује, покрива их ноћу да не назебу, 
ујутру им заврће палчеве, буди их на свој начин, труди 
се да буде »масовик«. 

Једног дана Пиљагина чета самоиницијативно 
продужи паузу. Ужинали, али се не дижу. "Ајдемо, дру- 
гови, зове згрбљени, насмејани Пиљага, Чета седи. 
Ево, ево, сад ћемо. Не схвата он још. Причека мало 
па их опет зове на посао. Ево, одмах, одговарају, да 

се мало одморимо. И седе на песку, на лопатама, на 
преврнутим колицима. Види он да га саботирају, ни- 
шта им не може. Одједном (о томе се после дуго при- 
чало) исколачи Пиљага очи и урликне: КОМУНИСТИ, 
НАПРЕД! 

И потрчи према колицима. Био је једини кому- 
ниста у чети. Утовари колица, трчећи их одвезе и исто- 
вари, и трчећи се врати. Опет: КОМУНИСТИ НА- 
ПРЕД! — сав луд, избезумљен од увреде, задахтао. 
И опет: колица, лопата, товари, трчи, трипут брже 
но што је ико икада товарио и гурао колица. Чета још 
не схвата. Шта му је, да није командир полудео У 
ствари, схватају, али полако. Седи на радилишту 
четрдесет младих људи а поред њих ради, трчи, лопата 
и урличе, командује себи човек млад као и они, али 
друкчији. Са неком ужареном, узвишеном свешћу. 
И више не муче они њега, него он њих. Брину се да не 
падне мртав од капи. КОМУНИСТИИИИ! НАПРЕЕЕЕД! 
виче, јури виловито са колицима и пева Пиљага, про- 
мукао, сав црвен од напора и узбуђења, сам на свету, 
јачи од свега, луд, спреман да се сатре. И дижу се 
његови момци, забринуто, и један по један почињу 
да раде. Као да се она команда односи на њих. 

Крије се у овој анегдоти и толиким другим, још 
необјашњена прича о моралним напорима које је тра- 
жила изградња, напорима с ону страну теме одраних 
дланова и зноја на »високо уздигнутом« челу. 

Напрегнута свест рађала је енергију којом се о6- 
ликовала историја. Како изговорити њене тајне7 


2. 
Били су то дани који су имали јасну вертикалу. 
Од највише до најниже свести размак је био само 
У нивоу, без раскорака и разлике у осећањима. Једин- 
ство историјског тренутка рађало је неочекиване ефе- 
кте. 

Водили, исте те 1949, Касуа, једног од тада рет- 
ких пријатеља, по градилишту Новог Београда, мо- 
жда баш поред истог тог Председништва владе, да- 
нашњег СИВ-а, на чијим је, тек никлим, темељима 
Драган Ивошевић, »Маршал«, исписао трометарским 
словима, нек“ читају из авиона, ИСТИНА МОРА ПОБЕ- 
дити. Поплашио их сусрет са једном примитив- 
ном бригадом из неког заосталог краја. Јуре момци са 
џаковима цемента и вичу страшним промуклим гла- 
совима, гост би да их види, да чује шта то вичу, а 
водичи га одвлаче, правдају се стидљиво: имамо, зна- 
те, и бригаде са пуно неписмених из пустих крајева 
без школа и индустрије, а гост заинтачио да му се 
преведе шта вичу захуктали младићи. Испоставило се 
доцније да је бригада из заосталог краја узбудила 
госта више од других ствари. Ти момци који су на 
узвикнуто питање: ЗА КОГА одговарали: ЗА ТИТА, 
и на питање: ЗА ШТА одговарали: ЗА СОЦИЈАЛИЗАМ! 
— били су ПРАКТИЧАН ОДГОВОР НАШЕГ ЖИВОТА 
на два питања битна за нашег госта, који је памтио 
збуњену Торезову Партију како на улазак фашиста 
у Француску избацује исте речи, али без одговора, 
као дефетистичку паролу: РОЈЏЕ ОЏТ7 РОЏЕ 00017 
Јер нису знали, збуњени сопственим опортунизмом, 
ЗА КОГА И ЗА ШТА да се боре. 

И то је радовало госта: можда ти момци не знају 
још да читају и пишу, али знају одговор на основна 
питања. Научили сте их најважнијем. 

1961. 

СТВАРНОСТ 


МАЛО ЉУДОЖДЕР, 
МАЛО ГРАЂАНИН 


Када кренете од загребачког колодвора према 
центру, приметићете одмах ту, на Зрињевцу, у једном 
излогу, нацртаног човека који уместо главе има сија- 
лицу. Ту је електричарска задруга »Свијетлост«. 

Подсећам да, затим, на оног човека, човечуљка 
са огромном шаком, који у робној кући »Црвена зве- 
зда« у Београду позива публику да купује САМО ПА- 
РАЋИНСКЕ ШТОФОВЕ. 

Подсећам вас и на тигра начињеног од заврта- 
ња, шрафцигера и турпија изложеног у излогу у згра- 
ди Српске академије наука. 

Пажљива шетња кроз свакодневну стварност от- 
крива у њој свеже, спонтане токове дадаистичког ства- 
ралаштва, мале монструозне цртеже и монтаже који 
нису без својих »наказних дражи«. 

Један од спонтаних да-да-иста је и онај главати 
црнац са цвикерима који по цео дан потврдно клима 
главом у излогу свога газде, теразијског оптичара. 

Предмет који ме је изузетно опчинио био је из- 
ложен на главном тргу наше престонице, пре две го- 
дине, у оквиру општејугословенске Недеље борбе про- 
тив туберкулозе. У прљавој пнеуматској кади пливало 
је у шпиритусу једно полусагњило људско плуће. Чи- 
тавог дана одлазили смо и враћали се том ткиву које 
се обраћа грађанима, Раша Попов и ја, као хипноти- 
сани. Шта хоће да нам каже тај трули комад људског 
меса, тај одвратни јавни купач, какву мрачну поруку 
носи оних који су га ставили у излог7 

Пре петнаест година гледао је велики наш писац 
у излозима посластичарница београдских напредне 
амблеме од мармеладе. Многим људима то није било 
право. Хтели су да поједу писца, уместо да пождеру 
мармеладу. Дакле, у питању је канибализам. Још је- 
дан доказ: хероји првог српског устанка од марципа- 
на, израђени на стопедесетогодишњицу, у приватној 
посластичарници у Нушићевој улици. Још један доказ: 
Његошево попрсје, у натприродној величини, од чоко- 
ладе. Итд. 

Ето зашто неукус није уједно и нечовечност, а 
и јесте. 

Неукус је исповест противречног модерног чове- 
ка који се још није определио. Сликама, тортама и 
шлагерима он изјављује своју јефтину љубав и жену 
сматра принцезом, златом, богињом, рајском вилом: 
не сме да је погледа онакву каква јесте. Он јауче, пла- 
че и стално, стално, стално говори о својој усамље- 
ности и напуштености. 


Каролина, дај. 


Ми би се (тако лепо волели) кад би само мало 
љубави мени дала ти. Он се те своје жене, у ствари, 
прибојава, затим подригује и ставља на своју полицу 
балериницу од порцелана. То је његов живот: према- 
зивање самог себе златном, сребрном или ружичастом 
бојом, бојом меса младих балерина. Мрзи и жели. 
Боји се и сањари. Страх га је од живота, а нипошто не 
жели да умре. Остаје на пола пута са малом фигуром 
од гипса у рукама. Позлаћена палма његов је сигнал, 
шифрирана порука: да је мртав а жив. Жив клан не- 
доклан, жив печен недопечен. 

Када му се омакне па се, нехотице, уметнички 
изрази (спонтана дада), увек је то тужна прича о госпо- 
дарењу предмета над људима, о страху, о смрти. 

То је модерни градски фолклор. 

1960. 


НЕКОЛИКО ВЕСТИ 
О ЉУДСКОМ СРЦУ 


Да ли сте икада слушали у мраку како куца сат7 
Како може да загрли усамљеног човека тај звук, како 
мож: тишину да му ублажи, или објасни, да му је 
тихо полегне на срце. Јер срцу ствари падају тешко 
зато што скоче на њега, угризу га неправдом својом, 
зарију се у њега својом нечовечношћу. 

НОЖЕМ У СРЦЕ ЗБОГ ЗАКАШЊЕЊА. Испред дома. 
културе у Ритопеку Живадинка Јовановић ножем је 
тешко повредила Миодрага Ђурића земљорадника из 
Ритопека. Ђурић је био закаснио на представу која 
се одржавала у Дому културе, па је лупао на врата да 
му отворе... 

Нешто касније врата су се отворила, изашла је 
вратарка и ножем ударила Ђурића! Повреде су опасне 
по живот. (Вечерње новости) 

ЧУДЕСНЕ ЉУДСКЕ РУКЕ. Ниједан други део те- 
ла није тако блиско повезан са људским делањем. 
Рука је један од најсложенијих делова тела, компли- 
кован механизам састављен од мишића, масноће, те- 
тива, костију и врло осетљивих нервних влакана. Она 
су способна да изврше хиљаде прецизних радњи. Да 
бисмо узели кашику супе, мора се ставити у покрет 
30 зглобова и педесет мишића. Шака је пуна костију: 
8 у чланку, 5 у длану и 14 у прстима једне руке, међу- 
собно су чврсто повезане пантљикама од веома јаког 
ткива... Људски прсти могу се извежбати до подвига 

који задивљују. Са два прста, врло способан хирург, 
може да увеже у чврст чвор нити унутар срца... 
(Економска полишика бр. 543) 

Поново смо дошли до тог људског срца! Спосо- 
бан хирург са два прста везује чврст чвор унушар срца! 
Али како су стигли ти вешти прсти тамо7 Зашто је 
вратарка Дома културе у Ритопеку зарила сечиво у 
гледаоца који је закаснио 7 

Дописник »Политике« са суђења у Малом Иђо- 
шу узроке злочина налази у томе што је двоструки 
убица имао »необичну и ружну навику да собом носи 
револвер«. И после три пажљива читања нисам схва- 
тио зашто су ЧУДЕСНЕ ЉУДСКЕ РУКЕ насилно отва- 
рале туђа срца. Судећи по свему, радило се о људима 
који се међусобно нису познавали. Нису ли ту уме- 
шани прљави прсти литературеј Наравно: западне. 
Можда су те деликвентне особе, пре својих безраз- 
ложних чинова, интензивно читалг Жида7 

Али Лепосава се није шалила. Задесила се неда- 
вно сама код куће. Стомак ју је заболео. Узела је 
обичан кухињски нож и једним потезом просекла ми- 
шиће и трбушну опну. Најпре је засекла црево на 
једном месту, а затим наставила да сецка комад по 
комад и баџа око себе. Вероватно да би Лепосава 
наставила касапљење сопствених црева све док не 
изгуби свест да случајно у кућу није ушла једна њена 
рођака. Она се запрепастила видевши како Лепосава 
хладнокрвно »штрицка« и разбацује црева, отела јој 
је нож и позвала помоћ. (Вечерње новости) 

Лепосава је сад као неки феномен јер, уместо 
са шест и по, живи само са два метра црева. 

Шта су за то време радили војници Написали су 
писмо јавности, Аца Живић и Хасан Шишић. Београд 
ВП 9234-22. У питању су две мачкице које треба да 
Буду збринуте — јер то заслужују. Ми смо их чували 

откако су угледале свет... откако их је мајка остави- 
ла тек рођене у једном углу дворишта наше касарне. 
Ускоро одлазимо кући. Одслужили смо војни рок. 
Шта ће бити с мачићима7 Не можемо да их оставимо 
на улици. Навикле су да их хранимо,/милујемо и да 
се играмо са њима. Можда ће неко од ваших читалаца 
хтети да их узме... Једно маче је шарено а друго 
Бело. Заинтересовани могу да се јаве војницима Аци 
или Хасану на капији број 5, за посете... (Спорш и 
свед) 

Треће маче се зове Југослав и није уопште живо- 
тиња него мали човек стар свега 27 дана. Незаинтере- 
совани родитељи оставили су га на столу Воје Жив- 
ковића, судије Окружног суда у Тетову. То се десило 
пре неки дан. Судија је одложио следеће суђење и по- 
слао курира по млеко и флашицу са цуцлом. Требало 
је читавих месец дана док органи нису пронашли 
родитеље. Сада ће Југослав три месеца да расте уз 
мајку у затвору. 


ПРОГНОЗА ВРЕМЕНА ЗА БЕОГРАД И ОКОЛИНУ ЗА 
28 АВГУСТ. 


Лепо и топло. 

Док тихо у мраку куца сат, угловима собе нечујно 
промичу невидљиве буба-швабе. Нека слутња лебди у 
соби без плафона. Шта нам слути следећи дан7 Јави- 
ли су: лепо и топло. Можда ће опет два нова Руса, 
Бр. 5 и бр. 6, јести на небу сладолед Радоваће се 
Чуваши и сви људи који имају радио-апарате. 
Мачкице Шара и Белка рашће нежно вољене од сиво- 
маслинастих људи. Југослав ће у затвору сисати рав- 
нодушно млеко своје нејасне мајке. У Ритопеку ће се 
приказивати Антонионијев филм »Ноћ«. Закаснели 
посетилац куцаће учтиво на врата... 

1962. 


РАЗГЛЕДНИЦЕ 


ЧУДНЕ СТВАРНОСТИ 


Два завађена станара кад иду у клозет носе сваки 
своју клозетску шољу, коју после демонтирају и чу- 
вају у својој соби. Плашљиви професор латинског — 
чудак и психопата — већ годинама улази у свој стан 
кроз прозор да се не би у пролазној соби срео са горо- 
падном официрком-сустанарком које се плаши, А 
жена која није хтела да плаћа светло колико и она 
која има решо и пеглу отишла у Централу па отказала 
у своје име светло у заједничком стану. Сутрадан је, 
као у неком смешном експресионистичком филму. 
пет сустанара уводило пет посебних струјомера. 


НЕСПОРАЗУМ СЕЛО — ГРАД 


Дивна свађа у продавници ципела. Продавац, 
коме су искочиле вратне жиле, сав црвен од беса и 
очајања, дере се на доброћудног сељака: 

Барабо, ти мислиш да ја овде продајем јаја! 

Продавац није имао ципеле за ножурду сељакову, 
овај је тражио једну одређену врсту, па кад му је про- 
давац рекао да има само број 37, овај је мирно, се- 
љачки неповерљив у градске стандарде и кројеве, 
рекао: Да ја то пробам. 

БИОСКОП ПОД ВЕДРИМ НЕБОМ 


Јесте ли посматрали некад лов на мале продав- 
це кикирикија и семенки 7 Та хватања која се спроводе 
повремено у интересу хигијене и реда страшнија су од 
сцена када шинтери лове псе. Једног дечка који се 
отима вуку два одрасла у балон-мантилима, док за 
њима остаје луг траг просутих семенки. Зелени затво- 
рени џип нечујно клизи поред ивице тротоара: када 
се отворе врата на задњем делу, дечаке убацују тако 
да дете-шпекулант намирницама — удари главом о 
лим којим су изнутра постављена кола. Врата се зат- 
варају и зелени џип даље нечујно клизи; дечаци, који 
од вишегодишњег труда треба себи да купе жену што 
је често скупља од краве, крију се иза продавнице но- 
вина и у подрумима зграда. Зелени џип клизи. Дуги 
трагови просутих семенки. 


СЛОБОДНО ВРЕМЕ РАДНИХ ЉУДИ 


У топчидеру гостује на својој великој турнеји по 
Југославији циркуз »Витез«, који води Чика Љуба са 
Уба. Поред смеха »два сата прође као два минута« 
можете видети најмлађу Српску фискултурницу Мил- 
ку Гајић, којој на пупку разбијају камење, затим дре- 
сиране керове и једно мало Хипнотисано Дете. 

Задовољна и поштована, публика купује за ве- 
читу успомену на ово гостовање у нашем граду раз- 
гледнице са сликом кучића који се љубе. 


МЕДИТАЦИЈА 


Пуно малих Дидија и Ликија живе и раде као што 
су навикли да живе у доба надничарског ропства, на- 
викнути на уже око врата. Леви и Десни сусед носиће 
дуго своје клозетске шоље са собом као доказе и сим- 
Боле ненарушивог приватног поседа. 


1952. 


59 


ПРИЛОГ ДИСКУСИЈИ 
0 НАЦИОНАЛНОМ МИТУ 


ТВРДО КУХАНА СРЦА 


ЛИБРЕТО ЗА БЕЗБОЖНИ БАЛЕТ СА ПАНТОМИМОМ И МИЉЕМ 
ПО МОТИВИМА ПЕСМЕ »СМРТ МАЈКЕ ЈУГОВИЋА« 


УВОДНИ ДЕО 


На једноставној сцени коју публика сме да за- 
мисли као неки пропланак, авлију пред дворима ста- 
рог Југ-Богдана или просто као позорницу, десет жена 
у црнини. 

Једна је црња од осталих, као да на себи има више 
црнина које представљају патњу, жаљење за неким 
и решеност да се оде под земљу заједно са својим 
милим. Међутим, иако јој је погинуло већ неколико 
браће, она још живи, једина жена Југ-Богданова, ге- 
ветострука мајка и свекрва. Снахе носе црнину као 
народну ношњу: са понеким елементима белог и си- 
вог и бојеним пантљичицама којима би се разликовале 
једна од друге, рецимо, нека им црне хаљине допиру 
до листова на ногама а на босим ногама да имају 
грчке сандале које само табан штити а око чланка 
до пола листа су трака која ђон држи, а трака та да 
Буде разнобојна, код сваке снахе друга: наранџаста, 
плава, црвена као крв, зелена, светломрка, љубичаста, 
јарко жута, све да буду упадљиве а неће их бити на 
играчицама много јер су само око ногу. 

Десет жена на сцени. 

Кратка музичка увертира: вертикална наша херој- 
ска музика, стрма и тешка као кршевите наше плани- 
не. Страшни камени патриотизам наш. Камен и ло- 
бања као вредности јаче су од човека и хлеба. 

1. део. ХВАЛА РАТУ 
Прво играју споро, двојаку игру, ЈАДИКОВКУ 
И ХВАЛУ РАТУ. 

Крше руке и поносе се. Ова противречна стања 
могу се играти тако да док неке јадикују (можда ће им 
муж и отац погинути), крше руке и забринуто се љу- 
љају, друге замишљају бојно поље на коме им побе- 
ђују муж и отац, деверови и шураци, и саме су бор- 
Бене, живе и темпераментне, стају у положаје на 
патриотским киповима (као она Француска разгоље- 
них сиса која води будуће буржује у Револуцију, само 
су ове 623 разгољених сиса), евентуално са разголића- 
вањем, повременим, по једне ноге (то ће бити награда 
победиоцу: славље на женској пути која га радо чека). 

Јадиковка и хвала рашу смењују се у таласима 
кроз кружне редове ових жена. 


2. део. ЖУДЊА ЗА СТРАШНОМ ВЕШЋУ 

Убрзо, ова два рсположења смењују СТРЕПЊА 
И ИШЧЕКИВАЊЕ. 

И ова се расположења преплићу а није им ни те- 
шко јер нису противречна: претапају се једно у друго 
чак. Стрепња може да буде изражена наглим окаме- 
њавањем играчице или нелагодним треперењем целог 
тела. Доживљавање извесних нелагодних визија и 
настојања сваке поједине играчице да не гледа у њих, 
полако овладава групом жена: тек понека истрчи ка 
ивици пропланка, авлије или сцене и шаком ставље- 
ном над обрве показује да гледа пут бојног поља са 
кога се чује далека ломљава и битка (Ово је посао 
музике, која рат не сме да схвати херојски. Упутство 
музици: рат има извесне декоративне, херојске еле- 
менте, али ни њих нема онолико колико се прича). 

Ишчекивање је све интензивније (све чешће, по 
једна или две младе жене истрче и гледају) и стрешња 

постепено преплављује играчице, тако да оне скоро 
све дрхте у једном трептају, врло упадљиво и нела- 
годно, али ту игру кваре једна или две снахе које игра- 
ју нешто друго: играју ратоборност или се просто 
забораве огледајући се у води језерца и расплићући 
косу, или јурећи за лептиром, или једући сендвиче. 


3. део. ПОЈАВА ГАВРАНА 


Страшна је. Треба да је наговесте пре но што га 
угледамо на сцени, авлији или пропланку, нека свих 
десет задрхте као једна тргпетљика (једино мајка сме 
у том дрхтају да на мање-више скривен начин ужива, 
нека публика већ наслути да она у тај дрхтај уноси 
пуно секса, нека понекад стравично ужива у дрхтају 
свога тела, наравно под маском забринутости; оста- 
ле, заиста, само стрепе и брину се; код њих је то још 
одвојено јер су младе и још нису постале мајке и 
запостављене жене). 

У потпун, врло театралан, синхронизовани треп- 
тај десет жена које целим телима играју нелагоду, улеће 
ГАВРАН, огроман, сав црн, ужасан, бркат и космат, 
са крилима од црних мантија, од којих су оне доње 
овде-онде крваве, посуте пругама крви, можда је чак 
један од доњих плаштева сав црвен од крви. Гавран 
игра злослутну игру гласника страшне судбине и по- 
мало се удвара мајки (ту може само за часак да избије 
на видело нејасносш њене стрепње, и чудновата жен- 
сшвеност њена у сусрету са наговештајем смрти). 
Гавран коначно баца руку пред жене и одлази ужасно 
задовољан. 


4. део. СТРАВА 

У почетку све жене обухвати и држи тема страве. 
Окамењене су од страха и спремне само на мале, врло 
врло мапе мале покрете главе и врло споро прибли- 

жавање тој руци. Врло узбуђено и са минимумом 
покрета гледају и размишљају: неко нам је погинуо. 
Постепено се та страва мрви и диференцира: у једне 
је жене радозналост јача, у друге слутња, у једне 
просто страх од свега на свету, за који је сад наступила 
добра прилика да се некажњено и неисмејано испољи. 
У мајке наступа мајчински плач, исконски плач српске 
мајке. Тај плач и тужбалица увек су очајнички и безу- 
мни и некако вечити са једним ужасним (а лажним) 
ово никад више, јер оне увек прежале погинуле и нара- 
ђају нову генерацију за смрт на ратишту — себи при- 
лику за још један добар и вечит плач и нарицање. 
Кореографу: али, молим Вас, ово се никако не сме 
играти несентиментално! Она мора стравично траји- 
чно да плче, нариче и урла од бола, сва изгубљена. И 
оних девет да секундирају и саме да плачу, наричу и 
ридају од бола. Тек с времена на време, по неком 
приватном гесту, открива се чудна несразмера и 
несклад између жалости и привашности. (У најужас- 
нијем тренутку, када се већ и у сали плаче и мука се 
таласа од сугерираног страха и очаја, да главна игра- 
чица, мајка, извади марамицу и сасвим приватно 
обрише нос. Да се у публици не би грешило: нека 
мајка дода ту марамицу некој од играчица или, ако 
брише нос у мајчинске велове, нека је у томе помогне 
једна од снаха, и то врло осећајно, као да и у томе 
брисању носа мајка изражава жалост). 


5. део. СЛУТЊЕ И САЗНАЊА 


Страва и ридање се коначно смирују. Велико ижи- 
вљавање прелази у тихе, појединачне, индивидуа- 
лизоване стрепње: чија ли је рука7 

Мајка наређује да оне установе чија је рука. 

Излази снаха што је расплитала косу, узима ру“ 
ку полако, са зебњом је пипка и, држећи је као весло, 

почиње да се милује њоме по коси. После два-три 
покушаја да се главом лепо намести под ту шаку, 
враћа је: то није њен. Одлази у страну и тихо се 
радује: њен је још жив, дочекаће га још она (тиха игра 
радости и миловања своје косе). Уто друга проба, а 
остале стрепе. Мајка, којој је свеједно, стоји непо- 
мично. 

Друга снаха се милује руком по струку и захва- 
та њоме дебело месо: рука је равнодушна. Снаха 
враћа руку и придружује се првој у тихом радовању. 
(Рука је израђгна од пластичне масе или гуме и њени 
се прсти покрећу у додиру са нечим чврстим, тако 
да је могуће играти разне лепе и језиве призоре 
миловања са руком непознатог човека). 

Трећа проба руке: на врату, лицу, грудима; 
згади јој се рука: није то њеног човека длан. Затим се 
и она тихо радује уз оне две, а осталих шест све више 
стрепе. 

Четврта проба руку и дуго дуго ћути и тихо се 
њоме милује по телу. Ствар нам постаје јасна кад 
видимо како се рука лако и спретно креће и свуда 
завлачи. Задовољство се разлива по лицу Четврте 
снахе док је рука милује по грудима (у ствари док се 
она сама милује по грудима његовом руком). Остале 
играчице, и оне које су се радовале и оне које су стре- 
пеле, полако наслућују истину. Четврта је све луђа: 
промолила је кроз разгрнуте хаљине ногу, коју рука 
њеног човека милује на њено све веће задовољство. 
Рука све више разоткрива лепу, дрхтаву, разигралу 
ногу, све до бедра. (То је она чије су сандале везане 
као крв црвеном траком). Та жена ужива, сви сазна- 
јемо страшну истину да је то рука њеног мужа, она 
ужива, искрено, недволично, све више, целом собом, 
како само може млада жена која се подаје мужу ког 
воли, и кога се не стиди. У тренутку миља она у грчу, 
немајући кога да загрли, ширећи се сва, целим телом, 


де 67 


ка неком кога нема, држећи само његову руку, пада 
сломљена страшном истином да је остала сама, да 
је он погинуо. 


6. део. БЛАГОСТ. ЕПИЛОГ 


Код осталих жена наступа блаја радост што њи- 
хов муж још живи и илишко саосећање за најновију 
удовицу. Та два стања се смењују. Мало се тамо 
радују — мало овде тугују. Мајка се, тугујући, довлачи 
до сломљене снахе. Повремено мајку одвуку у тихо 
коло радости, али се она убрзо врати туговању. У 
колктивној игри поново се јављају теме борбености, 
Јадиковке, ишчекивања, само се мајка, као жалосна 
врба, грби над још непомичнијом удовицом, која 
је загрлила руку тако да је шака уперена ка небу, 
поред ње, као да је под њом цео мртвац. 

Тема борбености, јадиковке, ишчекивања сада 
много брже преплављује тема колективне стрепње, 
која кулминира у сцени поновног доласка ГАВРАНО- 
вог. Поново наступа страва, сцена потпуне окаме- 
њености у којој мајка тихо устаје (са огромним уну- 
трашњим напором и извесном страшном радошћу: 
она поново постаје историјски огромни лик напаћене 
мајке). Мајка споро устаје и усправља се као споменик: 
над окамењеном, сломЉеном женом, поред које 
стрчи рука мртвог мушкарца и Србина, полако, све- 
чано, пружа руку ка Гаврану да прими најновију по- 
руку судбине, најновију српску жетву смрти. Окаме- 
њених осам младих жена са оне стране сцене, у сре- 
дини ГАВРАН, моћан, леп и судбоносан. 


ЗАВЕСА 
1957. 


ДРУГО СКИДАЊЕ 
ДОГМАТИЧКЕ КОШУЉЕ 


УМЕТНОСТ 
ТРЕБА ЦИМНУТИ 


На изложби ликовне уметности САД била су 
изложена два Калдерова »мобила«. Низ духовито 
исповезиваних и испозакачињаних и залемљених жица. 
и плехчића као необично, човековом руком створено, 
дрво од много нестабилних а уравнотежених гвозде- 
них лиски и вагица чекало је да га људска рука заљу- 
ља па да почне да се окреће, врти, њише, клати, 
дрхти у свом чудном балету који није ни филм, ни 
сценска уметност, ни вајарство. 

Пришли млади људи том загонетном и ћутљивом 
односу који се зове мобил и, да би чули његову поруку, 
поруку уткану у њега, заварену у њега, исавијану у 
њега, цимнули га добро, па се мало удаљили да ужи- 
вају, да размишљају, да доживљавају. Почело чудо- 
виште да се љуља и клати и сви се посетиоци, загле- 
дани у разне тамо шарене и тамне слике, окренули и 
гледају живу скулптуру као мечку. Па онда прекорно 
почели да гледају младиће, како се понашају некул- 
турно, ово је изложба, тако рећи храм. И чувар се 
појавио, стоји са стране и гледа, али не опомиње, 
вероватно је њему било речено да се поменута скулп- 
тура сме покретати. Била је врло поучна, и, ето, 
сад ми занимљива и за ретроспективне медитације 
та »непослушност« младих људи. 

Пред сликама на изложбама, пред књигама пого- 
тово, и филмовима, и драмама, већина људи скрива 
одсуство свог односа према уметности. 


Ш! 


Универзално тражење поруке уметности заме- 
њено је интензивним занимањем за фабулу и пред- 
мете, занимањем које бива и на посебан начин хума- 
низовано и естетизовано: ти предмети су леџи, та 
прича је драмашична и потресна, та стварност је 
умешнички шранспонована. 

Пред новим необичним предметом, на чија изне- 
нађења нису били приправни (особености сваке појаве 
захтевају специфичну, прилагођену симулацију ствар- 
ног односа према њој), дошло је до збуњености. 
Људи су се љутили на младиће што су цимнули ту 
живахну мечку од црно обојених плехова, не знајући 
да је тај предмет тако и замишљен: да се окреће и 
љуља, стабилно нестабилан. 

Они су мислили да се то не сме дирати. 

Та умешничка дела поред којих су се кретали 
озбиљна израза лица, благо климајући главом с вре- 
мена на време, држећи шаке, једну у другој, на малом 
стомаку, била су за њих скупоцени предмети, окачени 
на зид или постављени на постоље. Предмети који 
вреде много новаца, које су направили славни људи, 
предмети поштовани од стране стручних људи који та 
дела разумеју. Или: то су предмети чудна ми купуса. 

Чак је и атмосфера таква на тим светилиштима 
уметности, концертима, музејима и изложбама да 
је важније да будеш културан него непосредан. Ари- 
стотелова кашарза при додиру са уметничким делом, 
која претпоставља известан заборав непосредне око- 
лине и предавање делу, могла би евентуално да буде 
схваћена као суманут и непотребан чин, можда чак 
и нешто непристојно, слично јавном знојењу или 
подригивању. 

А шта нам све не каже главни коментар, изашао 
у већем домаћем дневнику, у коме угледни јавни 
радник, револтиран и љутит описује како је колони- 
Јално настројени чувар великог музеја пустио младиће 

Французе да разгледају наше старине и уметнине у 
крашким паншалонама. Да их је чувар вратио да обуку 
дугачке панталоне, сигурно би више поштовали нашу 
уметност, видели би да ми себе више ценимо, завр- 
шио је чланкописац. 

Замислите дрскости: непокривене длачице на но- 
гама младића који говоре француски пред богумил- 
ским гробовима! 

Колико год да се савременим уметник брани од 
неразумевања и мржњи нејасноћама и кривинама, 
декомпозицијама свих врста и ослобођењем од бук- 
валних смислова у свом напору да се ипак исповеди, 
још више тај његов опортунистички контролник има 
сарадника-близанца у савременом гледаоцу-неосе- 
тиоцу ушкољканом у своје лажно самозадовољство, 
и спремном искључиво за спољне, површне, шунд- 
-катарзе. 

У тој узајамно успостављеној равнотежи у изола- 
цији тек с времена на време продре детаљ који поре- 
мети равнотежу и_открије пукотине тамо где се чини 
да их нема. 

То је она дивна игра са зецом у филму »Бела гри- 
ва«. Ламорисов син јаше на свом пријатељу Белој 
Гриви кроз чаробни Камарг и опазивши дугоухог 
зеку реши се да га улови и почне трка на огромној 
површини потпуно равне, од одсуства воде испуцале 
обале. Таман дечак и коњ стигну до уморног и препла- 
шеног зеца који дахће шћућурен у себе као нико на 
свету, и таман дечак сиђе с коња и пружи руку ка 
зецу, овај скочи још два-три корака па још два-три 
и утекне. 

Неравномерна трка траје бесконачно дуго и увек 
зец побегне у пар скокова и то је врло смешно и то 
је више игра него лов, дечак лови зеца очигледно без 
задњих намера, невино, живахно, симпатично и безус- 
пешно. Коначно га ухвати и, у идућем тренутку, у 

првом идућем кадру: зец се окреће на ражњу, одран и 
мртав, док под њим пуцкета ватрица, над њим ћар- 
лија ветрић а на хоризонту залази сунце. Ламорис 
је пажљиво и тачно изградио у нама саосећање са 
слободним дивљим коњем који не воли господаре, па 
затим са плавокосим дечаком који воли широке 
просторе и белогривог коња, па затим са зецом, 
плашљивим, лукавим и окретним, који се не да. Смрћу 
зечевом поетичност амбијента не бива ничим поква- 
рена. Шок лежи у нашој ненавикнутости да у смрти 
видимо тренутак живота нужан и леп као што је 
сунце, грива, ветар или чуперак на лицу дечака: све 
то постоји. Дечак није убица и зец није жртва, обојица 
живе својим животом. (Зар и малога, кад умре, неће 
појести неке друге животиње, и зар и у томе тренутку 
неће бити афирмисан живот баш тим једењем једног 
плавог ока од стране неколико вечитих црва које ће 
појести кртица једнога дана, односно једнога тре- 
нутка своје вечите ноћи, и тако даље). 

Тиме је баш и показао да жели да афирмише 
живот, тај чудни поета Ламорис: није га се стидео, 
није цензурисао живот скривајући иза њега смрти у 
страху од оне која ће њега стићи. 

И збунио је публику која живи својим грађан- 
ским рутинизираним псеудоживотом, ујео је за срце 
али није заплакала, јер јој је продро до човечности, 
али се зачудила: 

Зашто ми сад нисмо плакали7 

Слично је лепо, топло и људски, умро старац 
Украјинац на почетку Довженкове »Земље«: лежећи 
на гомили јабука, умирући у воћњаку под широким 
небом украјинским, старац је рекао да је гладан, 
донели су му сељачки обично и патетично на тањиру 
— три јабуке. Старац је појео полако једну јабуку, 
легао и умро, и ништа се није променило под широким 
небом украјинским и ником није било жао. 

Смрт — као цвет, као зуј пчеле, као облак, као 
страх, као мелодија. 

Све то постоји (мора да постоји), опажено и 
доживљено од стране човекове. Сложеним грађанским 
процесима врши се дехуманизација тих феномена: 
смрт постаје трагедија и ужас, цвету и зују пчеле дода- 
је се пчелиња вредноћа и тако настаје мали поучни 
гешталт (клише) утиснут у нас помоћу читанке за 
други разред основне школе, да не изађе можда целог 
живота (увек чујемо зуј вредне пчеле), исти цвет са 
оним облаком чини декор за чисту младалачку љу- 
бав, пасторални амбијент ослобођен друштвених 
координата, зато у тој сличици тако уживамо, тако 
је све у том она је играла само једно лешо природном 
амбијенту чисто и невино. Асфалт је порочан, и тако 
даље. 

Зашто тако радо плачу над туђим смртима7 Да 
објаснимо Фромовим питањем, и одговором зашто се 
тако ужасавају над ухапшеношћу Јозефа К.7 Кафкин 
јунак је ухапшен рутином свог свакодневног мало- 
грађанског живота: каже му се да је ухапшен, али да 
то не треба да му смета да живи као и до тада: а како 
он живи7 — устаје, иде на посао, враћа се са њега, 
као да врши неку врло разуђену али не много при- 
кривену гимнастичку радњу којој нису потребни ни 
мозак ни индивидуалност. Својом свакодневном рути- 
ном и својим перманентним осећањем кривице, који, 
природно, настају у сваком најамном односу, чи- 
новници су сваког тренутка, актуелно, ухапшени и 
неслободни. Није ли тако и са смрћу 7 Својим актуел- 
ним одсуством индивидуалности и богатог, разли- 
читог, неускраћеног, самодиригованог живљења, тра- 
јањем тог одсуства, они су мртви сваког актуалног 
тренутка. Отуда потреба за шунд-катарзама: у био- 
скопима стотине стварно мртвих жена буквално на- 
ричу над сопственом судбином. 


КЕЈ 


Не мислим да је сечење ока жениног бријачем 
које сам робустни Луис учини на почетку свога »Анда- 
лузијског пса« инфантилно епатирање буржоазије и 
садистичка антиметафора која не припада митском 
свету једног уметничког дела, као што се представља. 
То нагло скретање пажње на оно што се у животу 
догађа, то је право уметничко уједање за срце које 
ти у тренутку не дозвољава да се освестиш или оне- 
свестиш, него просто има да будеш присутан а после 
диши дубоко и размишљај о животу и суровостима, 
о ономе што се догађа теби и другима: стваралац- 
уметник те је приморао да чујеш његову ужасну 
поруку. 

Са уметностима на које постоји већ уобличен на- 
чин реаговања (усхићивањем окретањем главе, изла- 
жењем из сале или чак пљувањем на само дело ако се 
ради, рецимо, о апстрактној слици) много је теже 
успоставити прави контакт него са новијим и неодго- 
ворним, неисконформизованим уметностима. Кон- 
кретна музика радује чудном слободом којом те ис- 
пуни то,. мелодично чак, низање тандрка, уздаха, 
шкрипе, звеке, кашља и комада појединих речи или 
делова људског смеха. Све што чујеш и доживиш до- 
гађа се у толико новом пољу без икаквих одредаба 
како се та музика слуша и доживљава да си потпуно 
Беспомоћан и невин и поштен: порука ствараоца сти- 
же до тебе јер ниси пун разних одбрамбених мисли 
и осећања, ставова и знања о ономе што се близу тебе 
конкретно-музички догађа. 

Не могу сва уметничка дела да буду тако нова, 
невина и агресивна као мобили и ритам конкретне 
музике, нити тако лукава као што је онај Ламорисов 
тренутак са печењем зеца или Буњуелови и Ејзен- 
штејнови монтажни шокови. 

Добронамерном, само васпитаном гледаоцу могу 
да препоручим у том случају оно што сам чиним кад 

понекад као овца стојим пред сликом или текстом: 
уметност треба цимнути, па шта буде. 

А она тако радо заигра, разнобојна и човечна. 
Као и свака напуштена порука човекова која самим 
тим што је порука не може да избледи, макар је нико 
не слуша. 

Изговорена, па шта буде. 


1960. 


БРКАТА ЕСТЕТИКА 
НА ТЕРЕНУ 


ПИТАЊЕ БРОЈ 40 


ИНТЕРНА АНКЕТА УДРУЖЕЊА РЕДИТЕЉА И 
СЦЕНАРИСТА: 

ШТА СМАТРАТЕ КАО НАЈВАЖНИЈУ ЗАДАЋУ НАШЕ 
КИНЕМАТОГРАФИЈЕ7 

»Наћи естетски израз за оно што осећамо да 
значи југословенска револуција. Помоћи тој револу- 
цији да се емоционално формулише, наћи њене суб- 
јективне преломе и тренутке кад се она афирмише 
рефлектујући се у поједином човеку. Наћи у индиви- 
дуалној драми њену победу или тренутак њеног посу- 
стајања, изневеравања себе. Уметност је жива савест 
свога времена, она том времену треба да открива ње- 
гове муке и његову срећу, људима и институцијама да 
објашњава њихову суровост, погрешивост и обавезу 
да живе на нивоу својих потенцијала а не на нивоу прве 
шансе. Да не говоримо о ономе што је прво: рећи 
истину. Чак и ону која ће бити објављена као таква 
тек идуће године.« 

И, ево, КРСТ РАКОЦ, наместио ми се на јесте. 

Лаже ли тај филм7 Лаже. 

Говори ли неку истину7 Говори. 

Верује ли у ту своју истину7 Верује. 

Значи: искрен је7 Да. А лажан7 До муке. 

Нисмо скоро видели тако наивно искрен и поли- 
тикантски филм. 

Врло добро нађена тема, баш са свим оним горе- 
поменутим: социјализам, па како се прелама кроз 
индивидуалну судбину. Интимни рефлекси друштве- 
них кретања. Ново и старо акционом сукобу а људи 
у њему наши: стари и нови истовремено, грешни а 
добри, хоће али како, може ли се бога му. 


КАД И ГДЕ 

Ових дана у пустињи некој, богу иза леђа, при- 
митивним људима упркос, упорни људи крче шикару, 
отварају простор ЗА НОВЕ ВОЋЊАКЕ. 

Далеко од света битка са шикаром, чупање ко- 
рења потискивање примитивног живља староседела- 
чког навиклог на своју беду и мршаве овце које живе 
до јадне ретке траве Крста Ракоца. 


КАКВИ ЉУДИ 


Инжењер, Шиптар, са идејом преображаја свога 
краја (»ја сам Калеши, Шиптар из села тог и тог, 
отац ми је Шиптар...« говори топло и патетично, 
као једноставан и добар син свога патријархалног 
народа). Ради оно што верује да је добро за те људе. 

Џувалгковски, шеф, стари партизан, морен неса- 
ницом и ко зна каквим ратним успоменама, оре ту 
шикару и ледину ПРЕ СВЕГА ЗАТО ДА НАЂЕ КОСТИ 
ДРУГОВА које је ту оставио, петорице другова од 
којих је једино он, шести, остао жив. Вођен својом 
лудом идејом, он често заборавља на границе људских 
моћи и форсира прековремени рад. Иначе честит и 
достојан сваког поштовања. 

Три младића, трактористи, дошли су под угово- 
ром да зараде добре паре и теренски додатак, везани 
и невезани за свој далеки град и писма која им стижу, 
везани и невезани за тај посао паклено напоран и мо- 
жда баш зато и занимљив што се чини као авантура 

онда кад, намах, престане да личи на нејасан и мучан 
сан у који су упали случајно и против своје воље. 

Куварица Анђелка, напуштена ванбрачна мајка, 
живи у тој пустињи далско од своје срамоте, тугује 
своју девојачку тугу и тајну и зарађује да плати за 
издржавање свога копилета. 

Пустиња и сиви ветар који непрекидно дува ди- 
вна су прилика за драматургију филма: да сви почну 
да се гризу од очаја, од усамљености, од нелепог 
живота. Понеког, додуше, међу њима хране племе- 
нито идеје. Ето дивне прилике за сукоб идејних и 
Безидејних, оних који виде даље од ветра и песка и 
осталих који од тога ветра и пустоши не виде ни себе 
саме. Зрење сукоба поспешује и то што идејни штите 
сељаке који ту малу колонију цивилизатора окружују 
мржњом, чак и спремношћу да убију. 

Али редитељ је пун љубави. Он не дозвољава 
пороцима да узму маха у било чијој души. Сви су 
људи добри, само су једни мање а други више свесни. 
Друштвени односи се унапређују кад они што су 
више свесни кажу шта треба онима који су мање све- 
сни и ови од тога постају бољи. 

Врло једноставно. 

"Тај убиствени шематизам није споредан елеменат 
у овом делу. Током целог филма редитељ је, као 
догматички духовни шинтер, свакој духовној шанси 
коју је пружао релативно жив и паметан сценарио 
(не хвалимо га превише!) стављао омчу око врата и 
стезао, стезао, стезао, да понека цркне а нека тек 
прошишти своју истину у четврт гласа. 


СПАСИЛАЦ 


Бата Живојиновић, који игра младића са Душа- 
новца, толико је витално поставио Белог у ту средину 
да овај зрачи живот око себе на све стране и оживљава 
својом животношћу и декор и остале карактере и до- 

гађаје у којима се нађе. Цео филм, у ствари, виси на 
Бати као на чивилуку. Да није било њега, можда нам 
не би ни постало јасно како је Савковић својим сцена- 
ријем заиста разапео читаву мрежу добрих могућно- 
сти за глумце, редитеља и остале сараднике на филму. 
Али, чим не гледамо у Бату — Белог, осетимо гађење 
што нас хране новинском хартијом. 


НЕМА СПАСА 


То није случајно. Редитељ је намерно лагао. 

Верујем да он и није знао да лаже. 

Наши људи у провинцији, кад им дођеш, воле 
да се рукују. 

И у овом филму се рукују: здраво, другови, добро 
дошли. 

И то је сасвим у реду. Тако је и нека се види. 

Велик и чудан шарм носи у себи прост човек који 
хоће да на фин начин изрази своје симпатије и срда- 
чност према човеку-госту кога поштује. 

Зато волим да гледам како у провинцији дочекују 
госта. 

Али не-мислите да се то види у овоме филму. Не. 
Редитељ НЕМА ОДНОС према ономе што се догађа. 
Односно: нема однос који превазилази однос провин- 
цијског активисте који је срећан што су стигли трак- 
тори. Не. И редитељ је срећан. Он воли тракторе. 
Здраво, другови. 


БРКОВИ ПОЈЕЛИ ПОЈЕЛИ ПОЕЗИЈУ 


Зашто сам тако бесан и шта ме то тако узбудило 
у овом филму. 

Мртвац. 

Ниједан од оних чије комадиће скупља по браз- 
дама њихов преживели другар. 

Онај бркати који је инспирисао стих: куд жица 
води из гроба тог. 

Бесмртник који телефонира из гроба директиве 
Безличним својим војницима. 

Трактори у овом филму имају бркове. Кадрови. 
Реченице. Све је пуно тих доброћудних длачица од 
чијег осмеха људи почињу да се гуше, падају мртви а 
срећни. 

Долазе трактори као тенкови. Пролазе широким 
сеоским путевима као кроз непријатељску земљу. 
Природно: очекујеш да кадар буде звучно и монтажно 
коментарисан у складу са истином коју слика наго- 
вештава. У сукобу су мржња сељачка према новом 
што стиже и неизвесност и нелагода са којом људи — 
уљези гоне моћну технику, несигурни, тврдоглави, 
мало поплашени. Газе ли трактори у овом филму 
кокошке и патке, склањају ли мајке децу испред њих, 
дочекује ли их једно непријатно лицеј Ни једно, ни 
друго, ни треће, ни четврто. Уместо било чега што би 
саопштило ЖИВОТ — лажна, помпезна, тријумфална 
музика! Напред у нове радне победе! Откуд он зна, 
већ на почетку, да иде у победу Бивало је, памтимо, 
веровање које је постајало стварност. Али у овом 
филму приказано је знање о неминовности позитивног 
краја. Њега су свесни сви аутори и сви гледаоци, а 
мање више и сви карактери који учествују у причи. 
Људска судбина и људски животи, по идеологији на 
којој је заснован овај филм, само су гола стриповска 
илустрација предестинираних збивања. 


ЈОШ ДВЕ УНИШТЕНЕ 
ПОЕТСКЕ ШАНСЕ 

Трактори су наишли позитивно и позитивисти- 
чки. Не подсетивши чак ни на кичерски проспект 
творнице трактора. 

Већ првог дана, у првој секвенци, јунаци филма 
пале шикару уз опасност ДА ВАТРА КОЈУ СУ ЗАПА- 
ЛИЛИ ПРОГУТА И ЊИХ САМЕ! 

И поново: драматуршки исткана шанса да се 
каже поетски и узбудљиво једна истина вишег реда: 
0 револуцији, акцији, насиљу било које врсте. И поно- 
во: испуштена. 

Ватра јесте да је негативна, али гори позитиви- 
стички, обично, чак пиротехнички. 

Затим почиње орање.ЧУПАЊЕ ЖИЛАВОГ КОРЕЊА. 

Нема ни говора о томе да се неки корен не да! 
Корење се преваспитава у самом додиру са челичном 
оштрицом плуга и одмах, готово само радосно искаче 
на површину. 

(А како Рсавца, у »Бетону и свицима«, боли чупа- 
ње оног корена који се не да! Онај корен, споља исти 
као што су и ови из »Крста Ракоц«, исписује својим 
отпором читаву поему, заривен у земљу као кутњак 
антивремена, као ленгер прошлости и садашњости по 
судбинским задатком да се заустави људска воља да 
се промени све1!). 

Нема, дакле, питања ко ће бити јачи, људи или 
корење. 

Редитељ је на страни историје у коју се НЕ СМЕ 
посумњати. 


ЈЕСУ ЛИ ЛОБАЊЕ 
ЉУДИ или кости 


Врхунац пат — драматургије: пет лобања палих 
другова. 

Можда немам право да питам зашто тих пет ло- 
бања неко није поређао, из игре или цинизма, на сто у 
трпезарији једнога дана. То је ствар укуса. Овај аутор 
изабрао је тотал као најприкладнији план. Али питање 
сценаристи: зашто није омогућио Марку да нађе шест 
лобања 7 Да се пита, и ми са њим, како сад одвојити 
немачку лобању од партизанских7 Питање је, врло 
неугодно, али практично. Хоћу да кажем нерешиво. 

Зато баш нужно. Да Маркова акцаја не би била неуку- 
сна и празна, фанфаронско-патетична, да би добила 
трагичну ноту, да натера Марка да замишља и на 
силу препознаје у тим лобањама оне познате очи и 
осмехе, некад живе, и да, очајан, можда побаца све 
те кости које нису људи или их ипак сахрани заједно 
са једном лобањом која није заслужила љубав. Или 
да младићи издвоје једну лобању и назову је Ханс. 
Да јој дају да пуши, да јој од дугог времена читају пи- 
сма, да јој стављају цвеће у напукло теме. Све док 
Марко не зацвили јер му се учини да то цвеће стављају 
у његову главу. Ви реците да фантазирам сувише гу- 
сто и болесно. Али ја се сећам изувених мртваца по 
којима се похватало иње. Одвели су двојицу цивила 
иза угла, из Зорине у Кичевску, два партизана. За 
два минута чули смо два пуцња и онда су поново про- 
шла два партизана носећи два пара ципела. Блесаво 
као школска песмица и истинито као живот. Била је 
то четрдесет четврта, рећи ћете, рат, живот, тако рећи, 
више надреалистички. Јесте, биле су зубарске столице 
по улицама, лежао је зелени џокеј покривен »Новим 
временом«, једна жена скупљала је црева људска у 
врећу, да сахрани свога сина, из радија је цвркутала 
птица да наилазе нови енглески авиони, далеко негде 
у брдима неки усамљени партизани јели су бубе и 
љубичице. Сећам се, чим су стигли, причали су о 
Буковој кори као храни и тифусарима који разговарају 
са дрвећем и скачу у провалије да се купају. То је било 
онда. Сећам се и једног огорченог Николетине како 
пружа кроз мали отвор биоскопске благајне своју 
партизанску песницу да објасни благајници да се 
народу филм мора давати бесплатно јер се он за то 
Борио... 

Намножили су се борци за споменике и медаље, 
претворило се људско месо у земљу, мермер и месинг 
па се кроји једна чудовишна лажна слика а све од исти- 

нитих коцкица. Зато је и тешко ухватити се са њоме за 
гушу. Зато се и мучим толико са овим филмом, са 
собом. 

Не волим кад се чујем како из мене проговара. 
анђео, сам у себи не умем да измерим где престају 
нужност стилизације и патриотски понос а где почиње 
лаж. Има ли она моја застава у »Осмеху« људске или 
Божанске димензије Можда би била мање држави- 
стички фетиш да сам показао онот ознојаног момка 
који у предаху такмичења, док му товаре колица, 
кришом брише зној са чела крајичком исте те заставе 
под којом ће, доцније, поносно певати химну7 Али 
сам прећутао тај тренутак када је застава, баш добро, 
послужила као крпа. Човеку. Не изгубивши од своје 
вредности! Јер светиње су, зар не, ипак ствар нашег 
емоционалног договора! 

Рат је био једна крвава погибија, клање на живот 
и смрт између два морала, баш између живота и 
смрти! А сад га школска демагогија претвара у поучну 
песмицу, у. малу патетичну фразу! 


ШТА ЈЕ ТО политички кич7 


Важно је обрачунати се са овим филмом у име 
људског мозга. Режија овог филма врло је искрена у 
свом петпарачком политичком заносу. То је прави 
политички шунд. Има и догматички социјализам своје 
романе у свескама за широку публику — то су они 
мали ПРИРУЧНИЦИ АГИТАТОРА штампани некад 
у огромним тиражима у којима се објашњавало 
како наш народ са радошћу прихвата поскупљење це- 
на хлебу свестан да ће се тиме помоћи развитак наше 
пољопривреде. Кич и није ништа друго него изми- 
шљање радости и лепоте тамо где је нема. И сасвим 
је свеједно како се номинално зове тај кич и за коју 
се боју залаже. Постоји бедекерска идеологија по ко- 

јој су све појаве овог света већ записане у књигама. То 
је директна жица која спаја немачког малограђанског 
туристу са кинеским државистичким активистом. 
ГЛЕДАЛИ СМО ФИЛМ У КОМЕ СВАКИ ЧАС СА ЕКРАНА 
ИЗЛАЗИ РУКА СА ЧЕКИЋЕМ И ЗАКУЦАВА ЉУДИМА У 
ГЛАВУ ЕТИКЕТИЦЕ — МАЛЕ НАПРЕДНЕ ИДЕЈЕ. УМЕ- 
СТО ОЧИЈУ КОЈЕ СУ ТИ ИСПАЛЕ ТРАЖЕЋИ ПО ФИЛМУ 
СМИСАО, ИЗРАСЛЕ ТИ У ДУПЉАМА ОЧНИМ ПРВО- 
МАЈСКЕ ЗНАЧКЕ! Око главе ти лете мали херувими 
у црвеним тогицама и певају масовне песме: »Тебе 
Боже, хвалим« и »Тијело Христово примите, источ- 
ника господнаго вкусите...« НА ТОМ МЕСТУ СПА- 
ЈАЈУ СЕ ТРАДИЦИЈА НАША ПРАВОСЛАВНА И САВРЕ- 
МЕНА АСКЕТСКА ИДЕОЛОГИЈА КОЈУ ЗРАЧИ ОВАЈ 
ФИЛМ! 

Врло је занимљиво како лако препознамо рефлек- 
се католичког клерикализма у неким делима слове- 
начке књижевне и филмске »надградње« а како смо 
слепи за рефлексе нашег, православног клерикали- 
зма и источњачке религиозне аскезе, кад се појави 
међу нама. 

Морамо поново (ДА НЕ БИХ БИО ПОГРЕШНО 
СХВАЋЕН) да нагласим да поштујем појаву овог 
филма (иначе му не бих посвећивао оволику пажњу) и 
његов напор да истражи истину: КОЛИКО ЈЕ ОВАЈ 
НАШ САВРЕМЕНИ ЖИВОТ СТВАРНО ВЕЗАН СА ПРО- 
ШЛОШЋУ7 КАКО ЈЕ НАСТАВЉА И КАКО ЈЕ СЕ ОСЛО- 
БАЂА. Да нагласим, такође, поново да сам свестан 
да се ПЛИВАЊЕ УЧИ У ВОДИ А НЕ НА СУВУ. 
Баш зато, међутим, што је овај сценарио имао 
две могућности интерпретације а што су креатори 
филма (филмски савет, избором редитеља и сугестија- 
ма, а затим редитељ и композитор делом) уместо 
поетске и ангажоване прихватили шематску, светачку, 
лажно оптимистичку концепцију, за коју сам сигуран 
да је погрешна иако је трагично инспирисана добрим 

намерама, пишем у жељи да размотрим баш то 
ДОБРЕ НАМЕРЕ. 

Јесу ли заиста ЧИСТЕ И ДОБРЕ намере које ства- 
рају уметност — мешавину реализма и романтизма, 
према Тимофејевљевој дефиницији социјалистичког 
реализма7 Вероватно не бих реаговао тако револти- 
рано и тако алармирајуће на тај пасторални поглед на 
свет да је у питању обична људска глупост и само она. 
Да тај невини »пој реализма и романтизма«, те див- 
не уметничке слике које су подсећале на омоте швај- 
царских чоколада са цветним ливадама, шареним кра- 
вама и снежним планинским врховима, није био у 
функцији најординарнијег криминала, новим закони- 
ма дотада недефинисаним. Да у име тог лажног света 
и иза истих тих невиних и дивних сличица и причица 
нису дављени људи који говоре истину и спаљиване 
књиге које носе људску исповест. 


ЗЕЛЕНО, 
КАКО ВОЛИМ ЗЕЛЕНО! 


Пришли смо Ољешином јунаку, далтонисти који 
све види плаво. Вама су и крушке плаве, питају га. 
Он једе плаве крушке, кажу за њега. Треба ли бити 
врло проницљив читалац да би се сетио да има људи 
који читају само црвене новине, ходају по црвеној 
земљи, мисле црвенг мисли и корачају у црвену бу- 
дућност 7 

Том човеку не можеш да објасниш да је црвено и 
боја кардиналове мантије, мајмунског дупета и уни- 
форме краљичине гарде. Да је црвено боја туберку- 
лозних образа, шминке курвине, полицијске посеко- 
тине, шуме која умире, фарбе за пароле свих врата. 
Боје непроспаваних очију и пролетерске заставе тако- 
ђе. ДА. ДА. ДА. Црвену боју револуција извлачи из 
спектра верујући у све његове боје, бирајући најтоп- 
лију, најнемирнију, нејкрвавију. Али свесна да је у 

питању ОПРЕДЕЉЕЊЕ за једну могућност. Укидање 
осталих боја уништава неминовно ону једну која оста- 
је. Она престаје да буде боја, укинута као слободан 
избор. 

. Било је у историји толико видовитих слепаца. 
(О њима није реч. Ни о визионарима који уз постојећи 
виде и свет који долази. Људи о којима говоримо гле- 
дају отворених очију, а не виде људе пред собом него 
идеје. Они, у ствари, гледају у своју сопствену главу 
у којој имају само једну једину идеју, која ужива у 
самој себи јер јој друге нису потребне. То је самоу- 
Билачка, мистичка идеја државистичке аскезе као врх- 
унског људског стања. 


ЗАКЉУЧЦИ И 
ПРЕЛАЗНЕ ОДРЕДБЕ 


Овај занимљив филм, КРСТ РАКОЦ, пружио 
нам је мноштво истинских мрва које не смемо зане- 
марити. 

Тренутно мислим на транзистор који изговара 
радио-рекламу У БИОСКОПУ ПАРТИЗАН ПРИКАЗУЈЕ 
СЕ АМЕРИЧКИ ФИЛМ ДРВО ЗА ВЕШАЊЕ... 

Мислим, такође, на недалеку драматуршку род- 
Бинску везу овог филма са одличним пољским фил- 
мом БАЗА СМРТИ рађеном по роману Марека Хла- 
ска. 

Једна добра тема исписана је невешто у школску 
свеску са танким и дебелим линијама. 

Користили смо се њоме пре свега да бисмо по- 
кренули питање школске свести у нашем филму и 
неговање школске лажи. 


Тече бели Дрим 
носи рањенике. 
Леши капешан 
води освешнике... 

Кад деца воле Винетуа и Капетана Лешија, то је 
сасвим у реду. ЗА УЗРАСТ ОД ДЕСЕТ ДО ПЕТНАЕСТ 
ГОДИНА. За одрасле, питање сукоба индијанске-уро- 
ђеничке и белачке-цивилизаторске свести не сме да 
Буде само питање на чијој је страни историја. 

Слушајмо још мало транзистор: У БИОСКОПУ 
ПАРТИЗАН ПРИКАЗУЈЕ СЕ АМЕРИЧКИ ФИЛМ ДРВО 
ЗА ВЕШАЊЕ... 


1962. 


КЊИГА 
О ДУХОВНОЈ ПРОДУКТИВНОСТИ 


»РАЗЛОЗИ« 
СВЕТЕ ЛУКИЋА 


У нашој књижевној пракси (квантитативној про- 
изводњи псеудокомуникативних реченица) ова књига 
представља изразито некњижевну појаву. Њене прео- 
купације су моралне, животне, социолошке, она се 
интересује за друге људе. Зато изгледа неестетична и 
као да је долутала из неке друге области писане кул- 
туре овамо, у књижевност. 

А није. 

Једини њен »естелички« грех је што се усудила 
да се појави и тиме нагло открила да су читави мага- 
цини штампаних књига резултат једног јаловог про- 
фесионалног посла, играња културе. 


ОСНОВНА ПРЕОКУПАЦИЈА 
ОВЕ КЊИГЕ 


Можда је питање како код нас многи потенција- 
лно способни људи који у младости »обећавају«, од 
којих се »очекује«, протраће живот ни у чему, како 
многи усмено паметни, занимљиви људи и потковани 
зналци остану анонимни и пресуше, изгубе се. 

Основна преокупација Лукићеве књиге је, дакле, 
ниска духовна продуктивност, традиција приземног 

живљења и живљења на парче из којих се не расцве- 
тавају личности од значаја и домета. 

Приморан да живи у оваквој средини, одређеној, 
као и он сам, вершикалним дешерминаншама (сеоски 
дедови са својим вукодлацима, упорношћу и непоште- 
њима, раскаљани путеви, магле и уплетеност патри- 
јархалног човека у средину као у најнеразмрсивију 
кучину), Лукић се користи ломовима у вертикали у 
којима смо се родили да, развезан и ослобођен, про- 
нађе путеве ослонца у хоризоншалним дешерминан- 
тама. 

»И доста о коренима и жилама! И без даљих из- 
вођења већ је јасно да се опредељујемо за хоризонтал- 
не дефшерминанше. Што ће рећи за крајње напетог 
човека. Да га ствара његово време — најбитније снаге 
времена. Са своје стране и он да ствара своје време 
помало — понешто и ми можемо... 

Али и ти причаш и ленствујеш као очеви...« 

Док сам вадио овај одломак, открио сам да га је, 
у свом приказу »Разлога«, истакао и Добрица Ћосић. 
Психоаналитичар би у овој Лукићевој изјави открио 
настојање да се везаност за родитеље замени вези- 
вањем за браћу. Ризман би у њој лако открио насто- 
јање да се »усмереност традицијом« замени »усмере- 
ношћу ка другима«. Који год вид да изабереш, ради 
се о сазревању, чак о напору да се сопственим активи- 
тетом постигне самосазревање. 

Цела ова књига позива на то. 


ХТЕО БИХ 
МНОГО ОДЈЕДНОМ 


Таква је то књига: хтео бих одмах да полемишем 
са многим ставовима, са неким да се сагласим, у 
другима да разоткријем пукотину, да пронађемо боље 
формулације, јачу полугу да начинимо. Јер, цела је 


91 


ова књига као нека моћна полуга којом се могу по- 
мерати бетонски тешки комади духовних инерција, 
пробијати слепи, залеђени психички зидови, откривати 
на тај начин потпуно нови простори и успостављати 
врата између на изглед (у лавиринтима изгубљених и 
далеких а, у ствари, једних поред других) области. 

Не само полуга него и тачка ослонца. 

У општем блату и релативизму то је драгоцен 

алат. 

Предлажем себи, и вама, овакву методу: прво ћу 

да исцитирам сва места из књиге која сам подвукао. 

После ћемо разговарати. 

1. Већ цитирано: о хоризонталним детерминан- 
тама... (стр. 34) 

2. »Може се лепо увалити у скоро мазохистичку 
изопаченост познавања муке до дна а не 
моћи изменити положај. Чини се, 
годинама говоримо, говоримо до отужне врто- 
главице, — речи, не бог зна шта више. Освес- 
тити се Освесте лудака о његовим комплек- 
сима, наводно га излече тиме, а он после неког 
времена дохвати, из чиста мира скочи с тре- 
Ћег спрата на улицу. . .« (стр. 38) 

3. »Поражава ме равнодушност коју откривам на 
свакој страни, од себе преко других, опет пут 
себе... (стр. 38) 

4. »Говорим, усуђујем се да огласим своју тегобу 
— све ради коначне колективне акције« (стр.39) 

5. »Читаво моје излагање везано је за један ос- 
новни став: за непоколебљиви оптимизам, за 
веровање да ми одавде и овде можемо много,« 


(стр. 39) 
6. »Док су нама — хвала за то најбољим нашим 
очевима! — без бола, неосетно, и напречац 


ишчупани грдни корени. Рецимо: религиоз- 
ност, неповредиви родитељски ауторитет, на- 


92 


ционализам (великосрпство), И нашли 
смо се на ледини, умногоме дра- 
гоценој.« (стр. 41) 

7. Из разговора са професором у провинцији: 
»Поштено кад узмемо, мало се у провинцији 
променило. Ништа. Оно што је обећавало ис- 
поставило се да је више био страх пред режи- 
мом. Ми смо и режим, сила, власт — за њих. 
Чим смо попустили дизгине, те даброве мало- 
грађанске не можеш да препознаш. Скупљају 
храну, опет, у своје рупе. Заразни су. Ти, не, 
ти ниси апсолутно у стању да замислиш како 
таква околина усиса човека, као мрву. Смрт 
свакоме који би нешто друкчије хтео. « (стр. 65) 
»Плате, хонорари7 Да се он не осећа поражен 
због оваквог сазревања једног полета који је 
водио вертикално, као копље у небо 7« (стр. 63) 

8. »А боље би им било да прихвате савет о интен- 
зивном исцрпљивању, заинтересованом макар 
за борбу против св«је интимне чаме — тиме 
Би већ, аутоматски, и друштвено више ваља- 
ли.« (стр. 96) 

9. »Мајка: Ах, ти сматраш да се живи оно- 
лико колико се живи суштински, колико се не- 
чему припада.« » Мајка: Свесна сам да 
мора да постоји обрачун родитеља и деце, и да 
овај наш није само то: наслућујем у њему грдну 
окуку.« (стр. 128) 

10. »И још увек је боље, какав-такав, прилазити 
људима, уза све ограде, измишљене и матери- 
јалне, — него се туђити и неприлазити никако, « 
(стр. 198) 

11. »Постоји ближи свет, са којим ћемо се, је ли, 
природно, досадно »дружити« — уплетени 
струком, родбином, женама — посећивати се, 
излазити скупа, играти карте... бррр! Нај- 

12. 


13. 


15. 


16. 


1: 


Блаже речено, јењало је поверење у аутентичан 
живот, у поезију, у способност да се тако рећи 
од свег успутног, без посебног избора, прави 
поетски доживљај, изузетан, јединствен. « (стр. 
199) 

О данашњој младој генерацији, он, двадесет- 
шестогодишњак: 

»Хоћу да формулишем пораз који видим 
исписан за себе у њиховом ставу.« (стр. 202) 
»Желим да избегнем дељење генерација тамо 
где јаза нема... .« (стр. 205) 

»Кафаном се, значи, представља нашој пажњи 
једна духовна област. 

И заиста, ако се погледају укупне једначине 
горњих родитеља, кафана, између четири не- 
познате — поред куће, службе и отаџбине, — 
она штавише сублимно замењује врхунске пли- 
ме слободе.« (стр. 207) 

О духовним радницима: « ... испољавају очит 
недостатак ангажованости у животној акцији, 
недостатак воље или и саме способности. « (стр. 
219) 

»Можда ће ми некад бити и криво што у мла- 
дости нисам знао да нисам ружан.« (стр. 258) 
»Мени лично, ни у једној прилици није давала 
потребне слободе свест о постојању другог 
човека крај мене, кога ја не могу да не повре- 
дим већ својим присуством.« (стр. 276) 

»... живим у преломно доба кад се на разним 
странама руше категорије, и старог брака и 


„старе љубави исто тако, и кад људи укупно 


нису на висини идеја које носе« 
(стр. 280) 

»Остаје једино сржна потреба за својим људ- 
ским самоодржавањем. Симболичним, — ка- 
кво би друкчије било изводљиво!« (стр. 285) 


ПРВО: СУМЊУ 


Блиско је све оно што је Света говорио о теренима. 
као рашчишћеним за нас, налазимо се на драгоценој 
ледини, очеви су грцали у обручима, за нас то не 
важи, остаје нам, изгледа, само да престројимо своје 
редове, да добро разаберемо како стоје ствари и да, 
затим, наглим напором воље кренемо и — нађемо 
се у новом свету: у једном тоталнијем, непосреднијем 
животу, у животу богате човечности, у животу у коме 
пуне људске индивидуалности пружају једне другима 
аутентичне тренутке, у дружењу које има вредност 
истовремено поезије и стварног живота... 

Ако се ова моја визија пунијег живота не схвати 
као иронисање већ као сасвим озбиљна скица идеала 
за који сам сигуран да живи у многим представницима 
моје генерације, треба пажљиво разабрати шта то 
стоји између наше свакидашњице и тог пунијег живо- 
та. Свакидашњица нам је често пренапрегнута, кад 
није капитулантски картарошка или ракијашки-ка- 
фанска, у неком настојању да постигнемо то одваја- 
ње од »драгоцене ледине« на којој се налазимо, од 
које нам треба још као само тек неколико бистрих 
видовитих интелсктуалних корака. 

Као кључ за ситуацију јавља ми се вечити опти- 
мизам редака које је писао врло несрећни и врло тален- 
товани Сергеј Михајлович. Од првих послереволуци- 
онарних дана све до пред његову смрт (између 1918, 
дакле, и 1948) стално се у његовим авангардним тек- 
стовима наилази на уверење да смо рашчистили тери- 
торију и да смо непосредно пред победом. 

Опасно питање свиће из ове асоцијације: није ли 
тај луди оптимизам, комбинован са свешћу да смо 
одбацили прошлост и да нам треба још само мало 
одважности, уједињења, акције, напора или нечег сли- 
чног — па да постигнемо оно чему стремимо, није 

ли он варка која сама спада у једну одређену структуру 
карактера чије је обележје да је нов, ослобођен 
прошлости и окренут будућности али сав заглибљен, 
мучно и беспомоћно, у сопствене дефектне коорди- 
нате (које су, с једне стране, заслужне за његову ош- 
троумност, бистар вид и племените идеале, а одго- 
ворне, с друге стране, за његов лудачки, хипнотисан 
ход у месту, гацање по желатинозном тлу од којега 
је немогуће одвојити се) 

Ствар није тако једноставна. Јер гацање у месту 
није тотално. Креативност човека о коме је реч изба- 
цује стално нова дела која почињу да представљају 
његову сопствену, нову територију. Али остаје тегоба. 
са којом не желим да будем у истом онаквом ратном 
стању у каквом је Лукић. (Што »не желим«, не значи 
да и нисам). 


ЈОШ ЈЕДНО 
ПИТАЊЕ 


Каква корист од оног повременог насртања увек 
на једно исто место, као таласи што наваљују на 
стену коју нити могу да помере, нити себе да униште, 
насртање које тако болно подсећа на константне мед- 
веђе осмице (хипнотисани ход укавежене животиње у 
зоолошком врту)7 Текст, дотада леп, пријатан, теку- 
ћи, нагло посрне, као заморен, почне да пузи као беба 
и издише понављајући, као покварена плоча, да треба 
кренути, да треба к. да треба кре, да треба кр, да тре. 

Тиме индиректно показује да у најдубљим коре- 
нима нашег краткога даха и лаком замарању постоје 
невидљиви инхибитори, да није у питању једноставно 
наслеђена очинска леност. 

Појава ових слепих мрља разоткрива нас нагло 
пред собом као поседнике изразито урбаних модерних 
душевних вододерина и глибова. 

Најгоре је што, насукани на такав психички спруд, 
никада не знамо куд ћемо сад са собом. Као да медве- 
ђим осмицама хоћемо да што дубље оставимо у вре- 
мену отисак: на овом месту се завршава слепа улица, 
буди опрезан. 


КАО КОД КУЋЕ 


Кроз књигу Свете Лукића човек пролази као кроз 
своју кућу, понегде је тесно, неки прозор је мусав, 
саплетеш се о ципеле заборављене насред собе. Из 
случајно отворене фиоке излети неочекивано хрпа 
прљавог веша, зар је могло толико да га слане Све 
те балаве марамице и распарене, незакрпљене чарапе 
подсећају те на прошлост коју ниси рашчистио. При- 
времено си је сместио сву у један кош и сада болесно- 
-сентиментално, али са једним смешно одлучним изра- 
зом на лицу пребираш — одвајаш, ово се баца, ово се 
крпи, ово да се сасуши за хербаријум успомена. 

Просто физиолошки годи колико је он, пишући о 
себи, лежерно искрен и поштено и умесно незадово- 
љан. Одмах хоћеш да се супотпишеш, да кажеш да 
он то ради у име свих нас. Старији су нас затрпали 
својом самозадовољном, високом, у ствари надуве- 
ном, фолирантском културом. И сад, кад се нађеш 
пред честитим а књижевним и друштвено одговорним 
текстом, стално те спопадају неке недоумице око овог 
»романа о једном стању духа« као: може ли то да до- 
бије пасош, да није то сувише приватан дневник, па 
он, богати, препричава сплетке, цитира приватна пи- 
сма, уличне разговоре! 


ДВОЈАКИ ОДНОС 
ПРЕМА СВЕТУ 


Лукић на два начина негира свет у коме живи. 
1. Откривајући у свакодневном, приватном, пија- 
чном (креветском, уличном, степенишном ) збивању 

— аутентични, стварни људски живот. Под његовим 
погледом вулгарно обични тренутак почне поетски да 
зрачи. Лукић је открио да је довољно пажљиво погле- 
дати оно што се догађа па да оно почне да добија 
неку нову, дотада непостојећу вредност. (Да ли је 
то због тога што се нико са стварном пажњом и 
радознало не бави стварним појединачним животом 
савременог човека 7) 

2. Оштрим критичким и самокритичким односем 
разоткрива на изглед невидљиве опште истине, засеца 
туморе, хируршки прецизно одваја болесна ткива од 
здравих, проналази где су нова ткива пригњечена и 
спутана, где се под притиском страних израслина де- 
формишу, гд: умиру, где би могла да се лепо раз- 
расту, шта им смета да дишу и метаболишу. 

Тај двојаки однос према свету — погтски и крити- 
чки — чини да се његови текстови схватају понегде као 
стилски нејединствени. У питању је, међутим, осо- 
Бено јединство. Лукићеву есејистичку прозу не би било 
могуће замислити без вечите осцилације између поет- 
ског и критичког односа према свету, без, у разли- 
читим ритмовима организоване, вечите смене у ње- 
говој прози, уживања у свету какав јесте и морали- 
стички ангажованог трагања како да се тај свет про- 
мени, јер је у њему мало места и прилике за расцве- 
тавање човека, за самоостваривање. 

Баш зато што је етички опредељен, он у изве- 
сним људима нема своје књижевне присталице. 
Предуслов за естетско уживање у овој прози (или: за 
естетско живљење с њом) јесте да се прихвате одре- 
ђене етичке премисе. На пример: да је појединачни 
човек неприкосновена вредност. У том споју (и кон- 
трапунктирању) етичког и естетског става леже многе 
још неоткривене, неизанализиране довољно, дражи 
Лукићевог писања. 

Не треба жалити за онима који само парцијално 
доживе ову прозу. Дођу, сњуше, изаберу парче за 
себе са тог величанственог интелектуалног банкета, 
грицну задовољно одабрану епизодицу — анегдо- 
тицу и инфериористички се повуку пред осталим, или: 
Уз презриву гримасу, као — не занима њих тај верба- 
лизам, сва та литература и филозофија. 


БЕОГРАДСКИ 
ОДНОС ПРЕМА ЖИВОТУ 


Водио ме је пре неколико година пријатељ чак 
на почетак Гробљанске улице да ми покаже ону слав- 
ну, раскокодакану, речиту посмртницу што се завр- 
шава: »наш мили народни Ђорђе«, Један други успео 
је, после пуно напора, да набави један примерак »на- 
шег милог народног«, »кога ћемо памтити док је 
сунца и човечанства« за своју колекцију. Ево је сад 
одједном — преписана, у »Разлозима«! 

Слично је било и са оним чланком у »Политици«: 
»Одгризао уво председнику кућног савета«, који је 
Бора Ћосић, изрезан, носио у новчанику и нежно му 
се дивио. 

Није то, дакле, само златна особина Свете Лу- 
кића да ужива у тренуцима у којима аутентични 
живот зазвучи као најпоетичнији литерарни тренутак. 
Исповедајући култ стварности, и предано му служећи, 
Света Лукић поступа сасвим генерацијски, репрезента- 
тивно. 

Да ли је то особина наше генерације (или бео- 
градског менталитета уопште7) — то неговање веш- 
тине препричавања обичних догађаја који тачним опи- 
сом, без икаквих додавања, постану драматични, по- 
етски, бизарни комадићи литературе 7 

Биће да је то Београд, тај самопоуздани град- 
-дечак, брбљивко. Заслуга последње књижевне гене- 

рације његове само је у томе што га преноси у лите- 
ратуру директно, са поштовањем. 

Из тога грдног усменог живота-литературе Лукић 
црпе богату документацију за оно што назива хори- 
зонталним детерминантама. 


ЧУДАН ПРОЗОР 
У ПОЗНАТО 


Он исприча ратно детињство једне уличне дру- 
жине дечака, опише сурово студентску радну бригаду, 
репортерски изанализира карактере из екипе која се 
скупља на једној београдској плажи, пренесе бројне 
податке о мушко-женским сударима, хтењима, иде- 
алисању и пракси. 

Као да је отворио нов прозор. Погледаш кроз 
њега и видиш оно што гледаш откако си се родио. 

Ништа ново, у ствари, а, ипак, нешто се до- 
годило. 

Велик број књига код нас собе су без прозора. 
Или, тек са прозорима у друге књиге, у прошлост ро- 
мантички стилизовану или »у породицу у којој је 
писац провео детињство«. Сиромашна и ћудљива ар- 
хитектура: ма колико Била жива и животна, чак револ- 
тирана и ангажована, још увек осећаш да књига та 
више мирише на читаоницу него на свежу крављу ба- 
легу на провинцијској српској калдрми у пијачни 
дан. 

И шта сад да радимо са тим »хоризонталним де- 
терминантама« 7 Зар си сигуран, Лукићу, да тај песак, 
та вуна од људског живота, са чичковима у руну, пра- 
шином и којекаквим историјски наталоженим брабоњ- 
цима, могу да представљају било какав ослонац и, 
шта би ти чак хтео, катапулт за ново усправљање 
човека 7 

РАСТРЧАЛИ СЕ ПАЦОВИ 
ФЕНОМЕН ПРИВАТНИ ЖИВОТ 


Сад излазимо на нову територију. 

Лукићева есејистичка проза осваја комплекс При- 
ватни Живот, креће се на самој ивици стварности и 
литературе, уз сталну опасну могућност да буде уси- 
сана у приватност конкретног живљења у које зави- 
рује, којим се страсно бави, коме самозвано суди, у 
чије име самозвано амбасадорише. 

На тој, најопаснијој окуци, Света Лукић изврсно 
балансира. 

Феномен Приватни Живот раније није био присту- 
пачан. Ситуација пре револуције, за време рата па 
и после рата, све до Шестог конгреса, чинила је мно- 
гобројне ситне-приватне активитете и интимитете 
класно и историјски обојеним и условљеним 
појавама. 

Тек од тренутка када су материјално-економском 
организацијом начина живота пракшично размршени 
чворови сукоба личност-друштво, када су пронађене 
материјалне полуге за интеграцију, комплексну и ху- 
ману, интимног и јавног живота сваке личности, када. 
су производни односи почели да се ослобађају дотада 
»вечитог« и »нерешивог« конфликта, створени су ус- 
лови да се у надградњи развију нови интелектуални 
апарати за разматрањг приватног живота људи. Тек 
сада је човек-појединац, коме су отворене могућности 
за школовање, за дружгње са другим људима, за 
стицање сваког могућег социјалног статуса, принуђен 
да у објашњавању свог животног пута и своје животне 
стрампутице пребира сам по себи, јер су општи кла- 
сно-историјски услови за пасивитет, принудни пара- 
зитизам и фиксирање сваког човека за његов бедни 
зтадиу фио ишчезли. У свом личном животу човек 
је заиста препуштен сопственој одговорности пред 
самим собом. 

Решење чворног проблема нагло је обелоданило 
масу ситних чворића и замки, све што је раније било 
покривено и замрзнуто, сакривено Главним Кон- 
фликтом. 

Као кад у »Голој години«, испод срушених про- 
давница соли, испод старих магаза, почну да куљају 
пацови, да јуре безглаво на све стране. 

Док су стајале старе радње пацова као да није 
ни било. 

Добар део одговорности за индивидуални неу- 
спех, па и заслуга за лични успех, раније је носило 
друштво и општи услови, не појединац. (У класном 
друштву готово да је рођењем детета био одређен 
социјални дијапазон будућег човека. Изненађења су 
припадала ретким и изузетним личностима. У доба 
карата и тачкица, Друштво као целина бринуло се о 
сваком зимском капуту сваког детета... Студент се 
уписивао на универзитет а анонимни представници 
заједнице доносили су одлуку шта ће да студира.) 
Личност је, дакле, имала за свако евентуално посрта- 
ње унапред оправдања колико волиш. Она није могла 
да сноси пуну одговорност за себе, за своје овакво или 
онакво самоостварање. 

Света Лукић је, откривши нову територију, која 
припада самоодговорној личности, закорачио у »пе- 
риферију« нашег »друштвеног живота«, можда у цен- 
тар нашег правог свакодневног живљења. 

Област самоуправљања сопственом личношћу. 

Најзначајније је то што он, записничар и комен- 
татор, пажљиво истражује чиме људи правдају своје 
капитулације, свој ход линијом најмањег отпора, 
опортунистичко предавање бедном од данас до сутра 
живљењу на ситно и на парче. Чиме правдају одрица- 
ње од почетних амбиција, снова, остварења своје ли- 
чне формуле, свог сопственог талента. 

Он јасно види разгранату општу праксу збаци- 
вања терета самоодговорности уз помоћ »животних 
тешкоћа«, »наших услова«, »нашег менталитета«. 
Света Лукић пажљиво распреда наше национално- 
-малограђанске фантоме и нарцисоидну митологију 
неуспеха. 


ШТА ЈЕ 
УРАДИО 


Света Лукић је један од првих људи који је при- 
ступио значајном послу припреме једне нове богате 
хиљадупостотне духовне продуктивности која се на- 
лази пред нама. 

Остварење нових огромних резервоара људске 
продуктивности у материјалној производњи и про- 
изводњи продукционих и социјалних односа изазива 
и подстиче на рефлексе у »надградњи«, у области 
приватног живота. Засад, још увек се брже развезују 
раније потискиване жудње за поседовањем матери- 
јалних вредности, предмета који значе стандард и 
углед, него нове интелектуалне слободе и поетски ак- 
тивитети. Овоме другом Света Лукић је »Разлозима« 
утабао корисну и занимљиву стазу. 

'Обележио је место на којима нам оптичке варке 
саопштавају да се налази зид, а зида у ствари нема, 
напипао је нове невидљиве зидове, досад неуочене, 
истакао је нове путоказе за литературу, ка егзистенци- 
ји актуелног, живог човека. 

Позвао је на тоталну реорганизацију приватног 
живота, на излаз из кругова, не увек сигуран у успех, 
али увек са сигурним критеријумима шта је то успе- 
шан и зрео живот. 

ЗАКЉУЧЦИ 


МОРАЛНИ И СОЦИЈАЛНИ СМИСАО 
ИНДИВИДУАЛНОГ ЉУДСКОГ 
ЖИВОТА 


ПРВО: МЛАДИ“ 


Младост као биолошко-историјска чињеница чес- 
то се неоправдано богати неким, као аутоматски из 
ње произилазећи, социјалним врлинама као што су: 
прогресивност, активизам, већи степен полета, кри- 
тичности, потребе за променом, храброшћу. 

Било би заиста добро када би богата биолошка 
енергија, ослобођеност од негативних искустава и све 
друго што младост природно поседује добијало и свој 
природни наставак у друштвеном активитету, аван- 
гардистичком ангажовању, свежем и продорнијем ми- 
шљењу. Баш ми, међутим, имамо прилику често да 
осетимо колико међу најстаријим људима ове земље 
има више младости, самосвести, храбрости и крити- 
чности и других особина које се придају младима него 
што их има међу многим нашим вршњацима. 


ДРУГО: ИНТЕЛЕКТУАЛАЦ 


Покушао сам, тражећи ближе одредбе овога пој- 
ма, да пођем од онога што се под тим појмом подра- 
зумева у свакодневном говору: под »интелектуалцем« 
подразумевају се најчешће људи који су свршили 


• Реферат о теми »Млади интелектуалац данас« на П 
стражиловском сусрету, децембра 1960, у Новом Саду. 


107 


велике школе, »интелектуалци« то су они сушичави 
мољци који труну по архивама и библиотекама (али 
знају, рецимо, грчки) и сви они кафански стратези који 
уз употребу страних речи испредају сваке године нове, 
увек исте, теорије живота, успеха и судбине човечан- 
ства. 

Кад погледаш ко све за себе радо каже »ми ин- 
телектуалци« одмах вудиш да тај појам код нас још 
увек није далеко од »ми господа«. 

Овакво схватање није својина само примитив- 
нијих образованих маловарошана, школованих уз 
крвав новац оца-сељака. 

На једном од најједноставнијих психолошких те- 
стова — Ртау а Ретзоп — наиршајше особу, многи 
људи нацртају — само главу. Да ли је само глава — 
човек И да ли је интелгктуалац — само глава7 
Многи, ето, не ангажујући свест, тако мисле. Од јабу- 
чице, а нарочито од пупка наниже, као да се простире 
животињска област, нехумано, људско тело са својим 
неинтелектуалним прохтевима. 

Дакле, разматрајући тему: ШТА ЈЕ ИНТЕЛЕКТУ- 
АЛАЦО долазимо до теме: ИНТЕЛЕКТУАЛАЦ КАО 
ПСИХОГЕНА ДЕФОРМАЦИЈА ЧОВЕКА. 

Тражећи разлоге и економско-социјалне корене 
овоме, наћи ћемо их у још увек чврстој (да ли понегде 
тек мало напуклој7) подели рада, по којсј једни копа- 
ју а други мисле, по којој интелектуалне послове као , 
што су културни активитети, планирање, руковођење, 
одлучивање, обављају људи одређених професија чвр- 
сто затворених у саме себе. 

Ипак, неко нас спасава из ћор-сокака у који смо 
стигли вођени академски формулисаном темом: Секу 
Туре, један од најумнијих људи нашег времена, изре- 
као је недавно изненађујућу и пријатну мисао о томе 
шта је прави интелектуалац. Не онај ко је школујући 
се изгубио сваку везу са животом свога народа. 

ИНТЕЛЕКТУАЛАЦ СЕ МОЖЕ СМАТРАТИ ОНАЈ ЧОВЕК, 
ЖЕНА И ДЕТЕ који сг у ситуацији у којој се нађу — 
зргло понашају. 

Ако интелектуалну свест, како се она манифестује 
У људима око нас подвргнемо преиспитивању уз по- 
моћ критеријума КАКАВ ЈЕ ТАЈ ЧОВЕК: У АКЦИЈИ, 
дакле, ОНДА КАДА ТРЕБА ДОНОСИТИ ОДЛУКЕ, 
мораћемо, ако наставимо да се крећемо међу универ- 
зитетски образованим људима, лодуже да ходамо 
са својим фењером без успеха. Да би нас, ако само 
мало кренемо ка пракшичном живошу, »у привреду«, 
обасјала истинска светлост интелекта у акцији који 
поседују многобројни радници-активисти, људи са 
мањковима класичним образовањем, људи који че- 
сто не умеју да се лепо изразе, али који мисле и осећају 
креативно и налазе се спонтано у самом срцу про- 
блема. 

Знам да овакве тезе могу да звуче поданички по- 
што живимо у земљи у којој ти људи »држе власт«, 
знам, такође, да ме је у сусрету са правим, производ- 
ним радником често било срамота што долазим као 
посматрач »одозго«, као један са чистим рукама, и 
да у том стиду, који је неки финији напредњачки де- 
риват грађанског лицемерја, има такође нешто од 
академизма, и то најновијег, корчагинског, оног који 
а приори не дозвољава »интелектуалцу« да се осети 
и сам као радник и продуктиван човек. 

Поред свег бунта против придавања »интелекту- 
алцу« лажних грађанских ореола неког умнијег и 
финијег бића, сагледавања у њему нечег господстве- 
ног и супериорног јер није »црнац« (у нашој средини 
првенствено: јер није сељак), морамо задржати ре- 
зерву и према некадашњем левичарском презиру и 
априорном неповерењу према »интелектуалцу«. Баш 
зато што је ова земља створена стваралачким напо- 
ром многобројних правих интелектуалаца, који су се 

цели уградили у њене темеље, образованих људи који 
су до крви и костију били интелектуалци-радници, 
људи који су у тражењу путева били уједињени са 
радницима-интелектуалцима. 

У закључку да интелектуалцем сматрамо свако 
зрело мисаоно људско биће ма на каквом послу се 
налазило, остаје нам да подвучемо да многи »инте- 
лектуалци« којима тај назив припада по месту које 
заузимају у подели рада остају заробљени и деформи- 
сани функцијом свога позива исто као и они радници 
који својим радом у производњи не превазилазе испу- 
њавање захтева радног места на коме се налазе. 

Интелектуалцима смо, дакле, означили све ду- 
ховно, животно, стварно људски продуктивне људе. 


И ТРЕЋЕ: ДАНАС 


Наш задатак, овде, био би да лосле анализе ду- 
ховног активитета генерација које нам претходе, и 
ситуације у којој живимо, пронађемо своје проблеме, 
своје задатке и своје ставове, да пронађемо мерила 
духовне продуктивности, репродуктивности и непро- 
дуктивности, да формулишемо своја хтења и своја 
незадовољства и да означимо своје путеве. 


МЕРИЛА ДУХОВНОГ (ИНТЕЛЕКТУАЛНОГ) 
АКТИВИТЕТА7 

Шта подразумевам под шермином »духовни акши- 
вишеш«7 Већ поменута класична грађанска подела 
човека на хуману мисаону главу и нехумано биолошко 
тело са својим којекаквим соковима и лучењима која 
чине да човек понскад »изгуби главу« (пазите; »из- 
губи главу« наша језичка традиција врло је бистра и 
прецизна), па се препусти, рецимо, »вртлогу страсти«, 
»понорима порока«, »бестијалности« итд., чини да 
се »духовни активитет« схвата као рад који човек 
обавља главом, мозгом. 

То није нетачно, али није ни сасвим тачно. Не- 
могуће је бити човек без мозга, али човек бивствује и 
бива човек не само главом већ целим својим бићем, 
дакле и телом. 

Знамо да је доктор Џекил, угледно грађанско 
лице, био ванредно способан и мисаон интелектуалац, 
али не можемо да споримо да се и у њему скривени 
господин Хајд такође заносио разним идејама и имао 
свој сопствени свет мисли, жеља и снова. 

Било би некоректно, према истини, на пример, 
када бих ја сад тврдио да се обраћам само вашим 
љупким џекиловским лицима, показујући вам само 
свој љупки џекиловски лик. Морамо бити свесни да 
се људи са свим људима око себе срећу целим својим 
бићима и да све што не стижу да кажу или сакрију 
говором, бива саопштено на неки други начин. 

Све што нема непосредно биолошку или физио- 
лошку функцију, сваки индивидуализовани активитет, 
у коме, дакле, учествује цео човек (то разумно, осет- 
љиво биће, човек као личност — представља 4ухо- 
вни акшивишеш. 

Верујем да је понеком тешко да схвати да једна 
пасивна вожња аутомобилом, рецимо, није само оби- 
чно превожење самог себе с једног на друго место 
града, у коме се просто ангажује физиолошки систем 
рефлекса уз помоћ чулних апарата (вид, слух, концен- 
трација, рефлексни лукови, психомоторне реакције), 
него да се у човеку који се бави шофирањем збивају 
и разна друга »непотребна стања«, да он и против сво- 
је воље за време те вожње машта, да у њему живи 
целокупно његово дотадашње искуство и да се које- 
какве идеје и успомене, о којима он зна или не зна, на 
разне начине инфилтрирају у тај банални посао који 
он ради и за који је заиста довољно имали само поло- 
жен шоферски испит. Човеков активитет, дакле, уко- 
лико није горилски или машински, речни или биљни, 

а он то не може да буде, јер он није ни мајмун ни писа- 
ћа машина, ни река ни сунцокрет, мора да буде духов- 
ни активитет ма колико се нама чинило да није. Човек 
је осуђен на то да увек буде човек ма колико се он 
од тога бранио и тврдио да то није истина и да он 
то не може да буде увек (и ма колико га то понекад 
оптгрећивало, понекад, у ствари врло често, кад би 
било једноставније бити животињица). 

Често се мисли и каже: док се браним, ја сам 
биолошко биће, док обављам аутоматске радње, 
ходам, опажам, понашам се махинално, дакле меха- 
нички итд. Ипак смо сви свесни да је у једном сасвим 
малом, малецком покрету ноге Џемса Ди- 
на, сасвим махиналном, и сасвим чисто 
рефлексном, иможда испод сваког пра- 
га свести, која је само мало нагазила папу- 
чицу за гас, била садржана читава судбинска 
одлука целог једног човека врло бол- 
но свесног самог себе. 

Та одлука, то је духовни активитет. 

Из тврђења да је човек духовно, људски, активан 
увек, целим својим бићем, дакле, и када није свес- 
тан правог смисла својих поступака, 
могло би да се закључи да је човеков активитет моти: 
висан несвесним хтењима и да је по својој суштинској 
природи ван контроле разума. Из тога би се даље 
могло закључити да човек не може да одговара за 
своје поступке. 

Погргшно. 

Напротив. 

То што је човек увек активан целим сво- 
јим бићем чини га људски одговорним за све 
његове поступке. 

Грађанска бајка о контролисаном и угледном док- 
тору Џекилу у коме се крије разуздани и покварени 
мистер Хајд није само стравична и трагична прича о 

расцепљеном бићу које губи контролу над самим сб- 
бом него и једно интелектуалистичко правдање Џеки- 
лово. Стивенсонов роман о том Лото аиргехи, при- 
паднику грађанског друштва, џекиловска је рациона- 
лизација његове пат-ситуације, његове насупрот-ње- 
говој-сопственој вољи аутодеструктивне активности. 
Судећи по самом роману, деструктивност је особина 
ружног господина Хајда, који симболизује подсвест 
угледног доктора. Тек пажљивим разматрањем откри- 
ћемо да је и доктор Џекил, са својом тобоже кон- 
структивном самоконтролом, изразито аутодестру- 
ктивна особа, а да је несрећни Хајд — створење које 
чезне за љубављу! 

Свест о томе да је човеку могућа спознаја соп- 
ствених духовних тајни, да је човеку могуће дружење 
са самим собом, да је, дакле, могућ унутарњи контакт 
између свесних и несвесних делова његовог бића, баца. 
нарочито светло на џекил-хајдовске духовне струк- 
туре. 

И не само то. 

Човека, дакле, не можемо да процењујемо само 
по ономе што говори, што декларативно саопштава. 

ЈЕДИНИ ПРАВИ КРИТЕРИЈУМ ЗА ПРОЦЕНУ ЉУД- 
СКИХ ПОСТУПАКА ЈЕ ЦЕЛОКУПНА ДЕЛАТНОСТ Ч0- 
ВЕКОВА, ЊЕГОВ ПРАКТИЧНИ АКТИВИТЕТ. 


(Ту ћемо наћи и кључ за одговор на питање откуд 
неким људима који не поседују неке ораторске способ- 
ности, нити оно што се класично сматра мисаоним 
апаратом интелектуалца, ванредна друштвена про- 
дорност и висок ауторитет. Баш то показује да су 
интегрираност личности, богато животно искуство и 
унутрашња сигурност и склад далеко важније особине 
за духовну продуктивност него квантитет класичних 
знања, терминологија и способност течног изража- 
вања). 


8 Пољубац за другарицу паролу из 


ШТА ЈЕ ОСТВАРИЛА ГЕНЕРАЦИЈА КОЈА НАМ ПРЕТ- 
ходи» 


Потреба за практичном проценом вредности људ- 
ских поступака захтева да тражећи континуитете са 
интелектуалним активитетом претходних генерација, 
не тражимо првенствено писане текстове и акцију у 
области надградње. (Иако је то област у којој ми 
првенствено, и практично, живимо, у којој непосредно 
делујемо и у којој имамо потребу да пронађемо фор- 
мулу за даљу акцију.) 

У процени интелектуалног активитета генерација 
чије наслеђе примамо морамо да пођемо од њихових 
практичних резултата. 

Налазимо се у незавидном али достојанственом 
положају. 

Прочитамо ли до сада написане књиге, прослу- 
шамо ли до сада написану музику и прегледамо ли до 
сада насликане слике, лако ћемо закључити да треба 
и да се може мислити, написати, компоновати, изва- 
јати, боље, лепше, сензибилније. 

Станемо ли, међутим, да се меримо са оним што 
је практично и базично остварено у духу Марксове 
једанаесте тезе, која предлаже да се сиђе са катедре и 
узму у руке економско-материјалне полуге којима се 
помера свет — наћи ћемо се пред великим делом и 
великим послом који нас чека. 

Имамо, као генерација, ту срећу или несрећу да 
растемо после генерације која је у себи нашла снаге 
да у кратком историјском периоду оствари не један 
него неколико судбинских заокрета целе земље. 

Мислим на: 

рушење грађанског друштва и социјалистичку ре- 
волуцију изведену врло сигурно у сложеним околно- 
стима унутрашње и међународне политичке ситуације, 

затим на: 

рискантно, крајње храбро, судбинско непристаја- 
ње на улогу »млађег брата« у стаљински конципираној 
породици социјалистичких држава и, коначно, 

на најбезболнији али и најепохалнији резултат — 
на одлучно самокритично и самосвесно ослобађање 
унутрашњих друштвених снага од до тада на изглед 
нерешивог клинча између државистичког апарата и 
реакционарно-примитивистичке стихије, ослобађање 
које на пракшичном шерену, ван људских глава, пред- 
ставља ОТВОРЕНИ ПУТ ЧИТАВЕ ЈЕДНЕ ДРУШТВЕНЕ 
ЗАЈЕДНИЦЕ КА СЛОБОДНОМ УДРУЖЕЊУ НЕПОСРЕД- 
НИХ ПРОИЗВОЂАЧА. 

Док је прва фаза револуције имала значаја можда 
првенствено за саму земљу, Балкан и делимично Ев- 
ропу, друга за половину света која припада соција- 
листичком блоку, трећа је универзалног 
значаја за све народе и све људе на 
свету. 

Имамо испред себе, дакле, генерацију са дослед- 
Ним моралом и активитетом, са унутрашњом дослед- 
ношћу својим принципима и способношћу за извла- 
чење практичних консеквенци из својих теоријских 
ставова. 

Та генерација разрешила је многе чворове остале 
из прошлости, али није се ту зауставила. Већ данас 
њени резултати задиру далеко у будућност ове земље 
многим новоотвореним процесима који ће се тек раз- 
вити и процветати. 

Тиме је она себи обезбедила вечиту младост, 
онемогућила антагонизме између старих и млађих и 
чак изазвала у младој генерацији питање: хсћемо ли 
моћи да дорастемо до онога што су створили наши 
стари7 

Незадовољство постојећим и практично мењање 
света, оно што је млади гневни 27-годишњи Маркс 
тражио 11-том тезом о Фојербаху, озакоњени су као 

правило друштвеног живота у овој земљи. То пос- 
тавља пред нас, који смо се тек малим делом својих 
живота регистровали у првим фазама нове историје 
ове земље, велику шансу: да достојно дорастемо, 
својим активитетом, до онога што је створено и затим 
настављамо даље. 


ШТА СЕ ДАНАС ТРАЖИ ОД НАС7 3 

У првој фази револуције да би се био добар борац, 
било је довољно бити патриота решен да помогне 
истеривање непријатеља. Сама ситуација унапређи- 
вала је људе и чинила да они од бораца-патриота пос- 
тају револуционари и класно свесни људи. 

Период обнове земље и интензивне индустријали- 
зације захтевао је већу и ширу социјалну свест и спрем- 
ност на одрицање од »одмора крај речице«. Сукоби 
себичних приватних и неминовних општих интереса 
изазивали су трења и личне кризе, точкови прогреса 
морали су да шлајфују често у блату ситносопстве- 
ничких интереса а лагери су се зарибавали од биро- 
кратског песка који би гонио машине на празан ход. 
Људи су често ој самосвесних активиста постајали 
само послужиоци моћне и компликоване машине ис- 
торије, чију ћуд не познају сасвим добро, која се 
понекад поквари, па је треба везивати жицом, из које 
понекад излети неки непредвиђени завртањ па удари 
неког у главу, ископа неком око. Природно је што је 
Било и дезертера који нису могли да издрже, природно 
је што су неки бежали ка непријатељу, претварали се у 
механизме и поистовећивали се са апаратом у коме 
раде и који је требало да им служи. 

Економско-политичка реорганизација друштва, 
чији је угаони камен промењен положај човеков у 
производном процесу и озакоњење принципа самоу- 
прављања, отвара нагло читав низ дотада замрзнутих 
и окамењених релација ЧОВЕК-ДРУШТВО. 

Укидањем својинске дистанце између човека и 
средстава за производњу, ослобођење од најамног 
рада и превазилажење поделе рада представља уки- 
дање, за све досадашње системе вечитих, баријера 
међу људима. 

Уклањање материјалних основа 
које су до сада стављале људе у кон- 
курентски, изолован или мистифико- 
ван положај значи почетак читавог 
низа ослобађања у људским одно- 
сима и самим људима. 

Овај процес захтева успостављање многих нових 
комуникативних линија међу људима, уноси у некада 
званичне и неизбежно пословне односе нову чевеч- 
ност, топлоту, бригу за другог човека, тражи да се 
спремност на слушање замени размишљањем и са одлу- 
чивањем. Заједничко одлучивање непосредних произ- 
вођача значи нову могућност за афирмацију људске 
кооперативности и солидарности, нову могућ- 
ност за духовни активитет и про- 
дуктивност. 

Дошли смо до проблема: РЕФОРМА МАТЕРИЈА- 
ЛНО ЕКОНОМСКИХ ОДНОСА ЗАХТЕВА РЕФОРМУ 
ЧОВЕКА. 

(Систем самоуправљања, као консеквенцу на инди- 
видуалном плану, захтева постојање самоуправних 
људи, бића која су спремна да интегрирано и свесно, 
целим својим осећајним бићем, практично делују. 

Јер је лични интерес појединца постављен као 
основни чинилац и предуслов општег друштвеног 
напретка. | 

ПРВИ ПУТ У ИСТОРИЈИ СВЕТА ПОСТАВЉА СЕ 
СВАКОМ ЧОВЕКУ ПРАКТИЧНО ЖИВЉЕЊЕ ЦЕЛО- 
ВИТОГ ИНДИВИДУАЛНОГ ЖИВОТА КАО ДРУШТВЕНИ 
ЗАДАТАК. 

Задатак, који сваки наш човек има пред собом, 
састоји се у сопственом позитивном са- 
моостварењу. Траже се практични путеви за не- 
расцветалог до сада човека, за све досад непроходале 
људске снове. 

Да видимо шта нам стоји на путу. 


КАКО СТОЈЕ СТВАРИ: 
ИНВЕНТАР СИТУАЦИЈЕ 


При покушају да извршим информативни пре- 
глед ситуације, налећем на једну реч која ми стаје 
као кост у грлу. 

Некада та реч била је богата и припадала је 
активистима револуције. 

Затим је почела да се честом употребом празни, 
надувава, дотерује, добила је мистичне ореоле као 
Маринковићева Глорија претворена у неприкосновену 
Богородицу којој се само сме молити, које се само 
сме бојати и служити јој. Та реч којом тако радо 
жонглирају чиновници у естлетици, јер је згодна, јер 
се још употребљава у политичкој терминологији, та 
реч-фантом је НАША СТВАРНОСТ 

Укључујем се поново у известан дијалог са До- 
Брицом Ћосићем који је поводом појаве Разлоја Свете 
Лукића поставио питање одакле код нас (код многих 
од нас који знамо и који бисмо могли) аверзија према 
ономе што је назвао социолошка шерминолојија. 

Добрица Ћосић замерио је Свети Лукићу да из- 
бегава да ствари назове правим именом. 

Дуга и честа употреба је, међутим, неке речи 
толико излизала и испразнила да њима, пре него што 
их вратимо у говорни, односно мисаони језик, треба 
вратити боју, дати им, уколико се то може, трансфу- 
зију смисла. Тим пре што некима од њих барата у 
естетици једна деструктивна тенденција која настоји 

да се око извесних појмова и речи што дуже задржи 
Бирократско-религиозни ореол светиње којом се могу 
застрашивати и прогонити људи који стоје на другим 
естетичким позицијама. Једна од тих »идеолошких« 
речи, један од тих појмова сад ми треба и не могу 
да му се обратим пре него што обавим са њим овај 
темељни демистификаторски, ако хоћете и карне- 
валски, дидити-ритуал. Баш у напору да се томе звон- 
ком термину НАША СТВАРНОСТ, који је надуван 
толико да је, постајући општи почео да бива ничији, 
врати његово, како би то рекао Егерић, енергетско, 
зрно разума. 

Уколико постављамо себи као императив живље- 
ње у стварности, практично живљење, дакле, у нашој 
данашњој стварности, онда тој стварности морамо 
прилазити отворена срца, волети је такву каква је. 
И пристати на њу такву каква је, ако хоћемо да је 
мењамо и унапређујемо, богатимо и улепшавамо. 

Не смемо јој прилазити са задњим намерама, са 
кантицом лака иза леђа, са било каквом фарбом, ни 
поплашено-намргођено, са спремним психичким па- 
раванима да је склонимо испред очију ако не буде 
одговарала нашим жељама. Истина често може да 
жуља, да боли, њени су звуци покаткад шкрипа непри- 
јатна за уво, понекад је она мрачна као понор у који 
је страшно и погледати, али ИСТИНА ЈЕ УВЕК ЛЕПА 
ЗА ОНОГА КОЈИ ЈЕ ХРАБАР И КОЈИ ВОЛИ ЖИВОТ. 

Дакле, ево како сам се сусрео са нашом ствар- 
ношћу 1960. 

Овамо долазимо после извесног времена прове- 
деног на студијском раду у великом предузећу које 
броји десетак хиљада радника. 

Међу њима има неколико инжењера и десетина 
техничара који су били обични радници из производње 
и школовањем постали то што јесу. На једном од 
најодговорнијих руководећих места у дирекцији наи- 

ђете на човека који је по квалификацијама и животном 
искуству обичан индустријски радник. Тај човек ра- 
ди одговорно и стручно, бгз »интелектуалистичког 
шлифа«, посао на коме би се универзитетски обра- 
зован грађанин, пун школских шема а беживотан у 
практичном раду, јер су нас тако учили, сто пута спо- 
такао и хиљаду пута направио грешке. 

Поред ових које помињем као изразите примере 
људи које уздиже наш живот, има у том колективу 
још бар стотину, можда и вишг, људи, непосредних 
произвођача, који суверено рукују милијардама дина- 
ра и доносе одлукг од пресудног значаја за производ- 
њу и развитак прегузећа и чине то стручније и боље 
него што би умео најумнији послодавац капиталиста. 
Али међу радницима тог предузећа не налази се само 
један који је у стању да изнесе електромотор у врећи 
или исече комад трансмисионог каиша да би направио 
себи опанке. У том предузећу радио је и радник који 
је дошао пијан на посао и удавио се у базену за отпа- 
дну воду. 

Показали су нам на састанку радничког савета 
пословођу за кога сви кажу да прима мито, али 
нико не може да га ухвати, а зна се да му жена спре- 
ма зимницу ложећи железничке прагове које је муж 
довукао из предузећа, муж, члан Радничког савета, 
за кога кажу: »Тај не преза ни од чега само ако 
је мала цена за бруку«. 

Има, дакле, у тој нашој стварности много чега 
што није наше, а ипак наше је, и не можемо да жму- 
римо пред тим нити да га избришемо тиме што ћемо 
рећи: »То нам је остало из њихове стварности«, јер 
је наша данашња ситуација једна и недељива ова која 
сада постоји и која захтева нашу акцију данас. 

Шеф који иде на концерте и воли да му се службе- 
ници смешкају и индустријски радник који плаћа син- 
дикалну чланарину, има пуну кућу деце, не одваја се 

од своје сеоске сиротиње, ништа не зна о расподели 
чистог прихода а носи пословођи прасе или флашу 
вина да га распореди на боље радно место, где зими 
мање дува ветар, и савесни активиста кога је напусти- 
ла жена па се пропио, и сви они заједно на великом 
објекту који ће брзо вратити инвестирана средства, и 
сви они на вечерњим течајевима за подизање квали- 
фикација, и сви они на истом збору бирача, свако 
са својим идејама у глави, активиста са сном о лепом 
животу, шефић-лакташ са каријеристичким кич-сања- 
ријама и радник који станује на селу, човек са две 
душе, са својим ситним сељачким мућкањима и ма- 
лим радничким навичицама да се пере после посла, 
да шаље дете у школу, да купује конфекцијски сако, 
сви су они заједно та наша стварност са. којом морамо 
да се суочимо иншејрално. 

Немамо разлога ни за стид ни за узнемиреност 
пред том стварношћу, која је много сложенија него 
што би се могло закључити на први поглед. 

То наше данас врло је велико и врло мало, врло 
узвишено и врло приземно. 

То наше данас у коме има више љубави него 
што је било јуче, и много више памети и много више 
знања и имања, али у којем се, баш захваљујући на- 
шем раду на ослобађању човека, уједно раскривају и 
неки, до сада неозначени, мракови. 

Узмите најновију »Дугу« и прочитајте причу о 
љубавној трагедији која је уништила три људска жи- 
вота. Седамнаестогодишња службеница, најлепша де- 
војка у месту и два пријатеља који су због ње извр- 
шили самоубиство, од којих један ожењен човек и 
отац двоје деце. Покојна Берта, која је волела да 
кокетује, љубавише и изазива људе, са лепим лицем 
и мистериознем душом, била је омладинка, њени љу- 
бавници и убице били су чланови синдиката, можда је 
Антун као родитељ био и члан Друштва пријатеља 

деце. Кажете, приватна ствар, не чепркајмо, не за- 
бављајмо се туђим несрећама, то се нас не тиче. Чекај- 
те, како то: то се нас не тиче 7 Три људска живота — 
то нас се итекако тиче. А ко ће да издржава оно 
двоје деце7 И зашто та девојка није постала од 
згодне шипарице — згодна млада жена и нечија суп- 
руга и мајка 7 Зашто се она играла проститутке-ама- 
терке и заводнице великог стила7 Да ли је о томе 
читала у неком роману у наставцима које издаје неко 
наше социјалистичко предузеће 7 Или се светила пури- 
танском клерикалном васпитању7 Или је, можда, 
компензирала осећање усамљености и инфериорности 
ко зна због чега 7 

Дакле, како стоје ствари7 

Шта нам показује инвентар ситуације 7 

Да ли су појединачни људи на висини историјског 
тренутка 7 

Економско мењање друштва ка све већем чове- 
ковом ослобођењу не доводи до аутоматских про- 
мена у надградњи и појединачним, индивидуалним 
животима људи. Проблем слободног и пуног људског 
живота тек почиње да се поставља и решава на инди- 
видуалном плану онда када је глобално, на економско- 
политичком и општедруштвеном плану, решен. 

Противречност између појединачног човека и 
друштва открива нам се у новом светлу. На свом 
путу ка човеку, друштво (друштво које се хуманизује, 
друштво које налази своје човечне димензије, друштво 
спремно да припада људима од којих се састоји) на- 
леће на бодљикаву жицу: на изолованог појединца, 
неодраслог, преокупираног собом, неповерљивог, не- 
доученог, са танком свешћу, тек местимично друштве- 
ног, активног и продуктивног. 

Ова нова противречност као да је негатив старе: 
раније је човек носио револуционарне снове о сло- 
Боди а друштво се супротстављало: полицијом, при- 

ватном својином, параграфима. Сад друштво даје 
човеку прилику, ставља му се на расположење, а он 
се опире: скученошћу, несвесношћу, незаинтересова- 
ношћу. 

Револуција је поскидала женама фереџе и дала 
им право гласа, законску равноправност и једнакост 
у награђивању у привреди. Оне се, мећутим, и даље 
масовно не баве политиком (у СКЈ-у –- 83% су муш- 
карци), не стичу квалификације и остају у положају 
пуне материјалне и чак физичке зависности од својих 
мужева. У текстилној фабрици у којој ради хиљаду 
радница и неколико десетина мушкараца женско би- 
рачко тело бира у раднички савет — искључиво муш- 
карце, ниједну жену. (Прича о танкој свести и искрив- 
љеним видицима наставља се — у предузећу о коме 
је реч долази социјалистички новинар, он о тој по- 
јави пише и критикује за такву ситуацију — мушкарце 
дакле и даље су они одговорни што жене не преузи- 
мају одговорност). 

Све чешће срећемо се код нас, у нашој стварно- 
сти, са на изглед парадоксалном ситуацијом да је исто- 
рија напреднија и хуманија од појединачних људи. 

На питање зашто је то тако имамо једноставан 
одговор: НИКАДА ДО САДА,У СТВАРИ, ИСТОРИЈА 
НИЈЕ ТРАЖИЛА ОД ЧОВЕКА ДА БУДЕ ЗРЕО. Нај- 
важније је било да уме да буде што функционалнији 
завртањ у процесу поделе рада и да уме да у рату 
развеже своје спутане агресивне нагоне и потребе 
(дакле, своје секундарне мотиве). 


ПРОБЛЕМ ОДНОСА ЛИЧНОГ И ДРУШТВЕНОГ. 
ПЕРСПЕКТИВА РАЗРЕШЕЊА ПРОТИВРЕЧНОСТИ 


Разрешење формуле ЧОВЕК ЈЕ ЧОВЕКУ ВУК 
тиме што се уклањањем економске изолације и бес- 
правља појединца отклањају услови за општу међу- 


123 


собну конкуренцију и потенцијалну нетрпељивост (у 
свему, не само у радним односима) не води аутомат- 
ском успостављању и оживотворењу принципа да је 
ЧОВЕК ЧОВЕКУ ЧОВЕК. 

Између ове две лозинке, између ове две пароле 
налази се читава скала могућих нијансирања: 

ЧОВЕК ЈЕ ЧОВЕКУ КОРЊАЧА, ЧОВЕК ЈЕ ЧОВЕКУ 
ЗМИЈА, ЧОВЕК ЈЕ ЧОВЕКУ ЛИСИЦА, ЧОВЕК ЈЕ ЧОВЕ- 
КУ ПАУК, ЧОВЕК ЈЕ ЧОВЕКУ СТЕНИЦА, ЧОВЕК ЈЕ 
ЧОВЕКУ НОВАЦ, ЧОВЕК ЈЕ ЧОВЕКУ УКРАС, ЧОВЕК ЈЕ 
ЧОВЕКУ СВИЊА, ЧОВЕК ЈЕ ЧОВЕКУ ЖЕНА, ЧОВЕК ЈЕ 
ЧОВЕКУ БРАТ, ЧОВЕК ЈЕ ЧОВЕКУ СМРТ, ЧОВЕК ЈЕ 
ЧОВЕКУ ЛАНАЦ, ЧОВЕК ЈЕ ЧОВЕКУ ЧАМАЦ, и 
тако даље. 

За сваку од ових парола, не сумњам, нашли би- 
смо зачас масу илустративних причица из штампе, 
живота у нашем суседству или из сопственог искуства. 

Кад расправљамо о идеалу, много је мање недо- 
умица. (Верујем да би, на пример, парола ЧОВЕК ЈЕ 
ЧОВЕКУ УКРАС могла да изазове питање: Што да 
не7 Или она ЧОВЕК ЈЕ ЧОВЕКУ БРАТ, заиста: Што 
да не7 А кад то повежемо са пословањем КО БРАТ 
БРАТУ или изреком ПИТАЈ МОГА БРАТА ЛОПОВА, 
ствар добија другу димензију). 

Нема спорова на линији евентуалних парола: 
ЧОВЕК ЈЕ ЧОВЕКУ РАДОСТ, ЧОВЕК ЈЕ ЧОВЕКУ ЉУБАВ, 
ЧОВЕК ЈЕ ЧОВЕКУ ДРУГ, ЧОВЕК ЈЕ ЧОВЕКУ ИНСПИ- 
РАЦИЈА. Изговарајући ове лозинке осећамо колико 
су оне више »оно што би требало да буде« него »оно 
што јесте«. 

Видови човекове дехуманизације, поживотињења 
на која сам алудирао варирајући тему ЧОВЕК ЈЕ 
ЧОВЕКУ СВИЊА, ЧОВЕК ЈЕ ЧОВЕКУ ПАУК, нису 
ништа друго него стање човековог редуковања на 
своје биолошке потенцијале и његово учауравање, 
окоштавање у њима. ЧОВЕК ЈЕ ЧОВЕКУ ПУЖ, 

ЧОВЕК ЈЕ ПРЕД ЧОВЕКОМ ШКОЉКА. Прави при- 
падник грађанског друштва представља типичну је- 
динку затворгну у саму себг, комуникативну једино 
на линијама својих сопствгних потреба: БРАТСТВО 
ЗА БРАТСТВО, СИРЕЊЕ ЗА ПАРЕ; КОЈА МИ МЕСИ 
КОЛАЧЕ, ТО МИ ЈЕ ТЕТКА — то су бисери из нашег 
фолклора, НЕКА СВЕДОЦИ ПАЗЕ ШТА ГОВОРЕ ДА ИМ 
СЛУЧАЈНО НЕ ИЗГОРИ КУЋА, ова реплика је 
дословно прибележена на једном недавном сељач- 
ком суђгњу. 

Припадник грађанског друштва редукован је на 
своје биолошко биће: принципи задовољства, само- 
одржања, и избегавања нелагодности водећи су мо- 
тиви грађанског активитета и морала. Све духовно 
сведено је на минимум или одвојено за тајне приватне 
часове сањарења, дрогирања, блуда. 

Понашање тог човека, иако на изглед самостално, 
у ствари је одређено спољним, социјалним или уну- 
трашњим, биолошким и неуротичким принудама, чији 
је први циљ ОБЕЗБЕЂЕЊЕ ЕГЗИСТЕНЦИЈЕ. Циљ је, 
дакле, НЕГАТИВНО ОДРЕЂЕН. 

Питање које се сада поставља гласи: ШТА ДА 
РАДИМО СА ЧОВЕКОМ ЧИЈА ЈЕ ДУХОВНА СТРУК- 
ТУРА НАСЛЕЂЕНА ОД ГРАЂАНСКОГ ДРУШТВА7 
(Централизовани социјализам без много муке 
преузима овог човека. Он промени ауторитете, 
идеале, идеологију, постане добар грађанин соција- 
листичког друштва а у дубљим сферама свога бића, 
за које се то друштво, уосталом, не занима, као ни 
оно старо, остаје, као и раније, приватан, себичан, 
изолован, можда још потиснутији, јер ово друштво 
оштрије захтева одрицање од интимних жеља и при- 
ватног живота). 

Децентрализација друштва и препуштање људи 
све слободнијем живљењу ослобађа човека друштве- 
них скела, норми наметнутих и контролисаних. При- 

ватни животи откривају се толерантном оку целога 
друштва. Лични живот добија легитимацију, право 
на постојање, право на ступање у друштвену арену. 
Многи животи одједном — излазе на ту арену као 
репортажа о проневерашу који је после неколико ве- 
селих месеци отишао на робију. Или, као у она три 
живота о којима смо говорили — као репортажа о 
њиховом насилном престанку. 

А не постоји »недруштвени«, приватни део 
човека. Чак и кад је човек сам са собом и кад осећа 
да нема никог блиског — и то је изразито друштвени 
тренутак тога бића: тренутак чежње за другим чове- 
ком. 

Интересовање друштва за произвођача и настоја- 
ње да се производни односи хуманизују, прилагоде 
човеку-произвођачу, захтевају да и сам тај човек учини 
напоре да се изнушра подрушшви, да до сада тајни, 
егоистични, приватни део свога бића укључи у друш- 
твени живот. 

Ако друштво тражи свој људски лик, природно је 
да човек-појединац на ово одговори тражењем и раз- 
вијањем своје индимне друштвености. 

Маркс нам је објаснио да у најприватнијем и нај- 
интимнијем животу човек испољава своју праву дру- 
штвеност: 

„КОЛИКО ЈЕ ЧОВЕК ПОСТАО И КОЛИКО ЈЕ СЕБЕ 
СХВАТИО КАО ГЕНЕРИЧКО БИЋЕ, КАО .ЧОВЕКА", 
„КОЛИКО ЈЕ ЧОВЕКОВА ПОТРЕБА ПОСТАЛА ЉУД- 
СКОМ ПОТРЕБОМ, КОЛИКО МУ ЈЕ ДАКЛЕ, ДРУГИ 
ЧОВЕК КАО ЧОВЕК ПОСТАО ПОТРЕБОМ, КОЛИКО 
ЈЕ ОН У СВОМ НАЈИНДИВИДУАЛНИЈЕМ ПОСТО- 
ЈАЊУ ИСТОВРЕМЕНО И ДЕО ЗАЈЕДНИЦЕ7" 

Ове Марксове мисли о могућој човековој исто- 
временој човечности и друштвености још ћемо много 
пута морати да читамо и цитирамо док се не ослобо- 
димо административно-социјалистичке нерешиве ди- 

леме »или друштвен-или приватан«. Из овог одломка 
видимо да Маркс допушта постојање људи који нису 
схватили себе као људе, и чије потребе нису постале 
људским потребама. Јасно нам је да се под људима. 
који у свом индивидуалном постојању нису истовре- 
мено део заједнице, мисли и на нашег радника који 
сече комад каиша да направи опанке и на оне несрећне 
љубавнике чија страст представља само биолошки 
распаљену потргбу за поседовањем другог човека 
(не као човека, него као предмета којим се може кори- 
стити, којим се може манипулисати, који се може 
уништити). 

Децентрализација друштва ка самоуправи пред- 
ставља не само ослобођење човека од спољашњих 
норми него и апел за његову праву, унутрашњу друш- 
твеност. 

Ошкрива се да извесни људи не одјекују на овај 
апел. 

Њихова људска природа и њихова природна дру- 
штвеност у коју заједно са Марксом верујемо — отка- 
зују. Нису дорасли до себе самих. 

Човекова слобода увек је функционално везана 
за материјалне односе и свако разрешавање матери- 
јално-економских спутаности прети стихијом и разве- 
зивањем агресивних нагона уколико у центар процеса 
не стане самоодговорни човек. 

Ситуације и примери које сам наводио указују на 
постојање ОТПОРА ПРЕМА ПРЕУЗИМАЊУ ОДГОВОР- 
НОСТИ. 

Ти људи као да би хтели слободу, али — без од- 
товорности. 

А слободе без одговорности — нема. 

Новине су писале (у 300.000 примерака): УБИО 
ЖЕНУ ЗАТО ШТО ЈУ ЈЕ МНОГО ВОЛЕО. 

Слобода7 Хм. У реду, рецимо да је то за њега 
слобода. А за њу7 


127 


А где је он сада У затвору. Зато што је његова 
»слобода« угрожавала животе других људи. Али он 
је знао да ће отићи у затвор. Пристао је да изгуби 
своју слободу само да би спречио једну жену да оде 
од њега. За тог човека љубав није значила људски, 
слободан избор, него ропство. Зато не разговарајмо о 
томе откуда том човеку право на агресију. Оно је 
израсло из његовог робовања. Тај човек није био сло- 
Бодан раније, док је био емоционално везан, он није 
слободан ни сада, када је стављен иза решетака, био 
је слободан (осећам се непријатно док саопштавам 
ову монструозну истину) само док је уништавао 06- 
јект своје љубави. 

Живимо у времену које захтева од људи зрелост. 

Већ смо раније рекли да претходна друштва нису 
захтевала од људи зрелост. Подела рада водила је 
подели одговорности. Људи који су се осећали одго- 
ворнијим него што се то од њих захтевало долазили 
су у сукоб са законом. 

ИСТОРИЈСКИ ЗРЕЛИМ ДОСАДА, У ПРЕДИСТО- 
РИЈИ ЧОВЕЧАНСТВА, ПОКАЗИВАЛИ СУ СЕ САМО 
ЉУДИ СПРЕМНИ НА ЖРТВУ И РЕШЕНИ ДА СИЛУЈУ 
ИСТОРИЈУ И ИМЕ ЊЕНИХ СОПСТВЕНИХ НАЈНАПРЕД- 
НИЈИХ ТЕНДЕНЦИЈА. 

Данас се, међутим, брига за друштво не може 
препустити односно оставити активистима, људима 
спремним да се жртвују за друге, за идеале, за »општу 
ствар«. Време је да сви одговарамо за »општу ствар«. 

Пред сваког се, дакле, човека као појединца по- 
ставља, за сваког његово, питање: 

У ЧЕМУ ЈЕ МОРАЛНИ И СОЦИЈАЛНИ СМИСАО 
ИНДИВИДУАЛНОГ ЉУДСКОГ ЖИВОТА, У ЧЕМУ ЈЕ 
ИНТИМНИ СМИСАО ЧОВЕКОВОГ ДРУШТВЕНОГ АК- 
ТИВИТЕТА7 

Разрешавање противречности између личног и 
друштвеног у нашој данашњој историјској перспек- 

тиви видимо, дакле, у двостраном процесу у коме се, 
с једне стране, друштво све више хуманизује, прибли- 
жава човеку а с друге стране човек све више »подрушт- 
вљава« — све богатије, уз помоћ друштва, развија и 
афирмише своју индивидуалност. 

Схватање да је лични интерес појединца основни 
чинилац и предуслов општег друштвеног напретка 
представља формулу која омогућава складни разви- 
так друштва. 

»Чисто« економски начин мишљења представља 
значајан клип којим се ово схватање на изглед у 
Борби за његово остварење — изиграва. 

Све док се формула награђивање према раду схва- 
та једноставно — технички, купопродајно: што ти 
нама више даш, даћемо и ми више теби, штогод је 
појединац лично заинтересованији, он ће боље да ра- 
ди, биће више и њему и друштву, дакле све док важи 
слободан пијачни договор и тржишна размена на 
једном фином, развијеном нивоу, дотле ћемо бити у 
ћорсокаку економистичког мишљења и праксе који 
воде искључиво квантитативном прогресу и не ре- 
шавају људски императив, дубоку потребу да се живи 
не само лакше и имућније него и човечније и богатије 
у људском смислу. 

Под »личним интересом« појединца не подразу- 
мевам само материјални интерес анонимног произво- 
ђача да више заради и више има. Под »личним инте- 
ресом« морамо подразумети и потребу тог појединца 
да се афирмише и оствари као индивидуум, као лич- 
ност, као особено људско биће радећи и одлучујући 
да свој индивидуални допринос осећа у ширем друш- 
твеном контексту, не само као просту анонимну про- 
изводњу материјалних добара већ и као свој индиви- 
дуални друштвени активитет. 

У овом светлу, пароле: »Ја радим и ништа ме се 
друго не тиче«, »Ја добро зарађујем и друштвено 

сам користан и као произвођач и као потрошач«, а 
за друштвене послове »има ко је задужен«, »постоје 
надлежни« итд. представљају типичан израз скидања. 
одговорности са себе. Овакви грађани примају одго- 
ворност САМО ЗА СЕБЕ и, што је врло значајно за 
оно што ћемо даље разматрати, ЗАДОВОЉНИ СУ 
СВОЈОМ БЕЗЛИЧНОШЋУ. 

Друштву у коме живимо потребни су грађани са 
високим степеном грађанске одговорности просто за- 
то што доста наших ближњих још ни основну одго- 
ворност, која се захтева од индустријских произво- 
ђача — нема. Јаваш, леност, сеоски менталитет гоне 
нас на просветарство и мисионарство, па нам се гра- 
ђанска коректност и модеран »дај-дам« менталитет 
чине великим резултатима. 

Ту се не треба заваравати. 

Важна нам је јасна и прецизна свест о смислу 
и значају конформизма. 

Тежња да се буде »као што су други«, главна 
је психолошка кочница прогреса (конформистички 
дезангажман обухвата и онолико активности »колико 
се тражи«, учествовање »да се испуни дуг«, али толико 
и ништа више, остало се препушта другима). 

У свим овим ставовима препознаћемо тенденцију 
да се живи редукованим људским животом, без инте- 
лектуалног активитета, без духовне продуктивности, 
Живот, дакле, ограничен на биолошке потенцијале. 


КОНФОРМИЗАМ — ОТПОР ПРЕМА ПРЕУЗИМАЊУ 
ОДГОВОРНОСТИ 


Егзистенцијалној психоанализи и Медарду Босу 
треба да захвалимо на досада најпрецизнијој дефини- 
цији конформизма као најмасовнијег модерног друш- 
твеног обољења, неуротичком поремећају који се сас- 
тоји од одустајања од сопствене индивидуалности. 

Мимикрија конформисте дубоко је укорењена у 
личним комплексима који уопште нису видљиви јер 
је њихово решење баш у томе што се као индивидуа 
— постаје невидљив. 

У питању је, дакле, дубоко болесна потреба да 
се не буде оригиналан, да се буде кописта, да се буде 
само репродуктивац, да се не мисли својом главом, да. 
се слуша старији, онај кс ји је »компетентан«, или да се 
следе захтеви неписаног јавног мњења, оног »што 
ће људи рећи«. То »шта ће људи рећи« просто је 
општа мала малограђанска крилатица за коју се ни- 
када не зна ко ЈУ је измислио и од кога полази то 
»људско говорење«, али које сви солидарно једни дру- 
гима додају. Сви се од свих стиде, сви се пред свима 
труде ла не буду »мимо света«, а норме тог »света« 
диригује анонимни стваралац норматива, у ствари 
мало АНОНИМНО ТРЖИШТЕ МОРАЛНИХ ВРЕДНО- 
СТИ, који је прецизан одраз стварних материјалних 
односа. 

То што се догађа међу нашим теткама збивало 
се у нашем јавном животу својевремено са стиховима 
Васка Попа и Мије Павловића, који су само зато што 
су били различити од онога што је уобичајено изази- 
вали неке иначе мирне људе на огорчене и сасвим 
неразумне изјаве. 

Да не помињемо пример оног младог Мађара, по- 
знат из штампе, који је на некој ликовној изложби, 
избезумљен, ногама уништио једну модерну скулп- 
туру. 

Сличне појаве десе се по правилу кад год неко 
испољи некакав неуобичајени активитет. Ово је, 
срећом, код нас све ређе зато што полако постаје 
опортуно бити »толерантан«, »ново« има власт и от- 
пори добијају нов облик: они се сада очитују у некри- 
тичном и несуштинском прихватању свега што је 
ново. 

Конформизам се пред сваком новом и оригинал- 
ном акцијом јавља као живи песак неповерења спре- 
ман да примедбама прогута необичну иницијативу. 
Агресивни безбојни академизам који представља 
овлашћеног и озакоњеног чувара неоригиналности 
јавља се стално као активан отпор, као сталан зах- 
тев да се иде уходаним стазама, као стално чуђење 
свему што је ново под неразумним паролама: »ко је 
то видео«, »нечувено«, »незамисливо«, »недопустиво«, 
»то није згодно«, »шта сте тиме хтели да кажете«, 
»то нико никада није радио« и слично. 

Једини одговор који се може дати на овакве при- 
медбе, и који треба дати, јесте: тако је, хоћемо да 
створимо нешто што нико никада раније није видео, 
јесте, то »незамисливо« ми смо замислили и оства- 
рићемо, то »недопустиво« ми себи допуштамо, чућете 
од нас оно што никад није било »чувено«, учинићемо 
да буде »згодно« оно што се вама чини као »незго- 
дно«, хоћемо да кежемо баш оно што кажемо. 

Постоји врло прецизан Вибов епиграм о томе шта 
се десило кад су престале да стижу директиве. Ситном 
бирократи увек је директива јављала где и како да 
плива. Онда је једног дана директиве нестало, а он је 
своју личност сиву прогласио за — директиву. Јер — 
како би се могло живети без идеала7 

Академски кретенизам треба разобличити као 
капитулацију пред животом, затварање у кабинете и 
музеје, бекство од праксе и одрицање од памети у 
страху од њених последица. Памет укида статику и 
захтева покретљивост и дијалектичност, критеријум 
праксе укида идолатрију заслуга, диплома и титула. 

Конформизам се у својој беспомоћности и инди- 
видуалној изолованости ослања на спољње ауторитете 
и тражи ослонац и директиву. 

Ми данас осећамо решеном класичну Архиме- 
дову дилему око могућности померања света. 

Он је тражио само једну чврсту тачку на коју 
би могао да ослони своју полугу па да, како је понудио 
— помери земљину куглу. 

Пошто те тачке нема, остало нам је до данашњих 
ајнштајновских дана, да живимо у општем објективно, 
научно констатованом рглативизму. Шта се може 
померити човековом вољом у овом свету кад нема 
чврсте тачке7 

Имао сам прилику да слушам један жалосни скуп 
филозофа »марксиста« на коме је тврђено и та се 
тврдња упорно и гласно понављала да је човек строго 
детерминисано биће (класном борбом, својим клас- 
ним положајем, стањем производних снага...) и да 
нема ничег у његовом животу што није строго исто- 
ријско-материјалистички предетерминисано спољним 
законима. Ти људи су са толико поноса и научне само- 
уверености тврдили да су обични, чак неважни, пиони 
У рукама историјских закона да је човека обузимала 
језа од те људске глупости која прождире саму себе 
Без стида, без трунке људског мишљења, без иједног 
трептаја, бар да су рекли да им је жао што је тако. 
Они су били одушевљени што је човек као индивидуа 
потпуно безначајан. 

Стари Грк Архимед био је класично образован 
објективиста и није стигао да уочи оно што ми знамо: 
та чврста тачка на коју се могу ос 
лонити све полуге којима хоћемо да 
мењамо друштво, свет око себе, зем- 
љину куглу, налази се у самом чове- 
ку, у човеку који је постао самог себе 
свестан, који је постао изнутра свој 
господар. 

ДАНАС КАД СЕ ИМПЕРАТИВ САМОУПРАВНОСТИ 
ПРОТЕЖЕ НА СВАКОГ ЧОВЕКА, КАДА ДРУШТВЕНО- 
-МАТЕРИЈАЛНИ ПОЛОЖАЈ ПОЈЕДИНАЦА ЗАХТЕВА ОД 
ЊЕГА ДА МИСЛИ И ОСЕЋА, ДАКЛЕ ДА БУДЕ СУБЈЕК- 

ТИВАН ДА БИ МОГАО ШТО БОЉЕ ДА БУДЕ ДРУШТВЕН, 
КАД ЈЕ ИНДИВИДУАЛНОСТ ОСНОВА ОДНОСА МЕЂУ 
ЉУДИМА И ПРЕДУСЛОВ СОЛИДАРНОГ ИСТУПАЊА, 
РАЂА СЕ ПОТРЕБА ЗА ИЗЛАЖЕЊЕМ ЧОВЕКА ИЗ АНО- 
НИМНОСТИ И СИВИЛА. 

Морамо увек бити свесни тога да комунизам није 
побуна само и једино ради боље расподеле добара, 
комунистичка побуна је побуна ради свестрано друк- 
чијег и бољег људског живота у коме је праведна 
расподела добара и укидање приватне својине само 
основа, предуслов за изградњу потлуних људских од- 
носа, остварења богатог и свестраног људског живота. 

И да је масу добрих наших људи, који су иначе 
толерисали оно банкротирано друштво покоравајући 
се снази традиције, из-дана-у-дан идеологије, ко-сам- 
-ја-да-се-буним и свих могућих других конформисти- 
чких директива, тек витална угроженост у рату моби- 
лисала да приђу десетини хиљада комуниста који су 
били борци и онда када нису били (односно када су 
могли да не буду) животно угрожени. 

Активитет генерација које су се избориле за ово 
што имамо данас обавезује нас да се пред тешкоћама 
не повлачимо препуштајући неком другом извлачење 
кестења из ватре. 

Самима себи дугујемо смело суочавање са соп- 
ственим животом. Генерација — наша претходница 
није патила од веровања у богове, није имала обичај 
да чека било чије директиве и никада себе није штедела 
у самокритици и кориговању онога што се није пока- 
зало добрим. 


ЈЕДНА ОД ПОСЛЕДЊИХ ПРЕПРЕКА: 
ТЕОРИЈА И ПРАКСА ЉУБАВНЕ ПОДЛОСТИ 

Већ смо раније изразили уверење да се задатак 
наше генерације састоји у позитивном самоостварењу, 

у проналажењу пуног моралног и социјалног смисла. 
индивидуалног људског живота и откривању интим- 
ног смисла друштвеног активитета. 

Који су у том правцу ужи, посебни задаци нас 
који се професионално бавимо интелектуалним ра- 
дом7 Нас који писаним текстовима, прозом, поезијом, 
драмским и новинарским тгкстовима делујемо преко 
новинарских стубаца, биоскопских и телевизијских 
екрана, са сцене и радио таласа, преко часописа и 
књига7 

Баш услед поделе рада у бившем друштву, естет- 
ска осетљивост, памет и морални сензибилитет као 
да су били додељени ретким усамљеним весницима 
Буре, друштвени проблеми и проблеми мењања дру- 
штва припадали су, у суштини, једном танком слоју 
одлучних и друштвено осетљивих људи. Огромна ве- 
ћина као да је увек, сем у изузетним тренуцима 
револуционарних ломова, имала историјско задуже- 
ње да плови низ матицу у својим професионалним, 
класним, верским, националним и каквим све не кон- 
формистичким љуштурама. 

Тражећи своје вертикале, порекло нашег естет- 
ског и моралног сензибилитета, срећемо у интелекту- 
алној акцији јучерашњице болну, гневну рику Миро- 
слава Крлеже — усамљеног заговорника смисла, мо- 
зга и човечности у једном трулом и парадоксалном 
друштву и сочну и корозивну мисао Марка Ристића, 
ангажованог тумача моралног и социјалног смисла 
поезије. 

У друштву у коме се све купује и продаје, у коме 
се све вредности, људи, љубави и предмети своде на 
новац као најмањи заједнички садржитељ, све инти- 
мно и тајно људско, сновачко и естетско идентифико- 
вало се са револуционарним због своје неробности, 
због свог неконтакта, због свог тврдоглавог и људ- 
ског антиконтакта са друштвом надничног ропства. 

Време је да приметимо колику је улогу одиграо 
надреализам у пробијању емоционалних баријера чо- 
векових. Основна његова акција, која је остала ва- 
жећа и до данас, сада као посао читаве литературе, 
била је у отварању свих забрањених и за грађанско 
друштво непријатних људских интима. Откривање 
болног наличја саображенсг човека. Ово истичем само 
зато што осећам да је један од изузетних актуелних 
задатака интелектуалног и уметничког активитета 
откривање феномена саображавања. 

Ако је, међутим, у доба тоталне диктатуре и 
насиља над човеком интимно, природно, било иденти- 
фиковано са револуционарним, ствар се нагло компли- 
ковала у тренутку кад је револуција овладала целим 
друштвом а ипак није дспрла до свих слојева људских 
бића на чијим је плећима почивала. 

У континуитету, у том тренутку појављује се 
Оскар Давичо са својим до агоније болним и оправ- 
даним и неизбежним амбиваленцијама. 

Он је први уочио и формулисао неизбежан спој 
револуционарности и мазохизма у свету који је толико 
огрезао у статици и дехуманизацији да га је готово 
немогуће изменити без истовременог уништења себе 
самог. Он констатује нужну количину нереалности У 
свести револуционаревој која је предуслов за ефикасну 
иракшичну акцију! 

Нико до Давича није обасјао интимне покретачке 
силе револуције, унутрашње чворове људи-револуцио- 
нара, болно и осетљиво ткиво људи од челика, чуде- 
сну замршеност сна и јаве која чини јединствено биће 
човека-борца. (»Да нисам веровао сновима више не- 
голи зиду, зар би се ико пробио кроз уску бушу самице 
усталасаном хоризонту човечанства 2«) 

Практична ефикасност снова! 

Сан у акцији јачи од стварног зида! Људи у 
револуцији плодили су својом вером у будућност је- 

дан непријатељски и јалов свет и рађала се једна ствар- 
нија стварност од постојеће! 

Рушење зидова камених, бетонских, од цигле, 
није одмах отворило слободан простор. 

Вештачко продужавање »нереалног« стања — 
постојање зидова и после њиховог рушења — довело 
је до теорије љубавне подлости. Ова теорија говори 
о проблему неуротичне приљубљености човекове за 
стварност у којој живи и проблему патолошког дру- 
штвеног материнства према човеку, одбијање дру- 
штвене мајке да роди своју децу — да их пусти да 
ходају у правцу којим их сопствене несташне ногице 
воде. Патолошка друштвена мајка — револуција у 
фази административног социјализма — не реже пуп- 
чану врпцу својој деци. Тако настају неуравнотежена 
Бића, мале нове хидре које живе на телу маторе хидре 
и не могу без ње. То су људи чије се тежиште налази 
изван њиховог тела. Њихова самосталност условљена. 
је тиме што су им ноге закопане до колена у земљу 
док слободна глава сме да лети до неба и натраг, 
да се дружи са звездама и страним писцима, прошло- 
шћу и будућношћу. У том периоду рађа се чудна до- 
сетка о позитивној вредности аутоцензуре по којој 
је човеку дата потпуна стваралачка слобода, с тим 
што ће у свом срцу имати агента кога је сам поставио. 

Мање акцентовани део термина за чин по коме 
из љубави према вољеној револуцији не изговарамо 
све истине о њој да не бисмо, откривајући слабости, 
користили непријатељу, показује да је његов творац 
осећао да се ради о нечасној самоуздржаности. Јер 
није рекао »љубавничко улепшавање« ни »љубавно 
слепило« него »љубавна ПОДЛОСТ« 


НАШ ПОЗИТИВНИ ЗАДАТАК — ПРАКТИЧНИ ЖИВОТ 


Говорили смо о предратном човеку искључиво 
одбрамбено, НЕГАТИВНО ОДРЕЂЕНОМ који активитет 

препушта неким социјално сензибилним људима, 
спремним на жртву, у ствари грађанима будућности. 

Затим, у послератним данима, у којима је све 
више оних »грађана будућности«, људи који лепшу 
сутрашњицу претпостављају данашњем уживању, 
препознајемо у њима текућу, актуелну и свакодневну 
ДВОЈАКУ ОДРЕЂЕНОСТ (извесно ратничко, супар- 
ничко прожимање СНА И ЈАВЕ практично ефикасно 
али и болно за самог човека). 

Данас се отварају услови за УНУТРАШЊУ, ИН- 
ТЕГРИРАНУ, дакле ПОЗИТИВНУ И ЦЕЛОВИТУ ОД- 
РЕЂЕНОСТ појединца (прожимање СНА И ЈАВЕ 
али сарадничко и мирољубиво). Отварају се, дакле, 
услови за активан живот БЕЗ ЖРТВЕ. Ако је ово 
тешко примити као позитивно, то је зато што нас је на- 
ша хришћански уобличена цивилизација учила да нема 
часног и поштеног људског живота без жртве, али 
ја вам предлажем да зберете те религиозне скраме са 
дна својих лобања, ту жилаву, туткаласту паучину која 
се у нашу идеологију увукла из других, далеких сфера. 
АКО ЈЕ НЕКАДА ТРЕБАЛО БИРАТИ ИЗМЕЂУ ЗИДОВА 
И СНОВА И АКО СЕ МОРАЛО УМИРАТИ У ИМЕ ЖИ- 
ВОТА И АКО ЈЕ ТО ОНДА БИЛО НАЈЉУДСКИЈЕ 
РЕШЕЊЕ ЈЕДНЕ НЕЧОВЕЧНЕ СИТУАЦИЈЕ, ТО ШТО 
ДАНАС МОЖЕМО И МОРАМО ДА ЖИВИМО У ИМЕ 
ЖИВОТА НИЈЕ НИШТА МАЊЕ ЧАСНО И МАЊЕ ТЕШКО. 
Можда, чак, напротив: јер: цела наша традиција и све 
што је за нама, цела стара цивилизација, укључивши 
и њене револуционарне токове, развила је до најфи- 
нијих детаља вештину ОДРИЦАЊА, ЖРТВОВАЊА, 
УМИРАЊА. Вештина живљења и љубави били су 
увек далеко више поетски сан него било чија 
пракса. 

Ако је некадашњи човек морао да буде Лото, 
Фирех или чак титрјех, ако се нужно састојао из 
животињског ИдД.а, грађанског или 

антиграђанског СУПЕРЕГОа и обаве- 
зно средњеги опортунистичког ЕГОа,ако 
су, дакле, у њему нужно ратовала његова биоло- 
шка хтења, његова морална свест иње- 
гова грађанска пракса, данашњем је човеку 
све више могуће и већ могуће да се састоји из свог 
људског тела, своје људске савести 
и идеала, и своје човечне праксе. 


Подсвест, свест и савест, немају више потреба да 
ратују и зато се у нашој целовитој перцепцији човека 
више и не јављају као строго одвојени ентитети, како 
је нужно морала да их види класична психоанализа. 
Човек престаје да се полови, двоји, троји — на људске 
жеље и грађанске дужности и нужности — јер му је 
први грађански задатак да буде човек и индиви- 
дуа. Зато некадашње тражење моралног и социјалног 
смисла поезије настављамо као тражење морал- 
ноги социјалног смисла практичног 
индивидуалног људског живота. Оно 
што је некада могло да постоји само у приватном и 
поетском, данас излази на улице и сме да хода њима. 
Нимало случајно у завршном поглављу Програма 
истакнуте су следеће Марксове речи: 

»ЦАРСТВО СЛОБОДЕ ПОЧИЊЕ У СТВАРИ ТЕК 
ТАМО ГДЕ ПРЕСТАЈЕ РАД КОЈИ ЈЕ ОДРЕЂЕН НЕ- 
ВОЉОМ И СПОЉАШЊОМ СВРСИСХОДНОШЋУ, 
ПО ПРИРОДИ СТВАРИ ОНО, ДАКЛЕ, ЛЕЖИ С ОНЕ 
СТРАНЕ ОБЛАСТИ САМЕ МАТЕРИЈАЛ- 
НЕ ПРОИЗВОДЊЕ«, ТАМО »ПОЧИЊЕ РАЗВИ- 
ТАК ЉУДСКЕ СНАГЕ КОЈИ ЈЕ СВРХА 
САМОМ СЕБИ, ПРАВО ЦАРСТВО СЛОБОДЕ«. 


Подвлачења су моја. 


Важно је схватити да је позитивно остварење овог 
задатка који смо поставили сами себи (задатак гласи: 
ЧОВЕК) толико тешко да је на пуној висини свега 

великог што је практично остварила генерација — 
наша претходница. 

Нема, дакле, питања: хоћемо ли моћи да до- 
растемо7 

Остаје само питање: хоћемо ли моћи да одрас- 
темо7 

Не могу да се отмем питању које ми се стално 
врзма по глави: кад год одређујем тај »позитивни 
задатак« (ЧОВЕК) он увек зазвучи као лепа звонка 
фраза, или као»мали поетски узлет у релативно озбиљ- 
ном тексту«, готово увек као помињање нечег недо- 
вољно одређеног, нечег »нејасног«, или нечег што је 
»већ познато« и »сасвим јасно«. Откуд та осцилира- 
ња7 На овом терену залазимо у подручје друш- 
твених и индивидуалних психичких 
слепих мрља. То су психолошки још неинтегри- 
ране области, за ту нам храну израстају тек први 
психички зубићи. (Рецимо, као пример: још увек је 
тешко уочити и признати постојање икакве везе изме- 
ђу човековог интимног љубавног живота 
и његовог друштвеног и политичког 
живота, иако је немогуће да ту нема никакве везе, 
и чак: иако је могуће да ту постоје не само негативне 
него и позитивне везе). 

Вратимо се на постављено питање: где су, у 
светлу свега досада реченог, наши специфични зада- 
ци, нас који смо у још постојећој подели рада профе- 
сионално »интелектуалци«7 

Свесни смо тога да је код генерације која долази 
дружење са стварношћу основно људско занимање, 
неспоразуми остају као пратилац, знак порођајних 
мука или унутрашњи рефлекс напора друштва да се 
помири само са собом. 

Незадовољство светом и незадовољство собом 
у том свету покретачи су креативности. 


140 


Генерација која долази има ту предност да јој 
није академски, полицијски, црквено, школски, закон- 
ски, као и одстране јавног мњења (»шта-ће-људи-рећи « 
и »није-згодно« — систем) забрањено да буде незадо- 
вољна. Од ње се чак и тражи да буде незадовољна 
свим оним што спутава човека и да се бори за свој 
пунији и богатији живот. Не да јој га неко други 
»одозго« да, него да га сама изгради лепшим, про-, 
дуктивнијим и богатијим. Стваралачко незадовољ- 
ство, које је први људски мотив за мењање и изградњу 
новог, бољег и хуманијег света, црпе своју инспира- 
цију из слободног суочавања са свим ружним поја- 
вама, свим »црним тенденцијама«, ограниченостима 
и деформитетима. Зато је слободно и радознало, 
истинољубиво уметничко стваралаштво један од 
значајних чинилаца самосвесног и самопсузданог 
упознавања са стварношћу каква она јесте. 

Али морамо се ослободити и лажног »модерни- 
стичког«, у ствари помодног стида пред човечним и 
лепим. Препознавање новог и хуманог у стварности 
која нас окружује никако се не сме изједначавати са 
некадашњим срамним служењем уметности политици. 

Нова ангажованост, изнутра иницирана, не сме 
се стидети двојаког, уметничког и политичког дејство- 
вања, њена самосталност обезбеђена је све док је 
вођство, као што у том послу мора да буде, на страни 
поезије. Поезија, односно уметност уопште, треба 
слободно себе да осети као јавног радника и активи- 
сту. 

Нови друштвени односи који се развијају на мате- 
ријално-економском терену не могу се развијати даље 
са успехом док их активитети у надградњи не ситуира- 
ју у људске главе и људска срца. (»Економистичка« 
скретања, пораст фетишизма робе као пратећа појава 
јаче индустријске производње, локал-шовинизми и 
сличне појаве природно се развијају упркос и чак за- 

хваљујући унутрашњим позитивним мерама, показу- 
јући како новом слободом човек са старом свешћу уме 
да се користи само на стари начин). Уметничко ства- 
ралаштво тако престаје да буде посао изолованих 
сензибилних људи-свилених буба и прсизводња би- 
сера којом ушкољкана осетљива створења афирмишу 
свој трпни сензибилитет, него широка друштвена 
активност која је изашла на улице и учествује, по 
сопственом избору и друштвеној потреби, у јавном 
животу. 


НОВА СУДБИНА ЉУДСКИХ СНОВА 


Уметност се активно и одговорно укључује 
у решавање ПРОБЛЕМА ЉУДСКЕ ПРАКСЕ, који се 
налази на тапету. Проблема пуног слободног при- 
ватног практичног живота који не ратује са друштве- 
ним него сарађује и учествује у њему. 

Један од најактивнијих трагача и проналазача 
новог сензибилитета, Васко Попа, разара вековну 
митологију предмета и развија митологију света који 
је добио човечне димензије. У његовом иракшич- 
ном, овом, дакле, нашем данашњем свешу 
и нашем данашњем говорном језику, ст- 
вари, биљке, људи и речи показују своју праву људску 
природу: свет постаје пунокрвно субјективан и дефи- 
нитивно бива поражен монструозни идеал о објектив- 
ном виђењу света (које је израз патолошке потребе 
грађанина за опредмећење, претварање у фото-апа- 
рат и телескоп, услед ирационалне потребе за стица- 
њем сигурности по сваку цену, па, дакле, и по цену 
одрицања од субјективитета). Та поезија учи, дакле, 
људе да препознају човека (себе) испод робне фетишке 
љуштуре која је навучена на ствари што их окружују, 
с којима морају да живе. 

Једном створена, оваква поезија почиње да живи 
међу људима, неписано, у начину њиховог разговора, 
у перцепцији живоша у коме учествују.“ 

Кроз дело Богдана Богдановића наша традицио- 
нална косовско-солунска митологија смрти бива за- 
мењена једном новом митологијом живота. 

У рушењу ограде око Народне скупштине видимо 
не само урбанистичку меру него и поетски тренутак 
у коме се највиша политичка институција исповедила 
своме друштву: хајде да будемо ближи једно другом. 

Човек-појединац, који више не ратује са друш- 
твом, просто самим тим што постоји (сумњив је јер 
нешто мисли, сумњив јер зна, ко шта фантазира), 
може да извија сунце и изнесе га на улицу, стави у 
парк. Он може, дакле, поетски да живи сваки дан. 

То се догађа и када, сваке године, педесет до 
сто хиљада младих људи бесплатним радом гради 
нове комуникације (и стварно смањује растојања међу 
људима“. 

На тој акцији самоиницијативна бригада узвикне 
за другу бригаду ЉУБАВНИ ПОЗДРАВ — ЦМОК, цМОоК, 
МОК, 

на тој акцији омладинац, кројач из сеоске бри- 
гаде која је дошла последња па добила одела великих 


+ Од зиме 1960, када је овај текст писан, читав је низ 
дела млађих наших стваралаца показао да расте број људи који 
се својим уметничким стваралаштвом непосредно укључују у 
процес обликовања друштва по мери човека. Песме Бранислава 
Петровића, на пример: свака значи не само песму на хартији 
него и животни чин и, рекао бих, комунистичку акцију. Зато 
што собом мења читаоца. Човек који прочита Бранину песму 
о томе како се једу лубенице или како се пишу песме никада 
више неће моћи јести лубенице нити читати песме на стари 
начин. Поезија Душана Радовића почела је да учи целу нацију: 
како треба мислити. Учи нас да аутентична мисао ниче из 
емоционалног језгра и ритма човековог, у судару са системом 
званичних знања, у отпору имитирању и покоравању. 

бројева, проналази у суседном селу »сингерицу« и 
прекроји свима одела да им буду по мери, алиса изне- 
нађењем за смотру свих бригада; тако је распоредио 
џепове и друге детаље да свако буде мало друкчији! 

Поетски идеал постојања: људи, који сви личе 
на самог себе, спонтано практично оживи у поступку 
целе једне бригаде на иницијативу сеоског кројача, 
потпуно несвесног дубоког смисла који изражава сво- 
јим гестом! 

Данас људи уче практичну артикулацију снова. 

Снови излазе из конфинације и престају да буду 
искључиво власништво песника, лудака и револуцио- 
нара, открива се да они, дубоко запретени, живе у 
сваком човеку (у неким самицама, у трећем подруму 
свести). Многи снови губе своју витринску вредност 
постају непотребни у својој прозрачности и аутсај- 
дерству. Долази до буђења меса и костију и прави 
делатни снови добијају, у мери у којој нису прохода- 
ли, своје место у углу ока, као свесно одабрана слика 
циља. 

Спољни и унутрашњи свет окрећу се човеку и до- 
Бијају људске контуре. 

У поретку опште људске самоуправе поезија се 
спушта у живот а живот подиже ка човечности. 

Ово не пишем као нерсалну поетску егзалтацију, 
него као откривање слике једног могуће; пракшичног 
живота. 

Уз пуну свест да у нама живи, у доброј мери још 
неартикулисан, читав систем сумњи, неповерења, нада 
и самопоуздања, за који знамо да можемо и осећамо 
да морамо да га изразимо. 

(На тој линији осећам разуђен и изнутра тако 
морално-принудан, опседнут активитет Свете Лукића 
и чудесно, замршено визионарство Раше Попова и 
дневничарско трагање за спонтаном дадом и пропа- 
ганду свакодневног практичног живота коју врши Бо- 

ра Ћосић. Затим поетско-хуморни активитет патри- 
оте-љубавника Владе Булатовића и цинично-раздра- 
гани родољубиви безбожни сексоидни циркус бру- 
цошијаде Ђурковића, Драшкића, Бабића, Татића, 
Новаковића, Димитријевића и других.) 

Ми смо, дакле, изабрали позитиван живот. 

Свесни свега што спутава и кочи. 

Суочени са стравичном идолатријом предмета 
која прети да прогута једну могућу здраву религију 
живота. 

Све је у реду док набављамо аутомобил да би нам 
постао лепши. Али када га гладимо и милујемо и 
дружимо се са њим радије него са својом женом7 

Иако жена више воли аутомобил од свога мужа 7 


Великим плакатима позвано је грађанство да гле- 
да човека који гута тањире, грамофонске плоче, сија- 
лице, који је понудио фабрици аутомобила да јој за 
рекламу поједе малолитражни аутомобил! 

Слатки мали љупки малограђанин који једе та- 
њире, запали своју жену после ручка и после изађе 
о њему још и репортажа у новинама: написао је пет 
стотина књига поезије и две хиљаде седам стотина 
тридесет и два пута обријао се истим жилетом, који 
држи у посебној кутијици што је обложена најфинијом 
авганистанском ватом. УБИО ЖЕНУ ЈЕР ЈУ ЈЕ МНО- 
ГО ВОЛЕО. 

Затим чудан процес којим се народни херој са 
познате слике, раширених руку пред вешање, претвара 
у значку гимнастичког савеза! 

Где год јењава унутрашња револуција нагло се 
диже празна декоративност, расту громке фразе и 
позлаћени гипсови. Долази до монументализације 
људских осећања и цементирања мисли. Губи се сми- 
сао за ситно, животно и интимно, и ствари расту 
до огромне шупљине која се затим кити спољним сит- 

нореалистичким интересом за »мале ствари« и »мале 
људе«. 

Тога се не морамо бојати, тих неизбежних ду- 
ховних пратилаца индустријализације. Важно је да 
тога будемо стално и будно свесни. 

Ново време и нови односи морају да донесу на 
светло дана, и развију чак, и нове људске деформације. 

Важно је не дозволити одржавање грађанског 
привида интелектуалца и културног човека који 
ситноћифтински живи, бесциљно и паразитски троши 
свој живот и животе других људи, али зато код куће 
има малу полицу са књигама и искупљује се сатом 
читања пре спавања. 

Уметност мора да се усели у станове, у полице и 
на зидове, али и у живот, у поступке и начин говора и 
мишљења, у ситуације у којима људи живе, у начин 
на који људи раде, воде љубав, умиру, плачу или се 
радују. 

Оно што знамо да живи на радним акцијама, у 
многим појединачним људима, на многим појединач- 
ним местима, у нашем заједничком Програму, треба 
да се размножи, да дође коначно на власт. 

Треба, дакле, размножити осећање одговорности 
за свој властити, индивидуални живот. 


1960. 


ДУШАН МАКАВЕЈЕВ рођен је 1932. године у Београду. 
'Огледе сабране у овој књизи објавио је између 1957. и 1962, 
у »Пољима«, »Ослобођењу«, »Данас«, »Београдској недељи«, 
»Делу«. Писао је у »Видицима«, »Књижевним новинама«. 
»Политици«, »Телеграму«. Режирао филмове: »Печат«, »Анто- 
нијево разбијено огледало«, »Споменицима не треба веровати«, 
»Проклети празник«, »Еци, пец, пец«, »Педагошка бајка«, 
»Осмех 1961«, »Лепотица 1962«, »Парада«, »Доле плотови«, 
»Нова домаћа животиња«, »Докле радиш вечераст«. 

Са Рашом Поповом написао комедију »Нови човек на 


Цветном тргу«. 


САДРЖАЈ 


ПОЉУБАЦ ЗА ДРУГАРИЦУ ПАРОЛУ 
ЕКСПРОПРИЈАЦИЈА КЛИКЕРА 


пп И 9 
ПРВО СКИДАЊЕ ДОГМАТИЧКЕ КОШУЉЕ 
Неспоразум са стварношћу ,............... 13 


БЕЛЕШКЕ НА НЕТРАНСПОНОВАНУ ТЕМУ 


Сан-пракса, акција-љубав 29 
Пољубац за другарицу паролу Бм 
Прашина, сунце и људи 38 
Комунисти, напред! 4 
СТВАРНОСТ 
Мало људождер, еони Р 53 
Неколико вести о људском срцу 55 
Разгледнице 58 
ПРИЛОГ ДИСКУСИЈИ О НАЦИОНАЛНОМ 
МИТУ 
Тврдо кухана срца ..... кан нонкианинињоАа 63 
ДРУГО СКИДАЊЕ ДОГМАТИЧКЕ КОШУЉЕ 
Уметност треба цимнути ... . т 
Брката естетика на терену . 78 
Књига о духовној продуктивности. 90 


ЗАКЉУЧЦИ 


Морални и социјални смисао индивидуалног 
људског живота ..............оееееееое 107 


СЕРИЈА 
ТЕРАЗИЈЕ 27 


ВЛАДА БУЛАТОВИЋ ВИБ 
БУДИЛНИК 


РАША ПОПОВ 
ДВА ОКА 


ЖИВОЈИН ПАВЛОВИЋ 
КРИВУДАВА РЕКА 


ЛЕОНИД ШЕЈКА 
ТРАКТАТ О СЛИКАРСТВУ 


ВЛАДИМИР СТОЈШИН 
ТРАФИКА У ТЕСНОЈ УЛИЦИ 


МИРОСЛАВ ПЕШИЋ 
ЧОВЕКОВ ПРОСТОР 


ВАСКО ИВАНОВИЋ 
РАТНИЦИ, КЛИНЦИ И ОСТАЛИ 


ДУШАН МАКАВЕЈЕВ 
ПОЉУБАЦ ЗА ДРУГАРИЦУ ПАРОЛУ 


